തമിഴ് നാടകവേദി - സര്‍വ്വവിജ്ഞാനകോശം\nപ്രാചീന നാടകവേദികളില് ഒന്ന്. തമിഴ് നാടകവേദിക്ക് സംഘകാലത്തോളം പഴക്കമുണ്ട്. കോപ്പെരും ചോഴന്റെ ചരിത്രം പ്രതിപാദിക്കുന്നത് നാടകീയ സംഭാഷണങ്ങളിലൂടെയാണ്. ഏകദേശം മതപരമെന്നു പറയാവുന്ന അന്യാപദേശനാടകമാണ് വള്ളിക്കൂത്ത്. പഴയ രീതിയിലുള്ള ആരണ്യക നാടകമാണിത്. വള്ളിക്കൂത്ത് ജനശ്രദ്ധ പിടിച്ചുപറ്റിയ നാടകമാണ്. ആദ്യകാലങ്ങളിലെ 'കുറവൈ', 'വരി', 'പരിപാടല്' എന്നീ രൂപങ്ങളിലെ ലഘുവായ ശൃംഗാരത്തേക്കാള് വള്ളിക്കൂത്തിലെ ശൃംഗാരം ജനങ്ങള്‍ക്ക് കൂടുതല് പ്രിയങ്കരമായി. തൊല്കാപ്പിയത്തിലെ പൊരുളധികാരം, ഇറയെനാര് അകപ്പൊരുള് എന്നിവയിലെ ഗൂഢപ്രണയത്തിന്റെ ലക്ഷണങ്ങള് മാതൃകയാക്കിയാണ് വള്ളിക്കൂത്തിലെ കഥ രൂപപ്പെടുത്തിയിട്ടുള്ളത്. കുറവൈ കുറവക്കൂത്താണ്. അതൊരു പ്രാചീന നാടകമാണ്. സ്ത്രീകളും പുരുഷന്‍മാരുമായി എട്ടുപേര് കൈകോര്‍ത്ത് വട്ടമിട്ടു നിന്ന് നൃത്തം ചെയ്യുന്നു. വരി വരിക്കൂത്താണ്. ഇതില് നൃത്തവും ഗാനവുമുണ്ട്. നാല്, അഞ്ച് ശ.-ങ്ങളുടെ അവസാനത്തില് സമാഹരിച്ച ഏതാനും ഗാനപാഠങ്ങളാണ് പരിപാടല്.\nചാണക്യശപഥം നാടകത്തിലെ ഒരു രംഗം\nരാജരാജന് I എന്ന ചോളചക്രവര്‍ത്തിയുടെ വിജയവും വൈശിഷ്ട്യവും പ്രകീര്‍ത്തിക്കുന്ന ഒരു നാടകമുണ്ടായി - ശ്രീരാജരാജവിജയം. ഇതിനെ നാടകീയകാവ്യം എന്നു പറയുന്നതായിരിക്കും ശരി. രാജരാജേശ്വര നാടകം എന്നൊരു കൃതിയെപ്പറ്റി ഒരു ശാസന പരാമര്‍ശമുണ്ട്. നേരത്തെ പറഞ്ഞ ശ്രീരാജരാജവിജയം കഥയുടെ നാടകരൂപമാണിത്. പക്കമേളത്തോടെ നടികളും നടന്‍മാരും ഒത്തുചേര്‍ന്ന് ബൃഹദീശ്വരക്ഷേത്രത്തിലെ വിശേഷ ദിവസങ്ങളില് ഇത് അവതരിപ്പിച്ചിരുന്നു. 'ആഖ്യാനാത്മക കാവ്യങ്ങളെ നാടകരൂപത്തിലാക്കുകയും പൊതുജനങ്ങളുടെ വിനോദത്തിനുവേണ്ടി അവയെ ക്ഷേത്ര പരിസരത്തില് അവതരിപ്പിക്കുകയും ചെയ്യുന്ന പുതിയൊരു പതിവ് ചോളരാജാക്കന്‍മാര് ആരംഭിച്ചിരിക്കണം' എന്ന് നാടക ചരിത്രകാരനായ വി. രാമസുബ്രഹ്മണ്യം പറയുന്നു (ഭാരതീയ സാഹിത്യ ചരിത്രം 1, പു. 542). നാടകക്കാപ്പിയം (മീനാക്ഷിസുന്ദരം) എന്ന ഗ്രന്ഥം ഈ നിഗമനത്തെ ഏറെക്കുറെ സാധൂകരിക്കാന് പോന്ന തെളിവുകള് നല്കുന്നുണ്ട്. കമ്പരാമായണവും അതിലെ ഒരു ഉപാഖ്യാനമായ അംഗദന് ദൂതും മറ്റൊരു തമിഴ് നാടക കൃതിയായ അഗദന്‍ദൂതും മീനാക്ഷിസുന്ദരം താരതമ്യപ്പെടുത്തിയിട്ടുണ്ട്. തുടര്‍ന്നുള്ള കുറേ നുറ്റാണ്ടുകളിലെ നാടകങ്ങളെക്കുറിച്ച് വ്യക്തമായി അറിവില്ല.\nതമിഴകത്തെ വിജയനഗരകാലത്തിനുശേഷം 'ഓപ്പറാ' രീതിയിലുള്ള ഒട്ടേറെ നാടകങ്ങളുണ്ടായി. 12-ാം ശ.-ത്തിലെ പെരിയപുരാണം, 18-ാം ശ.-ത്തിന്റെ ആദ്യഘട്ടത്തിലുണ്ടായ തിരുവിളയാടല് പുരാണം മുതലായവ നാടകം ചമയ്ക്കാനുള്ള ഇതിവൃത്തങ്ങള് നിറഞ്ഞതായിരുന്നു. ഇത്തരം പുരാണങ്ങളെ ആസ്പദമാക്കി ദൃശ്യാവിഷ്കാരങ്ങള് ഒരുക്കാന് കോവിലുകളും കൊട്ടാരങ്ങളും സാഹിത്യകാരന്‍മാരെ പ്രോത്സാഹിപ്പിച്ചുകൊണ്ടിരുന്നു. കുറവഞ്ചി സംഗീതികാരൂപമുള്ള ഒരു നാടകമാണ്. ദേവദാസികളായ കലാകാരികളാണ് ഇത് അവതരിപ്പിച്ചത്: ക്ഷേത്രത്തിലെ ദേവവിഗ്രഹം എഴുന്നള്ളിച്ചുകൊണ്ടു വരികയാണ്. നായികയും അവളുടെ തോഴിയും വിഗ്രഹം കാണുന്നു. ദേവനില് അനുരക്തയായ നായിക ദേവന് പ്രണയസന്ദേശം എത്തിക്കാന് തോഴിയോടു പറയുന്നു. കുറവഞ്ചി (ലക്ഷണം പറയുന്ന കുറത്തി) വന്ന്, നായികയുടെ അഭീഷ്ടം സ്വയം നിറവേറുമെന്നു പറയുന്നു. താമസിയാതെ ദേവന്റേയും നായികയുടേയും സംഗമം നടക്കുന്നു. ഇതാണ് കുറവഞ്ചിയിലെ ഇതിവൃത്തം. 18-ാം ശ.-ത്തിന്റെ ആദ്യഘട്ടത്തിലുണ്ടായ തിരുക്കുറ്റാലക്കുറവഞ്ചി (തിരികൂടരാജപ്പക്കവിരായര്) അക്കാലത്തുണ്ടായ ഗീത-നൃത്ത നാടകരൂപങ്ങളില് സാഹിത്യഗുണത്തില് മുന്നിട്ടുനില്ക്കുന്നു.\nവടിവേലു വാദ്യാര് നാടകത്തിലെ ഒരു രംഗം\n18-ാം ശ.-ത്തിന്റെ ആദ്യഘട്ടത്തില്‍ത്തന്നെ തമിഴ് നാടക രൂപങ്ങളില് സാധാരണ മനുഷ്യജീവിതം ഇതിവൃത്തമായി. പള്ളര് എന്ന അധഃസ്ഥിതരായ കാര്‍ഷികത്തൊഴിലാളികളുടെ ജീവിതം ആവിഷ്കരിക്കുന്ന നാടകീയ കാവ്യമാണ് മുക്കുടല്‍പള്ളുനാടകം. പള്ളുനാടകങ്ങള് വേറെയും ഉണ്ടായി. പക്ഷേ, അവയെല്ലാം അതതുപ്രദേശത്തെ ദേവതയെ പ്രകീര്‍ത്തിച്ചുകൊണ്ടുള്ളവയാണ്. പ്രധാന കഥാംശം ക്ഷേത്രം വക വയലില് പണിയെടുക്കുന്ന ഒരു പള്ളന്റെ ജീവിതത്തെ ആസ്പദമാക്കിയാവും. 'നൊണ്ടിനാടകം' ഏകാഭിനയരൂപമാണ്. ദുഷ്ടന് പശ്ചാത്താപത്തിലൂടെ നല്ലവനായിത്തീരുന്നതാണ് ഇതിലെ പ്രമേയം. ഇത്തരം നാടകങ്ങളില് പ്രത്യേകമായ രാഗതാളങ്ങള്‍ക്കു പ്രാധാന്യം കൊടുത്തിട്ടുണ്ട്. 18-ാം ശ.-ത്തിന്റെ മധ്യം വരെ ഈ രീതിയാണു തുടര്‍ന്നത്. പിന്നീടുണ്ടായ ശ്രദ്ധേയമായ നാടകകൃതിയാണ് കമ്പരാമായണത്തെ അടിസ്ഥാനപ്പെടുത്തി രൂപംകൊണ്ട രാമനാടകകീര്‍ത്തനം (അരുണാചലകവിരായര്). നാടന്‍ശീലുകള് നിറഞ്ഞതാണീ സംഗീതനാടകം. തമിഴ് നാടകചരിത്രത്തില് പരിവര്‍ത്തനം കുറിച്ച നാടകമാണിത്. മഹാഭാരതം, സ്കന്ദപുരാണം, ഭാഗവത പുരാണം, പെരിയപുരാണം എന്നിവയെ ആസ്പദമാക്കി ഏറെ 'നാടക കീര്‍ത്തനങ്ങള്' ഗതാനുഗതികമായി എഴുതുകയും അവതരിപ്പിക്കുകയും ചെയ്തുവന്നു. ഇക്കൂട്ടത്തില് ആകര്‍ഷകവും ശ്രദ്ധേയവുമായത് നന്തനാര് ചരിത്രകീര്‍ത്തനം (ഗോപാലകൃഷ്ണഭാരതി) ആണ്. 'പള്ളു' നാടകരൂപത്തിന്റെ വളര്‍ച്ചയാണ് ഇത്തരം നാടകരൂപങ്ങളില് കാണുന്നത്. വെയില്‍സ് രാജകുമാരന് ഇന്ത്യ സന്ദര്‍ശിക്കുന്ന അവസരത്തില് മദിരാശിയില് പാഴ്സി നാടകസംഘം അവതരിപ്പിച്ച ഒരു നാടകം, തമിഴകനാടക വേദിയില് ഉണ്ടാകേണ്ട മാറ്റത്തെക്കുറിച്ചാലോചിക്കാന് പ്രേരകമായി. 'തെരുക്കൂത്ത്' പോലുള്ള തനതുരംഗാവിഷ്കാരങ്ങളും ഇംഗ്ളീഷ് വിദ്യാഭ്യാസത്തിന്റെ ഫലമായി കൈവന്ന പുത്തന് നാടകദര്‍ശനവും തമ്മില് ഒരു സംഘര്‍ഷം രൂപപ്പെട്ടുവരികയായിരുന്നു. ഇവ രണ്ടിനുമിടയില് ഒരു മധ്യമാര്‍ഗം സ്വീകരിക്കുന്ന നാടകവേദിയാണ് വേണ്ടതെന്ന അഭിപ്രായത്തിന് തമിഴ് നാടകലോകത്തു മുന്‍തൂക്കമുണ്ടായി. ഗോവിസാമിറാവു എന്നൊരാള് ഈ ആശയത്തിന്റെ ആവിഷ്കരണത്തിനായി തഞ്ചാവൂരില് ഒരു നാടകസംഘം സ്ഥാപിച്ചു. ഈ സമാരംഭത്തിന് അനേകം പിന്‍തുണക്കാരും അനുയായികളുമുണ്ടായി.\nഇവിടെ അവതരണത്തെ സംബന്ധിച്ച ഒരു കാര്യമുണ്ട്: പണ്ടുകാലത്തെ നാടകങ്ങള്‍ക്ക് 'ആകാശം' (Space) ആയിരുന്നു അരങ്ങ്. നാടകസംഘങ്ങളുടെ നാടകങ്ങള് അരങ്ങിനെ അകത്തളത്തിലേക്കു മാറ്റി. നടീനടന്‍മാര് അതതു സന്ദര്‍ഭങ്ങളില് സ്വതന്ത്രമായാണ് പുറംവാതില് നാടകങ്ങളില് സംഭാഷണം ചെയ്തിരുന്നത്. നാടകശാലയില് രംഗാവതരണങ്ങളായതോടെ, നാടകത്തിന് എഴുതിയുണ്ടാക്കിയ രംഗപാഠം ആവശ്യമായി. ഈ മാറ്റത്തിന്റെ ആദ്യ ഘട്ടത്തില് പി.സാംബശിവ മുതലിയാര് (1873-1964) വളരെ പ്രധാനമായ പല നാടക സ്ക്രിപ്റ്റുകളും തയ്യാറാക്കി.\nശങ്കരദാസ് സ്വാമികള് ബാലനാടക സഭകള് രൂപവത്ക്കരിക്കാനും വളര്‍ത്താനും പരിശ്രമിച്ചു. നവാബ് രാജമാണിക്കം, കണ്ണയ്യ എന്നിവരുടെ നാടകസംഘങ്ങളും അക്കാലത്തുണ്ടായി. നാടകസംഘങ്ങളെ ഏകോപിപ്പിച്ചുണ്ടാക്കിയ 'നാടകകഴകം', 'മദ്രാസ് നാട്യസംഘം' എന്നിവ ശ്രദ്ധാര്‍ഹമായി. ഷണ്‍മുഖം സഹോദരന്മാര്, എന്.എസ്.കൃഷ്ണന്, ടി.എ. മധുരം ദമ്പതികള്, ടി.എസ്. ബാലയ്യ, എസ്.വി. സഹസ്രനാമം മുതലായവര് അക്കാലത്തുതന്നെ അഭിനേതാക്കളെന്ന നിലയില് ജനപ്രീതി നേടിക്കഴിഞ്ഞിരുന്നു. ചലച്ചിത്രത്തിന്റെ രംഗപ്രവേശം, അതികായന്‍മാരായ അഭിനേതാക്കളുടെ നിഷ്ക്രമണം ഇങ്ങനെ പല കാരണങ്ങളാല് തമിഴ്നാടകവേദിയുടെ പ്രസരിപ്പ് പതുക്കെപ്പതുക്കെ കുറഞ്ഞുതുടങ്ങി. ആനന്ദവികടന് വാരികയുടെ നാടകമത്സരത്തിലൂടെ അനേകം നാടകരചയിതാക്കള് അറിയപ്പെട്ടുതുടങ്ങി. 'അമച്വര് തിയെറ്റര് ഫെഡറേഷന്' (1962) നടത്തിയ നാടക മത്സരത്തില് വി.കൃഷ്ണസ്വാമിയുടെ പനിത്തിര ഒന്നാം സമ്മാനം നേടി. ഒരു ഹിന്ദുയുവതിയും ധീരസാഹസികനും സാമൂഹികപ്രവര്‍ത്തകനുമായ ഒരു വിദ്യാര്‍ഥിയും തമ്മില് പ്രണയത്തിലാകുന്നതാണ് ഇതിലെ പ്രമേയം.\nരംഗാവിഷ്കാരത്തിനുപയുക്തമായവ, സാഹിത്യരചനകളായി വായിക്കാനുള്ളവ, കാവ്യനാടകങ്ങള്, ഏകാങ്കങ്ങള് എന്നീ ഗണങ്ങളില്‍പ്പെടുത്താവുന്ന ഒട്ടേറെ നാടകങ്ങള് 19-ാം ശ.-ത്തിന്റെ അവസാന ദശകങ്ങള് മുതല് തമിഴകത്ത് ആവിഷ്കരിക്കുകയും അരങ്ങത്തവതരിപ്പിക്കുകയും ചെയ്തുവെന്ന് തമിഴ് നാടക സാഹിത്യചരിത്രം വ്യക്തമാക്കുന്നു. പുരാണ സംബന്ധിയായവ, സമകാലിക വിഷയങ്ങളെ ആസ്പദമാക്കിയവ എന്നിങ്ങനെ രണ്ടുവിഭാഗം നാടകങ്ങളാണ് അഭിനയത്തിനായി സ്വീകാര്യമായിരുന്നത്. മിക്ക നാടകങ്ങളിലും സംഗീതാത്മകമായ ഗാനങ്ങള് ഉണ്ടായിരുന്നു. പുസ്തകരൂപത്തില് പുറത്തിറക്കിയപ്പോള് അവയില് രാഗതാള നിര്‍ദേശങ്ങള് കൂടി ഉള്‍പ്പെടുത്തിയിരുന്നു. മഹാഭാരതത്തിലെ ഉപകഥകളും കഥാസാഹചര്യങ്ങളും ഉപയോഗിച്ച് ദീര്‍ഘമായി രചിക്കപ്പെട്ട ഈ നാടകങ്ങളില് ഏറിയ പങ്കും എഴുതിയത് രാമചന്ദ്രകവിരായരാണ്. ബാംഗ്ളൂര് അപ്പറാവു പിള്ള എഴുതിയ സത്യഭാഷാഹരിചന്ദ്രവിലാസം പരമ്പര ഇരുപത് ഭാഗങ്ങളായിട്ടാണ് അവതരിപ്പിച്ചത്. നാടോടിത്തമിഴിലുള്ള ഈ പരമ്പര ഗായകരായ അഭിനേതാക്കളുടെ മനോധര്‍മങ്ങള്‍ക്ക് വേണ്ടത്ര അവസരം കൊടുത്തു. ജനപ്രീതികരമായ ഒരു നൃത്ത സംഗീത രൂപകമാണിത്. ഇത്തരം നാടകങ്ങള്‍ക്ക് 'വിലാസനാടകങ്ങള്'എന്ന് പരക്കെ ഒരു പേരും കിട്ടി. തഹസീല്‍ദാര് നാടകം, ഡംബാചാരിവിലാസം എന്നീ നാടകങ്ങള് കാശിവിശ്വനാഥ മുതലിയാരുടേതാണ്. ഇവ സാമൂഹിക നാടക 'വിലാസ'ങ്ങളാണ്. ഇക്കൂട്ടത്തില്‍പ്പെടുന്ന മറ്റൊരു നാടകമാണ് ഒരു വീരകഥ നിബന്ധിച്ചിട്ടുള്ള ദേശിംഗരാജന്. വായിക്കാന് മാത്രം ഉദ്ദേശിക്കപ്പെട്ട ഏതാനും നാടകങ്ങളും ഉണ്ടായി. പൃഥ്വീരാജന്, കീചകന് (സി.ആര്. നമശ്ശിവായ മുതലിയാര്), ഹരിശ്ചന്ദ്രന് (ഭാവാനന്ദം പിള്ള) മുതലായവ ഉദാഹരണങ്ങള്.\n1891-ല് പുറത്തിറങ്ങിയ മനോന്‍മണീയം പദ്യരൂപത്തിലുള്ള നാടകമാണ്. തമിഴ് വംശജനും ആലപ്പുഴക്കാരനുമായ സുന്ദരം പിള്ള എന്ന തത്ത്വശാസ്ത്ര പ്രൊഫസര്‍ക്ക് പാശ്ചാത്യസാഹിത്യത്തില് നല്ല അവഗാഹമുണ്ടായിരുന്നു. തമിഴ് സംസ്കൃതിയുടെ വക്താവായ സുന്ദരം പിള്ള, തമിഴ് ജനതയ്ക്ക് പാശ്ചാത്യ സാഹിത്യമാതൃകകളിലൂടെ പുരോഗതിയുണ്ടാക്കാന് ആഗ്രഹിച്ചതിന്റെ ഫലമാണ് മനോന്‍മണീയം. ഷെയ്ക്സ്പിയറുടെ ആശയങ്ങളും സങ്കേതങ്ങളും ഉള്‍ക്കൊണ്ട്, അദ്ദേഹത്തിന്റെ നാടകങ്ങളെ മാതൃകയാക്കിയാണ് മനോന്‍മണീയം രചിച്ചിട്ടുള്ളത്. മധ്യകാലത്തിനു മുന്‍പുള്ള തമിഴ്നാടിന്റെ പശ്ചാത്തലത്തിലാണ് നാടകത്തിന്റെ ഇതിവൃത്തം സജ്ജമാക്കിയിരിക്കുന്നത്. ഇതിന്റെ പ്രമേയവും ഒരു ഇംഗ്ളീഷ് കവിതയില് നിന്ന് സ്വീകരിച്ചിട്ടുള്ളതാണ്. ഭദ്രമായ ഒരുസാഹിത്യശില്പമാണ് മനോന്‍മണീയം. പാണ്ഡ്യരാജാവായ ജീവകന്റെ ഏകമകളാണ് മനോന്‍മണി. ജീവകന്റെ മന്ത്രിയാണ് കുടിലന്. തന്റെ മകന്റെ ഭാര്യയായിത്തീരണം മനോന്‍മണി എന്നാണ് അയാളുടെ കുടിലവിചാരം. എന്നാല് താന് സ്വപ്നത്തില് ദര്‍ശിച്ച പുരുഷോത്തമനില് (ചേരരാജാവ്) അവള് അനുരക്തയായിക്കഴിഞ്ഞിരുന്നു. കഥയുടെ ഒടുവില് പുരുഷോത്തമനും മനോന്‍മണിയും വിവാഹിതരാവുന്നു. കുടിലന് ശിക്ഷയും കിട്ടുന്നു. ഇതൊരു ശുഭാന്ത നാടകമാണ്. തമിഴ്മാതാവിനെ അഭിസംബോധന ചെയ്തുകൊണ്ടാണ് ഈ നാടകത്തിന്റെ അനുഗ്രഹഗീതം തുടങ്ങുന്നത്. ഇന്ന് അത് തമിഴ് ദേശീയതയുടെ ഗാനമായി തമിഴ്നാട് സര്‍ക്കാര് അംഗീകരിച്ചിരിക്കുന്നു. ഇതിനെ ആസ്പദമാക്കി, മനോന്മണീയം സുന്ദനാര് യൂണിവേഴ്സിറ്റി എന്ന പേരില് തിരുനെല്‍വേലിയില് ഒരു സര്‍വകലാശാലയും സ്ഥാപിതമായിക്കഴിഞ്ഞിരിക്കുന്നു.\nസാഹിത്യപരമായ ഉള്ളും ഉയിരും ഉണ്ടെങ്കിലും വേണ്ടത്ര അഭിനയസാധ്യത ഈ നാടകത്തിനുണ്ടെന്നു തോന്നുന്നില്ല. അതുകൊണ്ടാകാം ഇത് ഏറെ വേദികളില് ദീര്‍ഘകാലരംഗാവിഷ്കാരത്തിന് ഉപയോഗിക്കാതിരുന്നത്. ഷെയ്ക്സ്പിയര് നാടകങ്ങള്‍ക്കെന്നതുപോലെയുള്ള നിരന്തരമായ രംഗാവിഷ്കരണം ഈ നാടകത്തിനുണ്ടായില്ല. ഷെയ്ക്സ്പിയറുടെ 'ബ്ളാങ്ക് വെഴ്സ്'(പ്രാസമുക്തമായ ഛന്ദസ്സ്) തന്നെയാണ് മനോന്‍മണീയത്തിലും ഉപയോഗിച്ചിട്ടുള്ളത്. ടി. ലക്ഷ്മണപിള്ളയുടെ രവിവര്‍മ്മ, വി.ജി.സൂര്യനാരായണ ശാസ്ത്രിയുടെ മാനവിജയം, കലാവതി എന്നിവയും മറ്റനേകം പേരുടെ രചനകളും മനോന്‍മണീയത്തെ പിന്‍തുടരുകയുണ്ടായി.\nസംഗീതത്തിന് വളരെ പ്രാധാന്യമുള്ള തമിഴ് നാടകങ്ങളെപ്പറ്റിയാണ് ഇതുവരെപ്പറഞ്ഞത്. തമിഴ് സംഗീതനാടകങ്ങളെ അനുകരിച്ച് മലയാളത്തിലും ഒരുപറ്റം സംഗീതനാടകങ്ങളുണ്ടായി. ഖദറിന്‍വെറ്റി, ദേശീയക്കൊടി (ടി.കെ.പാവലര്), തേരോട്ടിയിന്‍മകന്, പതച്ചോറ് (ബി.എസ്.രാമയ്യ) തുഗ്ളക്ക്, സംഭവാമി യുഗേയുഗേ (ചോ. രാമസ്വാമി), ഓര് ഇരവ് ( അണ്ണാദുരൈ) - ഇങ്ങനെ തമിഴ് ജീവിതത്തിന്റെ തനിമയും ഇന്ത്യന് ദേശീയബോധവും സാമൂഹിക പരിവര്‍ത്തനത്വരയും പ്രകടിപ്പിക്കുന്ന, അഭിനയയോഗ്യമായ, കരുത്തുറ്റ നാടകങ്ങള് തമിഴകത്തുണ്ടായി. ജനങ്ങളെ പ്രചോദിപ്പിക്കാനും ഉണര്‍ത്താനും ക്രിയോന്‍മുഖരാക്കാനും കഴിവുള്ള നാടകങ്ങളാണിവ. ദേശീയ സ്വാതന്ത്യസമര പ്രവര്‍ത്തനങ്ങളുടെ വീറും ഊര്‍ജവുമുള്‍ക്കൊണ്ടവയാണ് ഇവയില് പലതും. തീക്ഷ്ണമായ ആക്ഷേപഹാസ്യമാണ് ചോയുടെ നാടകങ്ങളില് അനുഭവപ്പെടുന്നത്. എം. കരുണാനിധി, ഇന്ദിരാപാര്‍ഥസാരഥി എന്നിവരും സമകാലിക തമിഴ് നാടകവേദിക്ക് മികച്ച സംഭാവനകള് നല്കിയവരാണ്. നിരവധി ഏകാങ്കനാടകങ്ങളും തമിഴില് എഴുതിയിട്ടുള്ളതായി കാണുന്നു.സംഗീതികകളില് തുടങ്ങി സംഗീത നാടകങ്ങളായി രൂപാന്തരപ്പെട്ട്, സാമൂഹിക നാടകങ്ങളിലൂടെ വികസിച്ചുവരുന്ന തമിഴ് നാടകവേദി ഇന്ന് പുരോഗതിയുടെ പാതയില്‍ത്തന്നെയാണ്.\n"http://web-edition.sarvavijnanakosam.gov.in/index.php?title=%E0%B4%A4%E0%B4%AE%E0%B4%BF%E0%B4%B4%E0%B5%8D_%E0%B4%A8%E0%B4%BE%E0%B4%9F%E0%B4%95%E0%B4%B5%E0%B5%87%E0%B4%A6%E0%B4%BF" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 05:29, 24 ജൂണ് 2008.


ക്രിസ്മസ് തലേന്നും പരാതി; അമ്മയും സാക്ഷിയാണ്, മകൾക്കേറ്റ മുറിവുകൾക്ക്... | Crime | Kottayam News | Merin Joy Murder | Murder | Crime Against Women | Kottayam News. Kottayam District News | Jilla Vartha | KTM News | Kerala News | കോട്ടയം വാർത്തകൾ | Coronavirus | Covid 19 | Coronavirus Latest News | Coronavirus News | Coronavirus Treatment Update | Coronavirus Kerala | Coronavirus Kottayam\nക്രിസ്മസ് തലേന്നും പരാതി; അമ്മയും സാക്ഷിയാണ്, മകൾക്കേറ്റ മുറിവുകൾക്ക്...\nമനോരമ ലേഖകൻ August 01, 2020 08:45 AM IST\nമെറിന്റെ അമ്മ മേഴ്സി.\nവിവാഹ ശേഷം 8 വർഷത്തെ കാത്തിരിപ്പിന് ഒടുവിലാണു ജോയിക്കും മേഴ്സിക്കും മെറിൻ പിറന്നത്. പഠനത്തിലും പാഠ്യേതര പ്രവർത്തനങ്ങളിലും മിടുക്കു കാട്ടിയ മെറിൻ സ്വന്തം ഇഷ്ടത്തിനാണു നഴ്സിങ് പഠനം തിരഞ്ഞെടുത്തത്.നാട്ടുകാർക്കും ഏറെ പ്രിയപ്പെട്ടവളായിരുന്നു മെറിൻ. ഏറെ ആഘോഷത്തോടെയാണു മെറിനെ വിവാഹം ചെയ്ത് അയച്ചതും. വിവാഹ ജീവിതത്തിൽ മെറിൻ ഏറെ കഷ്ടപ്പെട്ടതായി അമ്മ മേഴ്സി പറയുന്നു. ഭർത്താവ് മെറിനെ ഉപദ്രവിക്കുന്നതു നേരിൽക്കണ്ടിട്ടുണ്ടെന്നും അമ്മ പറഞ്ഞു.\nജീവനൊടുക്കാൻ ശ്രമം നാടകം: മെറിന്റെ ബന്ധുക്കൾ\nമകൾ നോറ ജനിച്ച സമയത്തു പരിചരണത്തിനായി മേഴ്സി യുഎസിൽ പോയിരുന്നു. അന്നും ഫിലിപ്പിന്റെ പെരുമാറ്റം പലപ്പോഴും വളരെ പരുഷമായിരുന്നു. മെറിന്റെ നേരെ ദേഹോപദ്രവം കൂടിയപ്പോൾ അവിടെ പൊലീസിനെ അറിയിച്ചിരുന്നു. പൊലീസ് പരിശോധനയിൽ ഫിലിപ്പിന്റെ സോക്‌സിനുള്ളിൽ നിന്നു കത്തി കണ്ടെത്തി. പിന്നീട് കേസ് ഒത്തുതീർക്കുകയാണു ചെയ്തത്. ഫിലിപ്പിനൊപ്പം ജീവിതം മുന്നോട്ടുകൊണ്ടുപോകാനാണു മെറിൻ ശ്രമിച്ചിരുന്നതെന്നും മേഴ്സി പറഞ്ഞു.\nക്രിസ്മസ് തലേന്നും പരാതി\nകഴിഞ്ഞ ക്രിസ്മസിന്റെ തലേ ദിവസം മെറിനും പിതാവും ചങ്ങനാശേരി പൊലീസ് സ്റ്റേഷനിൽ പരാതിയുമായി പോയിരുന്നു. ഡിസംബർ 19നു നോറയുമായി നാട്ടിലെത്തിയ ഫിലിപ്പും മെറിനും ചങ്ങനാശേരിയിൽ ഫിലിപ്പിന്റെ വീട്ടിലായിരുന്നു. ഇവിടെവച്ചു മുഖത്ത് ഇടിയേറ്റതോടെയാണു മെറിൻ പരാതി നൽകാൻ തയാറായത്. എന്നാൽ പിന്നീട് ഇതും പരസ്പരം സംസാരിച്ച് ഒത്തുതീർത്തതായി ബന്ധുക്കൾ പറയുന്നു. ഇതിനുശേഷമാണു മെറിൻ വിവാഹമോചനത്തിനായി ഏറ്റുമാനൂരിലെ കുടുംബക്കോടതിയെ സമീപിച്ചത്.\nഈ വർഷം ജനുവരി 12ന് ഒരുമിച്ച് യുഎസിലേക്കു മടങ്ങാനായാണ് ഇരുവരും എത്തിയത്. എന്നാൽ പുതുവൽസര ദിനത്തിൽ ഫിലിപ്പ് തിരിച്ചുപോയി. ഇനി വൈകിയാൽ ജോലി നഷ്ടപ്പെടുമെന്ന അവസ്ഥയിൽ ജനുവരി 29നു മെറിനും മടങ്ങി. നോറയെ മോനിപ്പള്ളിയിലെ വീട്ടിൽ നിർത്തിയിട്ടാണു മെറിൻ പോയത്. അന്നാണു മെറിനെ വീട്ടുകാർ അവസാനമായി കണ്ടതും. കേസ് കൊടുത്തതിനാൽ സൂക്ഷിക്കണമെന്ന് അന്നേ പറഞ്ഞിരുന്നതായും മേഴ്സി ഓർക്കുന്നു.\nMerin Joy Murder


റോഡ്, വിമാന മാർഗം ലേയിലേക്ക് പോകാൻ ആഗ്രഹിക്കുന്നവരാണോ? ഇക്കാര്യങ്ങൾ ശ്രദ്ധിക്കാം | Leh ladakh travel tips| Leh travel| Leh ladakh bike trip| best time to visit Leh Ladakh\nറോഡ്, വിമാന മാർഗം ലേയിലേക്ക് പോകാൻ ആഗ്രഹിക്കുന്നവരാണോ? ഇക്കാര്യങ്ങൾ ശ്രദ്ധിക്കാം\nDec 5, 2021, 03:57 PM IST\nറോഡ് മാർഗവും ഫ്ലൈറ്റ് മാർഗവും ലേയിലേക്ക് എത്താം.\n# ജോഷ്‌ന ഷാരോൺ ജോൺസൺ\nലേ നഗരത്തിന്റെ വിദൂരദൃശ്യം | ഫോട്ടോ: പി.ടി.ഐ\nലേയിലെ സീസൺ ഏപ്രിലിൽ ആരംഭിക്കും. റോഡ് മാർഗവും ഫ്ലൈറ്റ് മാർഗവും ലേയിലേക്ക് എത്താം. റോഡ് മാർഗം ലേയിൽ എത്താൻ പ്ലാൻ ചെയ്യുന്നവർക്കാണ് ഈ എഴുത്ത്.\nഎങ്ങനെ? എപ്പോൾ ലേയിലെത്താം?\nജൂണോടെ ശ്രീനഗറിൽ നിന്നും മണാലിയിൽ നിന്നും ലേയിലേക്കും തിരിച്ചും ദിവസവും ബസ്സുണ്ടാകും. അതുപോലെ ഷെയർ ടാക്സിയും കിട്ടും. ബസ്സുകൾക്ക് 750 രൂപ മുതൽ ടിക്കറ്റ് ലഭ്യമാണ്. ഷെയർ ടാക്സിക്ക് 2500 മുതലാണ് നിരക്ക്. ബൈക്കിൽ വരാൻ ആഗ്രഹിക്കുന്ന സാഹസിക വീരന്മാരും വീരകളും മെയ് മാസത്തിനു ശേഷം വരുന്നതാകും നല്ലത്. അങ്ങനെ വന്നാൽ ഉണ്ടാകുന്ന ഏറ്റവും വല്യ പ്രയോജനം തടി കേടാകില്ല എന്നതുതന്നെയാണ്. ഫ്ലൈറ്റ് വഴി വരുന്നവർക്ക് മുംബൈ, ശ്രീ നഗർ, ഡൽഹി എന്നിവടങ്ങളിൽ നിന്ന് നേരിട്ട് ഫ്ലൈറ്റ് ഉണ്ട്.\nഏപ്രിൽ, മെയ് മാസങ്ങളിൽ വരുന്നതിന്റെ പ്രധാന പ്രശ്നങ്ങളിൽ, ഒന്നാമത് റോഡ് മോശമായിരിക്കും (റോത്താങ് പാസ്, സോജില്ല പാസ് എന്നിവ). റോഡുകളിൽ ഒരു പാളിയായി മഞ്ഞ് മൂടിനിൽക്കും. അത് ടയർ തെന്നിപ്പോകാൻ കാരണമാകും. രണ്ടാമത് കഠിനമായ തണുപ്പിൽ കൈകൾ മരയ്ക്കും. റോഡ് മോശമായിരിക്കുകയും കയ്യുകൾ മരയ്ക്കുകയും ചെയ്താൽ പിന്നെ ബാക്കി കാര്യം പറയേണ്ടല്ലോ. മെയ് പകുതിയോടുകൂടെ തണുപ്പ് നന്നായി കുറയും. ചരക്കു വണ്ടികളുൾപ്പെടെ വലിയ വണ്ടികൾ കയറിയിറങ്ങി വഴി കുറച്ചുകൂടി നന്നാകും.. മൂടൽമഞ്ഞ് മാറും. അത് യാത്ര കുറച്ചുകൂടി സുഗമമാക്കും.\nസ്വന്തം കാറുകളിൽ വരുന്നവരും മുകളിൽപ്പറഞ്ഞ കാരണങ്ങൾകൊണ്ട് തന്നെ മെയ് പകുതിക്ക് ശേഷം വരുന്നതാണ് നല്ലത്. കുടുംബവുമായി സ്വന്തം വാഹനത്തിൽ വരുമ്പോൾ ഡ്രൈവിങ് അറിയാവുന്ന രണ്ടു പേരെങ്കിലും വേണം.\nമണാലി വഴി വരുമ്പോൾ റോഡ് മോശമാണ്. വാഹനം ഏതായാലും വർക്ക് ഷോപ്പുകൾ കുറവാണ്. അതുകൊണ്ട് ടയർ, ബ്രേക്ക് മറ്റുള്ള കാര്യങ്ങളെല്ലാം പരിശോധിച്ചുറപ്പുവരുത്തിയതിനു ശേഷം മാത്രം വരണം. ആവശ്യത്തിന് അധികമുള്ള ഇന്ധനവും കരുതണം. പമ്പുകൾ ഉണ്ടെങ്കിലും പലപ്പോഴും ഇന്ധനം ഉണ്ടാകില്ല.\nശ്രീനഗർ വഴി വന്നാലും അവസ്ഥ ഇത് തന്നെയാണ്. ശ്രീനഗറിൽ വച്ച് തന്നെ ആവശ്യമുള്ള പരിശോധനകളൊക്കെ ചെയ്യണം. വഴിയിൽ ഇന്ധനം ലഭ്യമല്ലാത്തതിനാൽ ആവശ്യത്തിന് സ്റ്റോക്ക് ചെയ്യണം.\nതാരതമ്യേന ശ്രീനഗർ വഴി നല്ലതാണ്. മോശം വഴി സോനാമാർഗിന് ശേഷമാണു ആരംഭിക്കുന്നത്. അത്യാവശ്യം സൗകര്യങ്ങൾ സോനാമാർഗിൽ ലഭ്യമാണ്. സോനാമാർഗിന് ശേഷമുള്ള ചെക്പോസ്റ്റ് എപ്പോഴും തുറന്നിട്ടുണ്ടാകില്ല. ഏപ്രിൽ, മെയ് മാസങ്ങളിൽ ദിവസത്തിൽ ഏതാനും മണിക്കൂറുകളാണ് തുറന്നിരിക്കുക. അതിനാൽ ചിലപ്പോൾ സോനാമാർഗിൽ ഒരു രാത്രി കഴിയേണ്ടിവരാം. സീസൺ സമയത്ത് വ്യക്തികൾക്ക് 350 രൂപ മുതൽ താമസസൗകര്യം ലഭ്യമാണ്. സീസൺ സമയത്ത് ഭക്ഷണവും അടുത്തുള്ള ഹോട്ടലുകളിൽ രാത്രി പതിനൊന്നു മണി വരെ ലഭിക്കും.\nശ്രീനഗർ വഴിയിലെ ഇടയിലുള്ള അവശ്യ സൗകര്യങ്ങൾ ലഭ്യമായ പ്രധാന സ്ഥലങ്ങൾ സോനാമാർഗ്, ദ്രാസ്സ്, കാർഗിൽ, സറാക്സ്, ലാമയുരു, അൽച്ചി, ഫേയ്, ഷെയ് എന്നിവയാണ്. റോത്താങ്, ഗ്രംഫു, കോഖ്സർ, സിസ്സു, കീലോങ്, ജിപ്സ, സർച്ചു, തങ്ലങ്, ഉപ്ഷി, കരു മുതലായ സൗകര്യങ്ങൾ ലഭ്യമായ മറ്റ് പ്രധാന സ്ഥലങ്ങൾ മണാലി - ലേ റൂട്ടിലാണ് ഉള്ളത്.\nവണ്ടികൾ വാടകയ്ക്കെടുക്കുമ്പോൾ ശ്രദ്ധിക്കേണ്ട കാര്യങ്ങൾ!\nപ്രധാനമായും മണാലി, ശ്രീനഗർ, ജമ്മു, ഡൽഹി, പഞ്ചാബ് എന്നീ സ്ഥലങ്ങളിൽ നിന്നും ഇന്ത്യയിലെ മറ്റേതു സ്ഥലങ്ങളിൽ നിന്നും വാഹനങ്ങൾ വാടകയ്ക്കെടുത്തു വരുന്നവർ അറിഞ്ഞിരിക്കേണ്ട പ്രധാനകാര്യം കർദുംഗ്ലയിലേക്കും ഹൈവേ അല്ലാത്ത മറ്റു റോഡുകളിലും മറ്റു സംസ്ഥാനങ്ങളിലെ, പ്രത്യേകിച്ചും ഹിമാചൽപ്രദേശ്, ശ്രീനഗർ, ജമ്മു, ഡൽഹി, പഞ്ചാബ് എന്നിവിടങ്ങളിൽ നിന്നുള്ള വാടക വാഹനങ്ങൾ കടത്തിവിടില്ല എന്നതാണ്. കേരളത്തിൽ നിന്നുള്ള റെന്റ് ബൈക്കുകൾ അല്ലെങ്കിൽ കാറുകൾ പ്രത്യേകിച്ച് ശ്രദ്ധിക്കാറില്ല. എന്നാൽ വാടക വണ്ടിയാണെന്ന് അറിഞ്ഞാൽ ഉറപ്പായും കടത്തി വിടില്ല. മറ്റു സ്ഥലങ്ങളിലെ മഞ്ഞ ബോർഡ് കണ്ടാലും തടയും. ഇതിൽ ശ്രീനഗറും ജമ്മുവും കാർഗിലും പെടും.\nശ്രീനഗർ, ജമ്മു, ഡൽഹി, പഞ്ചാബ് മുതലായ സ്ഥലങ്ങളിൽനിന്ന് വണ്ടി വാടകയ്ക്കെടുക്കും മുൻപ് ആകെ യാത്ര ചെയ്യാനുദ്ദേശിക്കുന്ന ദിവസങ്ങളിൽ മൂന്നു ദിവസത്തെ വാടകയിളവ് ചോദിക്കുക. അല്ലെങ്കിൽ കർദുംഗ്ല, നുബ്ര, പാൻഗോങ് എന്നിവിടങ്ങളിലേക്ക് പോകാൻ നിങ്ങൾ ലേയിൽ മറ്റു വാഹങ്ങൾ വാടകയ്ക്കെടുക്കുമ്പോൾ സ്വാഭാവികമായും പണ നഷ്ടമുണ്ടാകും.\nമണാലി വഴിയാണ് വരുന്നതെങ്കിൽ വഴിയിൽ കടകൾ കുറവാണ്. ശ്രീനഗർ വഴി വന്നാലും ശ്രീനഗർ കഴിഞ്ഞാൽ കാർഗിൽ, സോനാമാർഗ് പോലുള്ള സ്ഥലങ്ങളിലൊഴിച്ചാൽ നല്ല കടകളൊന്നുമില്ല. അതുകൊണ്ടുതന്നെ റോഡ് മാർഗം വരുന്നവർ ഡ്രൈഫ്രൂട്സ്, ഫ്രൂട്സ്, ഡാർക്ക് ചോക്ലേറ്റ് പോലുള്ള ഭക്ഷണം കരുതുന്നത് നന്നാകും. ആപ്പിൾ, മാതളം മുതലായ പഴങ്ങൾ മണാലിയിൽ നിന്നും ശ്രീനഗറിൽനിന്നും വിലകുറച്ച് വാങ്ങാം. വഴിയിൽ കാണുന്ന അരുവികളിലെ വെള്ളം സ്വന്തം റിസ്കിൽ കുടിക്കാമെങ്കിൽ കുടിക്കാം. വെള്ളത്തിന്റെ സാന്ദ്രതയും അധികമുള്ള മിനെറൽസും ഫുഡ് പോയ്സൺ, വയറിളക്കം, പനി എന്നിവയ്ക്ക് കാരണമായേക്കാം. ഒരു ദിവസം ഒരാൾ ഏറ്റവും കുറഞ്ഞത് രണ്ടു ലിറ്റർ വെള്ളമെങ്കിലും സാധാരണഗതിയിൽ കുടിക്കുന്നതിൽ നിന്നും അധികം കുടിക്കുക. (ചെറിയ പെട്ടിക്കടകളിൽ പോലും ഒന്നിനും രണ്ടിനുമെല്ലാം സൗകര്യം കാണും. അതുകൊണ്ട് മറ്റു പേടികൾ വേണ്ട).\nഫ്ലൈറ്റിൽ വരുന്നവർ നന്നായി വെള്ളംകുടിച്ചാൽ ലേയിൽ എത്തുമ്പോൾ ആദ്യ ദിവസം പൊതുവെ ഉണ്ടാകുന്ന തലവേദന, ശർദ്ദി തുടങ്ങിയ ബുദ്ധിമുട്ടുകൾ ഒഴിവാക്കാം. എന്നാൽ റോഡ് മാർഗം വരുന്നവർ താരതമ്യേന വേഗത്തിൽ കാലാവസ്ഥയുമായി പൊരുത്തപ്പെടാറുണ്ട്.\nസ്ത്രീകൾ ശ്രദ്ധിക്കേണ്ട കാര്യങ്ങൾ\nയാത്രാമാർഗം ഏതായാലും സ്ത്രീകൾ സാനിറ്ററി പാഡ് മുൻകൂട്ടി കരുതണം. ദുഷ്കരമായ യാത്രയും കാലാവസ്ഥയിലെ മാറ്റവും നേരത്തെയുള്ള പീരീഡ്‌സിന് കാരണമാകാം. പ്രത്യേകിച്ചും റോഡ് മാർഗം വരുന്നവർ. വഴിയിൽ മണിക്കൂറുകളോളം കടകളൊന്നും കാണില്ല. അത്തരം അവസ്ഥകളെ മുൻനിർത്തി ക്ലീനിംഗ് വൈപ്സും കരുതാം. ചിലപ്പോഴൊക്കെ വെള്ളം കിട്ടാനുള്ള ബുദ്ധിമുട്ടും, വെള്ളത്തിന്റെ തണുപ്പുമാണ് കാരണം. ബ്ലീഡിങ് ഉള്ളപ്പോൾ നന്നായി വെള്ളം കുടിക്കണം. ഇല്ലെങ്കിൽ പണി കിട്ടും. (അനുഭവം ഗുരു) കൃത്യമായി പാഡ് മാറ്റി അണുബാധയുണ്ടാകാതെ നോക്കണം. സാനിറ്റൈസർ ഉപയോഗിക്കണം.\nസോക്സും, ഗ്ലൗസും ഷൂസുമൊക്കെ കേരളത്തിലെ കാലാവസ്ഥക്ക് പലപ്പോഴും ആവശ്യമല്ല. പക്ഷേ ലേയിൽ അത് അത്യാവശ്യമാണ്. തണുപ്പുമാത്രമല്ല കാരണം. വരണ്ട ഈർപ്പരഹിതമായ വായുവും ലേയെ മറ്റുള്ള തണുപ്പുള്ള സ്ഥലങ്ങളിൽനിന്ന് വ്യസ്ത്യസ്തമാക്കുന്നു. അത് തൊലി വരണ്ടതാക്കും (അനുഭവം പിന്നേം ഗുരു). മാർച്ച്, ഏപ്രിൽ, മെയ്, സെപ്റ്റംബർ, ഒക്ടോബർ, നവംബറിൽ മാസങ്ങളിൽ തെർമൽ ഇന്നേഴ്സ് കൊണ്ടുവരണം. ബൈക്ക് റൈഡേഴ്‌സ് തീർച്ചയായും ഇവയെല്ലാം കരുതിയിരിക്കണം. തണുപ്പ് ശീലമില്ലാത്ത മറ്റെല്ലാവരും, റോഡ് മാർഗമായാലും ഫ്ലൈറ്റ് മാർഗമായാലും തെർമൽ വിയർ, ഓവർ കോട്ട് എന്നിവ കരുതണം.\nകൂളിംഗ് ഗ്ലാസ് തീർച്ചയായും കരുതണം. മണാലി മുതലങ്ങോട്ട് വെളിച്ചം കൂടുതലാണ്. കൂളിംഗ് ഗ്ലാസ് കാഴ്ചകൾ എളുപ്പമാക്കും. (അനുഭവം പിന്നേം ഗുരു)\nമണാലിയിൽ നിന്ന് വരുമ്പോൾ റോത്താങ് പാസ് കയറാൻ പെർമിറ്റ് ആവശ്യമാണ്. വാഹനങ്ങൾക്കാണ് പെർമിറ്റ്. സ്വന്തം വാഹനങ്ങളാകുമ്പോൾ സ്വയമെടുക്കേണ്ടി വരും. റെന്റ് വാഹങ്ങൾക്ക് അവർ സഹായിക്കും. ആർടിപിസിആർ നെഗറ്റീവ് റിപ്പോർട്ട് കയ്യിൽ വേണം. അല്ലെങ്കിൽ 20 ദിവസം മുമ്പെടുത്ത വാക്സിൻ രേഖയും വേണം.\nലേയിലെ താമസം, ഭക്ഷണം, സിം കാർഡ് എന്നിവയെപ്പറ്റി അടുത്ത എഴുത്തിൽ... ലേയിൽ മാന്യമായ എന്താവശ്യങ്ങൾക്കും വിളിക്കാം: 8848392395\nContent Hoghlights: Leh Ladakh travel tips, Do and Dont Do's in Leh Travel\nഫോട്ടോഗ്രാഫി തത്പരനാണോ? പക്ഷികളെ ക്യാമറയില് പകര്‍ത്തുമ്പോള് ഇക്കാര്യങ്ങള് ശ്രദ്ധിക്കൂ\nപക്ഷികളെ ക്യാമറയില് പകര്‍ത്തുമ്പോള് എന്തെല്ലാം കാര്യങ്ങള് ശ്രദ്ധിക്കണമെന്ന് ..\nകൊറോണക്കാലത്ത് വിമാനയാത്ര ചെയ്യുമ്പോള് അറിയേണ്ട കാര്യങ്ങള്; മുരളി തുമ്മാരുകുടി പറയുന്നു\nകോവിഡ് 19-ന്റെ പശ്ചാത്തലത്തില് വിദേശയാത്രയ്ക്ക് ഒരുങ്ങുമ്പോള് ശ്രദ്ധിക്കേണ്ട കാര്യങ്ങള്\nഎങ്ങനെ ട്രാവല് വ്‌ലോഗ് ചെയ്യാം?\nവിദേശത്ത് വിനോദയാത്ര പോകാനുള്ള തയ്യാറെടുപ്പിലാണോ? ഇക്കാര്യങ്ങള് ശ്രദ്ധിക്കൂ\nLeh and Ledakh\nവിസയില്ലാതെ തന്നെ എളുപ്പത്തില് സഞ്ചരിക്കാന് കഴിയുന്ന രാജ്യങ്ങളും ലോകത്തുണ്ട്\nചുരുങ്ങിയ ചെലവില് ബാലി കാണാന് ഒരു പ്ലാന്\nപക്ഷികളെ ക്യാമറയില് പകര്‍ത്തുമ്പോള് ശ്രദ്ധിക്കാന് | വ്യൂ പോയിന്റ് ടിപ്‌സ്


ലോക്ക് ഡൗണ് കാലത്ത് സാധാരണക്കാരുടെ പോക്കറ്റടിച്ച് സ്വകാര്യ ധനകാര്യസ്ഥാപനങ്ങള് • Suprabhaatham\nലോക്ക് ഡൗണ് കാലത്ത് സാധാരണക്കാരുടെ പോക്കറ്റടിച്ച് സ്വകാര്യ ധനകാര്യസ്ഥാപനങ്ങള്\nMay 22, 2020 | 6:45 am IST\nകല്‍പ്പറ്റ: ലോക്ക്ഡൗണ് കാലത്ത് സംസ്ഥാനത്തെ സാധാരണക്കാരുടെ കീശയില് കൈയിട്ടുവാരി സ്വകാര്യ ധനകാര്യ സ്ഥാപനങ്ങള്. ബജാജ് ഫിന്‍സര്‍വ് അടക്കമുള്ള സ്ഥാപനങ്ങളാണ് മഹാവ്യാധിയില് നിന്ന് രക്ഷപ്പെടാന് ശ്രമിക്കുന്ന സാധാരണക്കാരുടെ പോക്കറ്റടിക്കുന്നത്.\nമൊറട്ടോറിയം ആവശ്യപ്പെടാത്തവര്‍ക്കു പോലും മൊറട്ടോറിയം അനുവദിച്ചുകൊണ്ടാണ് ഇവര് സാധാരണക്കാരെ പിഴിയുന്നത്. പേഴ്‌സണല് ലോണായി ഇവര് നല്‍കിയ തുകയ്ക്ക് ആവശ്യപ്പെടാതെ തന്നെ ഏപ്രില് മാസത്തെ അടവു മുടങ്ങിയതിന്റെ പേരില് ഇവര് മൊറട്ടോറിയം അനുവദിച്ചു. തുടര്‍ന്ന് 6,070 രൂപ മാസ അടവുള്ളയാള്‍ക്ക് മൊറട്ടോറിയം അനുവദിച്ചതിന്റെ പേരില് 2,130 രൂപ അധികമായി അടയ്ക്കണമെന്ന സന്ദേശവും നല്‍കി.\nചതി മനസ്സിലാക്കാതെ നിരവധിയാളുകള് ഇത്തരം സ്ഥാപനങ്ങളുടെ ചതിക്കുഴിയില് വീണുപോകുകയാണ്. എന്നാല് ചിലര് ഇതിനെ ചോദ്യം ചെയ്ത് രംഗത്തെത്തുന്നുമുണ്ട്. ഇതോടെ വായ്പക്കാരോട് മൊറട്ടോറിയം ആവശ്യമില്ലെന്ന അപേക്ഷ നല്‍കുകയാണെങ്കില് ഈ തുക പിടിക്കുകയില്ലെന്ന ന്യായമാണ് സ്ഥാപനങ്ങളിലെ ജീവനക്കാര് പറയുന്നത്. വായ്പയെടുത്തവര് ആവശ്യപ്പെടാതെ എന്തിന് മൊറട്ടോറിയം നല്‍കിയെന്ന ചോദ്യത്തിന് ഇവര്‍ക്കു കൃത്യമായ മറുപടിയില്ല.\nവായ്പയെടുത്ത് ഇലക്‌ട്രോണിക് ഉല്‍പന്നങ്ങള് വാങ്ങിയവരും ഇവരുടെ ചൂഷണത്തിന് ഇരകളാകുന്നുണ്ട്. ഏപ്രില് മാസത്തെ തിരിച്ചടവിനു തടസ്സം നേരിട്ടവരില് നിന്നെല്ലാം 650 രൂപയോളം ചെക്ക് മടങ്ങിയതിന്റെ ചാര്‍ജായും ഇത്തരം സ്ഥാപനങ്ങള് പിടിച്ചുപറിക്കുന്നു. 1,200 രൂപയോളം മാസ അടവുള്ളവര്‍ക്കാണ് തിരിച്ചടവ് മുടങ്ങിയതിന്റെ പേരില് 650 രൂപയോളം കൊള്ളപ്പലിശ നല്‍കേണ്ടിവരുന്നത്.\nമൊറട്ടോറിയം ആവശ്യപ്പെടുന്ന ഉപഭോക്താവിനു തിരിച്ചടവ് തുകയിലെ മുതലിനു മാത്രമാണ് മൊറട്ടോറിയം ബാധകമാവുക. ഇതിലെ പലിശ അതേ രീതിയില് തന്നെ ഓരോ മാസവും ബാങ്കുകള് ഈടാക്കും.


Jo & Jo Malayalam Movie Review & Rating - Indian News Weekly\nJo & Jo Malayalam Movie Review & Rating: കോവിഡ് ലോക്ക്ഡൗണിന് ശേഷം പശ്ചാത്തലമാക്കുന്ന ഒന്നിലധികം സിനിമകൾ മലയാളത്തിൽ ഇതിനകം പുറത്തിറങ്ങിയിട്ടുണ്ട്. ആ കൂട്ടത്തിലെ പുതിയ സിനിമയാണ് നവാഗതനായ അരുൺ ഡി ജോസ് സംവിധാനം ചെയ്ത ‘ജോ ആൻഡ് ജോ’. നിഖില വിമൽ, മാത്യു തോമസ്, നസ്‍ലെൻ എന്നിവർ പ്രധാന അവതരിപ്പിക്കുന്ന ചിത്രം ഒരു കോമഡി ഫാമിലി എന്റർടൈനറായാണ്.\n‘തണ്ണീർമത്തൻ ദിനങ്ങൾ’ എന്ന ശേഷം മാത്യു തോമസ്, നസ്‍ലെൻ കോംബോ വീണ്ടുമൊന്നിക്കുന്ന നിലയിൽ പ്രേക്ഷകർ പ്രതീക്ഷയോടെ കാത്തിരുന്ന ചിത്രമാണിത്. പുറത്തിറങ്ങിയ ചിത്രത്തിന്റെ ട്രെയിലറും ആ വർധിപ്പിച്ചിരുന്നു. എന്നാൽ ആ പ്രതീക്ഷകൾക്കൊത്ത് കഴിയാതെ പോകുന്നുണ്ട് ചിത്രത്തിന്.\nസഹോദരങ്ങൾ ഉള്ളവർക്കും മക്കളുള്ള മാതാപിതാക്കൾക്കും കണക്ട് ചെയ്യാൻ സാധിക്കുന്ന വളരെ ലളിതമായ കഥാതന്തുവാണ്. ഒരു സാധാരണ മിഡിൽ കുടുംബത്തിലാണ് കഥ നടക്കുന്നത്. ഹോമിയോ വിഷ ചെയ്യുന്ന ബേബി പാലത്തറ (ജോണി ആന്റണി) ലില്ലി (സ്‌മിനു) യുടെയും മക്കളാണ് ജോമോനും (മാത്യു തോമസ്) ജോമോളും (വിമൽ വിമൽ). മിക്ക വീടുകളിലും പോലെ സ്ഥിരം കലഹിക്കുന്ന ഒരു ചേച്ചിയും അനിയനുമാണ് ജോമോളും. ലോക്ക്ഡൗണിനെ തുടർന്ന് പോകാൻ കഴിയാതെ ഓൺലൈൻ ക്ലാസും ട്യൂഷനെടുക്കലും മാത്രമായി വീട്ടിൽ ഒതുങ്ങികൂടേണ്ട ജോമോൾ. അതിന്റെതായ ബുദ്ധിമുട്ടുകൾ ജോമോൾക്ക് ഉണ്ട്. ജോമോൻ ആവട്ടെ സുഹൃത്തുക്കളായ സുന്ദരനും (നസ്ലെൻ) എബി (മെൽവിൻ) യുമായിട്ട് നടന്നും ചൂണ്ടയിടാൻ പോയൊക്കെയാണ് ലോക്ക്ഡൗണിന്റെ ആലസ്യം മറികടക്കുന്നത്.\nഅങ്ങനെയിരിക്കെ, സഹോദരങ്ങളിൽ പരസ്‌പരം ജനിപ്പിക്കുന്ന ഒരു സംഭവം വീട്ടിലുണ്ടാകുന്നു. വീട്ടിലുള്ള അച്ഛമ്മയെ ജോമോൾ അത് കണ്ടെത്താൻ ഇറങ്ങുമ്പോൾ തന്റെ ഉറ്റ സുഹൃത്തുക്കളുമായാണ് അതിന് ഉത്തരം കണ്ടെത്താൻ ഇറങ്ങുന്നത്. തുടർന്നുണ്ടാകുന്ന രസകരമായ സംഭവങ്ങളിലൂടെയാണ് ചിത്രത്തിന്റെ വികസിക്കുന്നത്.\nലോക്ക്ഡൗൺ കാലത്തെ ജീവിതം വളരെ സത്യസന്ധമായി തന്നെ ‘ജോ ആൻഡ് ജോ’ യിൽ. Of her വീടുകളിൽ വന്ന അവരുടെ വിഷമവും നിരാശയുമെല്ലാം ജോമോളിലൂടെയും ജോമോനിലൂടെയും ചിത്രം. ലോക്ക്ഡൗൺ കാലത്ത് ലുഡോ പോലുള്ള വിനോദങ്ങളും വൈറലായ ‘ബക്കറ്റ് ചിക്കനും’ ‘എള്ളോളംതരി’ റീലുമെല്ലാം കഥയുടെ.\nകുടുംബങ്ങളിലെ ചില വിമർശിക്കപ്പെടേണ്ടേ ചിത്രം അഡ്രസ് ചെയ്യുന്നുണ്ട്. വീട്ടിൽ ആൺകുട്ടികളോടും കാണിക്കുന്ന വേർതിരിവുകളും പ്രായപൂർത്തിയാകുന്നതിന് മുൻപേ പെൺകുട്ടികൾക്ക് അമ്മമാർ നൽകി കുടുംബിനിയാകാനുള്ള ട്രെയിനിങ്ങിനെയെല്ലാം വിമർശിക്കുന്നുണ്ട് ചിത്രം. She തന്നെ തന്നെ she പുതിയ കുട്ടികളുമായി പൊരുത്തപ്പെട്ട് പോകാൻ കഴിയാത്ത of her മാതാപിതാക്കളെയും, അസ്വസ്ഥരാക്കുന്ന കുട്ടികളെയും ‘ജോ ആൻഡ്’ കാട്ടിത്തരുന്നു.\nഅതേസമയം, കോമഡി ചിത്രം പലയിടങ്ങളിലും ചിരിസമ്മാനിക്കാൻ കഴിയാതെ പോകുന്നുണ്ട് ജോ ആൻഡ് ജോയ്ക്ക്. പകുതിക്ക് ശേഷം നഷ്ടപ്പെടുന്ന ചിത്രം തരക്കേടില്ലാത്ത ക്‌ളൈമാക്‌സ് കൊണ്ട് അത്.\nനിരന്തരം കലഹിക്കുന്ന അനിയനെയും നിഖില വിമലും മാത്യു തോമസും മികച്ചതാക്കിയിട്ടുണ്ട്. നിഖിലയുടെ ഇതുവരെ കഥാപാത്രങ്ങളിൽ നിന്ന് വേറിട്ട് നിൽക്കുന്നതാണ് ജോമോൾ. മനോജ് സുന്ദരനായി ഒരിക്കൽ കൂടി പ്രേക്ഷകരുടെ ഇഷ്ടം കവരുന്നുണ്ട്. നർമ്മ രംഗങ്ങളിൽ നസ്ലൻ മികച്ചു നിന്നു. ജോമോളുടെയും ജോമോന്റെയും അമ്മയുമായെത്തുന്ന ജോണി ആന്റണിയും സ്‌മിനു സിജോയും കഥാപാത്രങ്ങളെ നന്നായി. ജോണി ആന്റണി സ്ഥിരം ശൈലിയിൽ നിന്ന് വ്യത്യസ്‍തമായൊരു കഥാപാത്രമാണിത്. Of her അച്ഛമ്മ എത്തിയ ലീന ആന്റണിയും ജോമോന്റെ സുഹൃത്തായി എത്തിയ മെൽവിനും ശ്രദ്ധേയപ്രകടനമാണ്. സാഗർ സൂര്യയുടെ പരിഷ്കാരി കഥാപാത്രം ചിരിയുണർത്തുന്നതായിരുന്നു. ഒറ്റ റോളിൽ വന്ന ഷാജോണും നല്ല പ്രകടനമാണ് കാഴ്ചവെച്ചത്.\nഅൻസർ ഷായുടെ ഫ്രയിമുകൾ കാഴ്ചയെ മനോഹരമാക. ഗോവിന്ദ് വസന്തയുടെ ഗാനങ്ങൾ ചിത്രത്തിനോട് നിൽക്കുന്നവയാണ്. ‘എള്ളോളംതരി’ റീമാസ്റ്റഡ് വേർഷൻ സോഷ്യൽമീഡിയയിൽ വൈറലാകാൻ സാധ്യതയുണ്ട്. She ചിത്രത്തിന്റെ മൂഡ് നിലനിർത്തുന്നതിൽ she പശ്ചാത്തലസംഗീതം വലിയ. ഇമാജിൻ സിനിമാസ്, സിഗ്‌നേച്ചർ സ്റ്റുഡിയോസ് ബാനറിൽ നിർമ്മിച്ച ചിത്രം ഹാരിസ് ദേശം, ആദർശ് നാരായൺ, പിബി, അനുമോദ് ബോസ് എന്നിവർ നിർമ്മിച്ചിരിക്കുന്ന ചിത്രത്തിന്റെ സംഭാഷണങ്ങൾ രചിച്ചിരിക്കുന്നത് സംവിധായകൻ അരുണും രവീഷ് നാഥും ചേർന്നാണ്.\nഅമിത പ്രതീക്ഷകൾ കുടുംബത്തോടൊപ്പവും സുഹൃത്തുക്കൾക്കൊപ്പവും കണ്ട് ആസ്വദിക്കാവുന്ന നിരവധി രസകരമായ കോമഡി എന്റർടൈനറാണ് ‘ജോ ആൻഡ് ജോ’.\nAlso Read: Puzhu Movie Review & Rating: വേഷപ്പകർച്ചയിലൂടെ അമ്പരപ്പിച്ച് മമ്ൂട്; ‘പുഴു’ റിവ്യൂ\nSheikh Khalifa bin Zayed Al Nahyan: UAE announces longtime ruler Sheikh Khalifa bin Zayed Al Nahyan has died, country to begin 40-days of mourning | worldnews


സമയത്തിന്റെയും അധ്വാനത്തിന്റെയും ക്രമീകരണം – Islam Padasala\nമനേജ്‌മെന്റിന്റെ കൂടി മതമാണ് ഇസ്‌ലാം. ജീവിതത്തിന്റെ സമസ്ത മേഖലകളിലും ചിട്ടയും വ്യവസ്ഥയും പാലിക്കാന് അനുയായികളോട് ഇസ്‌ലാം അനുശാസിക്കുന്നുണ്ട്. . സമയം, കര്‍മനിര്‍വഹണം, ഇമാമിനെ പിന്തുടരല് എന്നിവ പരിശോധിക്കുമ്പോള് നമസ്‌കാരം എന്ന അനുഷ്ഠാനം, നമസ്‌കരിക്കുന്ന ഒരാളുടെ ജീവിതത്തില് ഉണ്ടാക്കിയെടുക്കുന്ന ചിട്ടയും വ്യവസ്ഥയും എത്രമാത്രമാണെന്ന് നമുക്ക് ഊഹിക്കാന് കഴിയും. സകാത്ത് , വ്രതാനുഷ്ഠാനം, ഹജ്ജ് തുടങ്ങിയ ഇതര അനുഷ്ഠാനങ്ങളുടെ കാര്യമെടുത്താലും ഇക്കാര്യം നമുക്ക് മനസ്സിലാകും. ഏതാണ്ടിതുപോലെ ഒരു സത്യപ്രബോധകന് തന്റെ സമയത്തെ മാനേജ്‌മെന്റ് ചെയ്യേണ്ടതുണ്ട്. എന്തുകൊണ്ടെന്നാല് സമയം എന്നത് ഒരാളുടെ ജീവിതവും മൂലധനവുമാണ്. തന്റെ അധ്വാനപരിശ്രമങ്ങളും ഇതുപോലെ വ്യവസ്ഥാപിതമായ മാര്‍ഗങ്ങളിലൂടെ ചിട്ടപ്പെടുത്താന് പ്രബോധകന് കഴിയണം. അല്ലാത്തപക്ഷം അധ്വാനപരിശ്രമങ്ങള് വൃഥാവിലാവുകയും വിലപ്പെട്ട സമയം വിനഷ്ടമാവുകയും ചെയ്യും. തന്റെ ജീവിതത്തിലെ ഓരോ സെക്കന്റും നഷ്ടപ്പെടാതെ പ്രയോജനപ്പെടുത്താന് പ്രബോധകന് ജാഗരൂകനാകേണ്ടതുണ്ട്.\nഇന്നലെകളെക്കാള് ഇന്നുകളും ഇന്നുകളെക്കാള് നാളെകളും ഉത്തമമായിരിക്കത്തവിധം പ്രബോധകന്റെ സമയവിവരപ്പട്ടിക കൃത്യമായിരിക്കണം. ചിട്ടയോടും വ്യവസ്ഥയോടും കൂടി പ്രവര്‍ത്തിക്കുന്നതാണ്- അതെത്ര കുറവാണെങ്കിലും- ക്രമരഹിതമായും തുടര്‍ച്ചയില്ലാതെയും കൂടുതല് പ്രവര്‍ത്തിക്കുന്നതിനെക്കാള് ഉത്തമം. ഈ നിലക്ക് നോക്കുമ്പോള് ഏഷ്യന് -ആഫ്രിക്കന് രാജ്യങ്ങളില് സത്യപ്രബോധനത്തിനായി പ്രത്യേകം പ്രത്യേകം സംഘങ്ങള് രൂപവത്കരിച്ചുകൊണ്ട് അന്നാടുകളിലെ ബഹുദൈവപൂജകരായ സമൂഹങ്ങളില് വ്യവസ്ഥാപിതമായും സംഘടിതമായും പ്രബോധനം നടത്തുകയാണെങ്കില് ഒറ്റപ്പെട്ടും ഛിന്നഭിന്നമായും നടത്തുന്ന പരിശ്രമങ്ങളെക്കാള് ദൂരവ്യാപകമായ സദ്ഫലങ്ങള് ഉണ്ടാക്കാന് കഴിയുമായിരുന്നു.\nഎന്താണ് സാമൂഹികാത്മാവ്(social spirit) എന്നതിനെ സംബന്ധിച്ച് സംഘടിതമായ പ്രബോധനദൗത്യത്തിലേര്‍പ്പെട്ടിരിക്കുന്ന എല്ലാവരും സൂക്ഷ്മമായി അറിഞ്ഞിരിക്കേണ്ടതുണ്ട്. എന്നാലേ പ്രബോധനദൗത്യം സമൂഹത്തിന്റെ മുഖ്യധാരയിലേക്കെത്തുകയുള്ളൂ. അതുപോലെ അങ്ങേയറ്റം ക്ഷമിക്കാനും മനഃസ്ഥൈര്യം നിലനിര്‍ത്താനും അവര്‍ക്ക് കഴിയണം. ആത്മപ്രശംസ, പൊങ്ങച്ചം എന്നിവയോട് മുഖം തിരിക്കാനും എതിരാളികളുടെ അഭിപ്രായത്തെ സൗമനസ്യത്തോടെ മാനിക്കാനും പ്രബോധകന്‍മാര്‍ക്ക് സാധിക്കണം. വ്യവസ്ഥയെ മാനിക്കുക, പൊതുസമൂഹത്തിന്റെ അഭിപ്രായത്തെ മാനിക്കുക, അതല്ലെങ്കില് നേതൃത്വത്തിന്റെ തീരുമാനം അംഗീകരിക്കുക എന്നൊക്കെയുള്ള കാര്യങ്ങളെ വ്യക്തിസ്വാതന്ത്ര്യനിയന്ത്രണമായി കാണേണ്ടതില്ല. മറിച്ച്, സംഘടിത നമസ്‌കാരത്തിന് പങ്കെടുക്കുന്ന ഒരാള് ഇമാമിനെ അനുധാവനംചെയ്യുന്നതുപോലെ അല്ലാഹുവിന്റെ ഇംഗിതം അനുധാവനം ചെയ്യുന്നുവെന്ന് മനസ്സിലാക്കിയാല് മതി.\nശുദ്ധമാനസനായ ഒരു മുസ്‌ലിം തന്റെ അഭിപ്രായവും അനുഭവവും മുന്നില് വെച്ചുകൊണ്ട് സംഘടനാ സ്വഭാവത്തോടെ തനിക്ക് പ്രവര്‍ത്തിക്കാന് കഴിയില്ലെന്നും അങ്ങനെ പ്രവര്‍ത്തിച്ചാല് സംഘടനാവ്യവസ്ഥകള് പാലിക്കാനും നേതൃത്വത്തെ അനുസരിച്ച് മുന്നോട്ടുപോകാനും സാധിക്കാതെ വരുമെന്നും തിരിച്ചറിഞ്ഞാല് ഒറ്റക്ക് പ്രബോധനപ്രവര്‍ത്തനം നടത്തുന്നതാണ് അഭികാമ്യം. വ്യക്തികള്‍ക്കിടയില് അഭിപ്രായശൈഥില്യം ഉളവാകാതിരിക്കാനും സംഘടനക്കകത്ത് അസ്വാരസ്യങ്ങള് രൂപപ്പെടാതിരിക്കാനും അത് സഹായിക്കും. ജനങ്ങളുടെ പ്രകൃതം വ്യത്യസ്തമാണ്. സന്ദര്‍ഭങ്ങള്‍ക്കും സാഹചര്യങ്ങള്‍ക്കും അതിന്റെതായ തേട്ടങ്ങളും ധര്‍മങ്ങളുമുണ്ട്. എല്ലാവര്‍ക്കും സംഘടനാപ്രവര്‍ത്തനം സാധിച്ചുകൊള്ളണമെന്നില്ല. പ്രസ്തുത പ്രവര്‍ത്തനത്തിന് അനിവാര്യമായ സിദ്ധികള് അയാള്‍ക്കുണ്ടായിരിക്കില്ല. വ്യക്തി എന്ന നിലയില് അയള് നല്ലവനായിരിക്കും. പക്ഷേ അയാളുടെ വ്യക്തിത്വ സവിശേഷതകളും ജീവിതസാഹചര്യങ്ങളും ഒരു സാമൂഹികചട്ടക്കൂടിനോട് പൊരുത്തപ്പെട്ടുപോകാന് അനുഗുണമായിരിക്കില്ല.\nഉദാത്തമായ സംസ്‌കാരം ഉയര്‍ത്തിപ്പിടിക്കാനും വിശാലമനസ്‌കനാകാനും സത്യപ്രബോധകന് കഴിയണം. ജനശ്രദ്ധ തന്നിലേക്ക് ആകര്‍ഷിക്കാന് അതുവഴി സാധിക്കും. പങ്കുവെക്കുന്ന അഭിപ്രായങ്ങള് ശക്തവും വ്യക്തവുമായ പ്രമാണങ്ങളുടെ പിന്‍ബലമുള്ളതായിരിക്കണം. ആത്മവിശ്വാസത്തോടുകൂടിയേ പൊതുസമൂഹത്തിന്റെ മുമ്പില് തന്റെ ചിന്തകളും കാഴ്ചപ്പാടുകളും അവതരിപ്പിക്കാവൂ. സംസ്‌കാരശൂന്യനും ഉപരിപ്ലവ ചിന്താഗതിക്കാരനുമാണ് പ്രബോധകനെങ്കില് ജനങ്ങള് അയാളെ വിട്ടേച്ചുപോകാന് അധികസമയം വേണ്ടിവരില്ല.\nസംസ്‌കാരസമ്പന്നനും ഉത്ബുദ്ധനുമായ ഒരു പ്രബോധകന് സമൂഹത്തിലെ വിവിധ തട്ടുകളിലുള്ളവരുടെ ബൗദ്ധികനിലവാരം പഠിച്ച് മനസ്സിലാക്കുകയും ഓരോരുത്തരുടെയും നിലവാരത്തില് പ്രബോധനം നിര്‍വഹിക്കുന്നതിനിണങ്ങിയ പരിപാടി നിര്‍ണയിക്കുകയും നിത്യജീവിതത്തില് അവരെ അലട്ടുന്ന അടിസ്ഥാനആവശ്യങ്ങളെ നിറവേറ്റിക്കൊടുക്കുകയും ചെയ്യും. മുന്‍ഗണനാക്രമം പാലിക്കുന്നതോടൊപ്പം യുക്തിപരമായ ക്രമം പ്രസ്തുത പരിപാടിയില് അയാള് ഉറപ്പാക്കുകയുംചെയ്യും. സമൂഹത്തിലെ ഭിന്ന ശ്രേണിയിലുള്ളവരെയെല്ലാം ഉള്‍ക്കൊള്ളാന് പോന്ന സമഗ്രവും വൈവിധ്യപൂര്‍ണവുമായ രീതിശാസ്ത്രം പിന്തുടരാന് അയാള് നിര്‍ബന്ധിതനാണ്. സങ്കീര്‍ണമായ എന്നാല് പ്രയോജനപ്രദമായ പ്രബോധനദൗത്യം നിര്‍വഹിക്കേണ്ട മൈതാനമാണല്ലോ സമൂഹം. സാഹിത്യകാരന്‍മാര്, പണ്ഡിതന്‍മാര്, നേതാക്കന്‍മാര്, സാമ്പത്തികവിദഗ്ധര്, ബുദ്ധിജീവികള് തുടങ്ങി വ്യത്യസ്തതലത്തിലുള്ളവരുമായി പലപ്പോഴും സത്യപ്രബോധകന് സംവദിക്കേണ്ടിവരും. ക്രാന്തദര്‍ശിത്വത്തോടെ ചടുലമായും ഉള്‍ക്കാഴ്ചയോടും പ്രതികരിക്കാന് സഹായകമായ ബൗദ്ധിക പിന്‍ബലം പ്രബോധകന് ആര്‍ജിച്ചിരിക്കണം. സങ്കുചിത മാനസനായി അയാള് ചുരുങ്ങിപ്പോകരുത്.\nഉയര്‍ന്ന നിലവാരത്തിലുള്ള വായനയിലൂടെ സമഗ്രവും ഉദാത്തവുമായ സംസ്‌കാരത്തിന്റെ ഉടമയാകാന് സത്യപ്രബോധകന് സാധിക്കും. വൈവിധ്യസ്വഭാവമുള്ള ആശയങ്ങളും കാഴ്ചപ്പാടുകളും അയാള് വായിച്ചുമനസ്സിലാക്കണം. എതിരാളികളുടെ അല്ലെങ്കില് ശത്രുക്കളുടെ ചിന്തകള് വായിക്കുന്നതില്‍നിന്ന് പോലും അഹന്ത അയാളെ തടയാവതല്ല. സമസ്ത ആശയമേഖലകളിലൂടെയും പ്രബോധകന് കടന്നുപോകണം. അന്തര്‍മുഖത്വവും പരാങ്മുഖത്വവും പ്രബോധകനെ സമൂഹമധ്യത്തില് അനഭിമതനാക്കിമാറ്റും. തന്റെ പരിമിതമായ ആശയങ്ങളുടെയും വിദ്യാലയപാഠപുസ്തകങ്ങൡ ഉരുവിട്ട് പഠിച്ചെടുത്ത ശുഷ്‌കമായ വിവര ശകലങ്ങളുടെയും ലോകത്ത് പ്രബോധകന് ഒതുങ്ങിക്കൂടിയാല് അത് ഒരുതരം ഉള്‍വലിയലായി മാറും. അപരന്‍മാരുമായുള്ള സഹവര്‍ത്തിത്വം വഴി അവരുടെ വൈവിധ്യവും സമ്പന്നവുമായ സംസ്‌കാരത്തെ സ്വാംശീകരിക്കാന് പ്രബോധകന് സാധിക്കണം. അവരോടൊത്തുള്ള സംവാദവും ചര്‍ച്ചയും ചിന്താപരമായ ഉയര്‍ച്ചക്ക് വഴിയൊരുക്കും. ഏതു സദസ്സിലും സുബദ്ധമായ അഭിപ്രായം പ്രകടിപ്പിക്കാനാകുംവിധം ഉയര്‍ന്ന പാണ്ഡിത്യവും തികഞ്ഞ പ്രാഗത്ഭ്യവും കരഗതമാക്കുന്ന പ്രബോധകനുമാത്രമേ ജനശ്രദ്ധ ആകര്‍ഷിക്കാന് കഴിയൂ.


തമിഴ്നാട്ടിൽ പടക്ക നിർമ്മാണശാലയിൽ തീപിടിത്തം; മരണം 11 ആയി – News18 Malayalam\nമരിച്ചവരുടെ കുടുംബങ്ങൾക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്നും രണ്ട് ലക്ഷം രൂപ വീതവും ഗുരുതരമായി പരിക്കേറ്റവർക്ക് 50,000 രൂപ വീതവും ധനസഹായം നൽകും.\nചെന്നൈ: തമിഴ്‌നാട്ടിലെ വിരുദുനഗറിലെ പടക്ക നിർമ്മാണ ഫാക്ടറിയിലുണ്ടായ തീപിടിത്തത്തിൽ മരിച്ചവരുടെ എണ്ണം 11 ആയി. സതൂരിനടുത്തുള്ള അച്ചാങ്കുളം പ്രദേശത്താണ് സ്വകാര്യ പടക്ക നിർമ്മാണ ഫാക്ടറി സ്ഥിതി ചെയ്യുന്നത്. 14 ലധികം പേർക്ക് പരിക്കേറ്റു. പരിക്കേറ്റവരെ ശിവകാസി സർക്കാർ ആശുപത്രിയിൽ പ്രവേശിപ്പിച്ചു.\nAlso Read തമിഴ്നാട്ടില് പടക്കനിര്‍മാണശാലയ്ക്ക് തീപിടിച്ചു; എട്ട് മരണം, നിരവധി പേര്‍ക്ക് പരിക്ക്\nതീപിടിത്തത്തിൽ മരിച്ചവരുടെ കുടുംബാംഗങ്ങളെ കോൺഗ്രസ് നേതാവ് രാഹുൽ ഗാന്ധിയും അനുശോചനം അറിയിച്ചു. അപകടത്തിൽപ്പെട്ടവർക്ക് അടിയന്തര രക്ഷാപ്രവർത്തനവും പിന്തുണയും ആശ്വാസവും നൽകണമെന്നും അദ്ദേഹം സംസ്ഥാന സർക്കാരിനോട് ആവശ്യപ്പെട്ടു.\nblastpm modirahul gandhitamil nadu


പാസഞ്ചര് വാഹന വില്‍പ്പനയില് പിന്നെയും വന് ഇടിവ് - FUTURE KERALA - Future Kerala\nപാസഞ്ചര് വാഹന വില്‍പ്പനയില് പിന്നെയും വന് ഇടിവ്\nഹ്യൂണ്ടായ് മോട്ടോര് ഇന്ത്യ മാത്രമാണ് നവംബറില് വില്‍പ്പന വളര്‍ച്ച രേഖപ്പെടുത്തിയിട്ടുള്ളത്\nന്യൂഡെല്‍ഹി:ഒക്‌റ്റോബറിലെ നേരിയ വര്‍ധനവിന് ശേഷം നവംബറിലെ പാസഞ്ചര് വാഹനങ്ങളുടെ വില്‍പ്പന വീണ്ടും ഇടിവിലേക്ക് എത്തി. ഉത്സവ സീസണിലെ ഓഫറുകള് മാത്രമാണ് ഹ്രസ്വകാല തിരിച്ചുവരവിന്റെ കാരണമെന്ന കമ്പനികളുടെ ആശങ്കകളെ ശരിവെക്കുന്നതാണ് നവംബറിലെ കണക്കുകള്. നാല് ചക്ര, ഇരുചക്ര പാസഞ്ചര് വാഹനങ്ങളുടെ വില്‍പ്പന എട്ട് ശതമാനം ഇടിഞ്ഞതായാണ് വിവിധ കമ്പനികള് പുറത്തുവിട്ടിട്ടുള്ള റിപ്പോര്‍ട്ടുകളുടെ അടിസ്ഥാനത്തില് കണക്കാക്കുന്നത്.\nഇന്ത്യയിലെയും വിദേശത്തെയും ഡീലര്‍മാര്‍ക്ക് ഫാക്ടറികളില് നിന്ന് അയച്ച മൊത്തം വാഹനങ്ങളുടെ എണ്ണം സംബന്ധിച്ച വിവരമാണ് കമ്പനികള് പുറത്തുവിട്ടിട്ടുള്ളത്. ആഭ്യന്തര വിപണിയില് 150,630 പാസഞ്ചര് വാഹനങ്ങളുടെ വില്‍പ്പന നവംബറില് നടത്തിയെന്നാണ് വിപണിയിലെ ഒന്നാം സ്ഥാനക്കാരായ മാരുതി സുസുക്കി ഇന്ത്യ (എംഎസ്‌ഐഎല്) റിപ്പോര്‍ട്ട് ചെയ്തിട്ടുള്ളത്. കഴിഞ്ഞ വര്‍ഷം ഇതേ കാലയളവില് വിറ്റ 153,539 യൂണിറ്റിനെ അപേക്ഷിച്ച് 1.9 ശതമാനം കുറവാണ് ഇക്കഴിഞ്ഞ നവംബറില് ഉണ്ടായത്. ജനപ്രിയ എന്‍ട്രി ലെവല് മോഡലുകളായ ഓള്‍ട്ടോ, വാഗണ് ആര് എന്നിവ ഉള്‍പ്പെടുന്ന മിനി കാറുകളുടെ വില്‍പ്പന 26,306 യൂണിറ്റാണ്. കഴിഞ്ഞ വര്‍ഷം ഇതേ കാലയളവില് ഇത് 29,954 യൂണിറ്റായിരുന്നു.\nനവരാത്രി ആഘോഷങ്ങളുടെ 15 ദിവസങ്ങളില് വില്‍പ്പനയില് ഉണ്ടായ നേരിയ പുനരുജ്ജീവനം വിപണിയിലെ ആവശ്യകരയെ പരിശോധിക്കുന്നതിനുള്ള ഒരു അളവുകോലല്ലെന്നും കാര്യങ്ങള് മോശമായിത്തീരുകയാണെന്നും കഴിഞ്ഞ മാസം തന്നെ വ്യവസായ എക്‌സിക്യൂട്ടീവുകള് മുന്നറിയിപ്പ് നല്‍കിയിരുന്നു. കാറുകളുടെയും ഇരുചക്ര വാഹനങ്ങളുടെയും ആവശ്യകതയെ ബാധിക്കുന്ന മിക്ക പ്രശ്‌നങ്ങളും ഇപ്പോഴും നിലനില്‍ക്കുന്നതായാണ് ഇവര് ചൂണ്ടിക്കാണിക്കുന്നത്.\n‘നവംബറില് വ്യവസായത്തില് ഉടനീളം വില്‍പ്പന കുത്തനെ ഇടിഞ്ഞു. കൂടാതെ, ഭാരത്6നിലവാരത്തിലുള്ള മലിനീകരണ നിയന്ത്രണമുള്ള വാഹനങ്ങളിലേക്കുള്ള പരിവര്‍ത്തനത്തിനുള്ള ഒരുക്കത്തിലാണ് ഓട്ടോമൊബീല് വ്യവസായം. ചില്ലറ വില്‍പ്പനയില് ശ്രദ്ധ കേന്ദ്രീകരിക്കാനുള്ള ഞങ്ങളുടെ തന്ത്രത്തിന് അനുസൃതമായി, ശൃംഖല വിപുലമാക്കുകയാണ്,’ ടാറ്റ മോട്ടോഴ്‌സിന്റെ പാസഞ്ചര് വെഹിക്കിള്‍സ് ബിസിനസ് യൂണിറ്റ് പ്രസിഡന്റ് മയങ്ക് പരീക്ക് പറഞ്ഞു. 38,057 യൂണിറ്റുകളുടെ വില്‍പ്പനയാണ് നവംബറില് ടാറ്റ മോട്ടോര്‍സ് നേടിയത്. കഴിഞ്ഞ വര്‍ഷം നവംബറിലെ 50,470ല് നിന്ന് 24.59 ശതമാനം ഇടിവ്.\nഹോണ്ട കാര്‍സ്- 50.34 ശതമാനം, എയ്ഷര് മോട്ടോര്‍സ്-22.77 ശതമാനം, മഹീന്ദ്ര & മഹീന്ദ്ര- 18.95 ശതമാനം എന്നിങ്ങനെയാണ് മറ്റു കമ്പനികള് നവംബറില് വില്‍പ്പനയില് വാര്‍ഷികാടിസ്ഥാനത്തില് രേഖപ്പെടുത്തിയ ഇടിവ്. വിപണിയിലെ രണ്ടാം സ്ഥാനക്കാരായ ഹ്യൂണ്ടായ് മോട്ടോര് ഇന്ത്യ മാത്രമാണ് നവംബറില് വില്‍പ്പന വളര്‍ച്ച രേഖപ്പെടുത്തിയിട്ടുള്ളത്. 44,600 യൂണിറ്റുകളുടെ വില്‍പ്പനയാണ് നടന്നത്. കഴിഞ്ഞ വര്‍ഷം ഇതേ കാലയളവില് ഇത് 43,709 ആയിരുന്നു, 7.2 ശതമാനം വളര്‍ച്ച. വിപണിയിലെ വെല്ലുവിളികള്‍ക്കിടയിലും ഗ്രാന്‍ഡ് ഐ 10, നിയോസ്, വെന്യു, ക്രെറ്റ, എലൈറ്റ് ഐ 20 എന്നിവയുടെ മികച്ച പ്രകടനം ഉണ്ടായെന്ന് കമ്പനിയുടെ ദേശീയ സെയില്‍സ് ഹെഡ് വികാസ് ജെയിന് പറഞ്ഞു.\nTags:\tPassenger vehicle sale\nപെട്രോള് പമ്പുകള് തിങ്കളാഴ്ച പണിമുടക്കും\nമെര്‍ക്കല് ഇക്കുറിയും മുന്നില്, നിര്‍മല സീതാരാമന് 34ാം സ്ഥാനം\nകത്വ സംഭവത്തില് പ്രതികരണവുമായി പൃഥ്വിരാജ്\nബിജെപിയുടെ പരിപാടിയില് അമിത്ഷായെ ചോദ്യം ചെയ്ത് ദളിത് നേതാക്കള്


രണ്ട് ഡസനിലധികം സാമ്പത്തിക സ്ഥാപനങ്ങളാണ് ഡക്കോട്ട അക്സസ് പൈപ്പ് ലൈന് (Dakota Access pipeline) ധനസഹായം നല്‍കുന്നതെന്ന് ഒരു അന്വേഷണത്തില് കണ്ടെത്തി. LittleSis എന്ന ഗവേഷണ പ്രസിദ്ധീകരണത്തിലാണ് ഈ വിവരം പ്രസിദ്ധീകരിച്ചത്. Bank of America, HSBC, UBS, Goldman Sachs, Wells Fargo, JPMorgan Chase മറ്റ് ധനകാര്യ സ്ഥാപനങ്ങള് എന്നിവര് $375 കോടി ഡോളര് എങ്ങനെ സമാഹരിച്ച് Dakota Access LLC യുടെ മാതൃ സ്ഥാപനമായ Energy Transfer ന് നല്‍കിയത് എന്ന് വ്യക്തമാക്കുന്നു.\nTagged അമേരിക്ക, ഫോസില് ഇന്ധനം, ബാങ്ക്, വാര്‍ത്ത\nPrevious Post കുമി നായിഡു എന്ന അപകടകാരിയായ മനുഷ്യന്\nNext Post വൈദ്യുത ബസ് റൂട്ടില് തന്നെ ചാര്‍ജ്ജ് ചെയ്യാം


കാഞ്ഞിരോട്: ‘യുവജന രോഷമുയരണം ’\n‘യുവജന രോഷമുയരണം ’\nകോഴിക്കോട്: കോടികള് കൈയടക്കിയ കടല്‍ക്കിഴവന്മാരായ രാഷ്ട്രീയ നേതൃത്വത്തിനെതിരെ യുവജന രോഷമുയരണമെന്ന് മാധ്യമം-മീഡിയ വണ് ഗ്രൂപ് എഡിറ്റര് ഒ. അബ്ദുറഹ്മാന് ആവശ്യപ്പെട്ടു. യൂത്ത് സ്പ്രിങ്ങിന്‍െറ ഭാഗമായി യുവജന രാഷ്ട്രീയ സിമ്പോസിയം ഉദ്ഘാടനം ചെയ്യുകയായിരുന്നു അദ്ദേഹം.\nമണ്ഡല് കമീഷന് വിരുദ്ധ പ്രസ്ഥാനം, അണ്ണാഹസാരെ പ്രസ്ഥാനം, ദല്‍ഹി മാനഭംഗത്തെ തുടര്‍ന്നുണ്ടായ ജനരോഷം തുടങ്ങി അടുത്ത കാലത്തുണ്ടായ പ്രധാന ബഹുജന മുന്നേറ്റങ്ങള് സവര്‍ണ-മധ്യവര്‍ഗ താല്‍പര്യമാണ് ഉയര്‍ത്തിപ്പിടിച്ചതെന്ന് മാധ്യമ പ്രവര്‍ത്തകന് രാജീവ് ശങ്കര് അഭിപ്രായപ്പെട്ടു. യുവജന സംഘടനകളെല്ലാം മാതൃസംഘടനകളുടെ ചട്ടുകങ്ങളാണെന്ന അഭിപ്രായം ശരിയല്ളെന്ന് എ.ഐ.വൈ.എഫ് സംസ്ഥാന കമ്മിറ്റി അംഗം അജയ് ആവള അഭിപ്രായപ്പെട്ടു. സലീന പ്രക്കാനം (ഡി.എച്ച്.ആര്.എം), ജുനൈദ് കടക്കല് (കെ.എം.വൈ.എഫ്), ശശി പന്തളം (വെല്‍ഫെയര് പാര്‍ട്ടി), യഹ്യാഖാന് (ഐ.എസ്.എം), നിസാര് മത്തേര് (പി.ഡി.പി), താജുദ്ദീന് മട്ടന്നൂര് (ഐ.എന്.എല്), പി.എം. ശ്രീകുമാര് (എ.ഐ.ഡി.വൈ.ഒ), പ്രമോദ് സമീര് (മദ്യനിരോധന സമിതി), ടി. ശാക്കിര് (സോളിഡാരിറ്റി), എഴുത്തുകാരായ സി.കെ അബ്ദുല് അസീസ്, ഡോ. അസീസ് തരുവണ എന്നിവര് സംസാരിച്ചു. കെ.എം. മഖ്ബൂല് അധ്യക്ഷത വഹിച്ചു. എന്.കെ അബ്ദുസ്സലാം സ്വാഗതവും സുബ്ഹാന് ബാബു നന്ദിയും പറഞ്ഞു.\nലോകത്തെയും കേരളത്തിലെയും വിവിധ ജനകീയ മുന്നേറ്റങ്ങളില് ആവിഷ്കരിക്കപ്പെട്ട വിവിധ സമരരീതികളുടെ ദൃശ്യാവിഷ്കാരവും പാനല് ചര്‍ച്ചയും നടന്നു. ജെ.എന്.യുവിലെ പശ്ചിമേഷ്യന് പഠനവിഭാഗം തലവന് ഡോ.എ.കെ. രാമകൃഷ്ണന്, മുത്തുകൃഷ്ണന്, ടി.കെ. ഫാറൂഖ്, ഷഹീന് കെ. മൊയ്തുണ്ണി, എസ്. ഖമറുദ്ദീന്, വൈ. ഇര്‍ഷാദ് എന്നിവര് സംസാരിച്ചു. യൂത്ത് ക്ളബുകളുടെ ഗ്രാന്‍റ് ഫിനാലെയില് വികാസ് വടക്കുംപുറം (മലപ്പുറം), സൗപര്‍ണിക പബ്ളിക് ലൈബ്രറി ആന്‍ഡ് ക്ളബ് തിരുവമ്പാടി (കോഴിക്കോട്), വിവേകാനന്ദ സേവാ കേന്ദ്രം (തൃശൂര്) എന്നിവ യഥാക്രമം ഒന്നും രണ്ടും മൂന്നും സ്ഥാനങ്ങള് നേടി.\nസോളിഡാരിറ്റി യൂത്ത് സ്പ്രിങ് സമാപിച്ചു\nആത്മീയതയിലൂന്നിയ രാഷ്ട്രീയ മാറ്റം\nകോഴിക്കോട്: ആത്മീയതയിലൂന്നിയ രാഷ്ട്രീയ ഇടപെടല് മാറ്റങ്ങള് സൃഷ്ടിക്കുന്നതാണ് കാലഘട്ടത്തിന്‍െറ സവിശേഷതയെന്ന് ബ്രിട്ടനിലെ റെസ്പെക്ട് പാര്‍ട്ടി മുന് ചെയര്‍പേഴ്സനും യുദ്ധവിരുദ്ധ പ്രവര്‍ത്തകയുമായ സല്‍മാ യാഖൂബ്. സോളിഡാരിറ്റി യൂത്ത് മൂവ്മെന്‍റ് ദശവാര്‍ഷിക പരിപാടിയുടെ ഭാഗമായി സംഘടിപ്പിച്ച യൂത്ത് സ്പ്രിങ്ങിന്‍െറ സമാപന സമ്മേളനം കോഴിക്കോട് കടപ്പുറത്ത് ഉദ്ഘാടനം ചെയ്യുകയായിരുന്നു അവര്.\nമതവിശ്വാസികളും മതേതര പ്രവര്‍ത്തകരും കൈകോര്‍ക്കുന്ന രാഷ്ട്രീയ പ്രവര്‍ത്തനം ഈ സവിശേഷതയുടെ ഭാഗമാണ്. നീതിക്ക് വേണ്ടി നിലകൊള്ളുകയെന്ന വിശുദ്ധ വേദവാക്യത്തിന്‍െറ സാമൂഹിക ആവിഷ്കാരമാണ് രാഷ്ട്രീയ പ്രവര്‍ത്തനം. സമാധാനത്തിനും സ്വാതന്ത്ര്യത്തിനും ജനാധിപത്യത്തിനും വേണ്ടിയുള്ള പ്രവര്‍ത്തനം വിശ്വാസം ആവശ്യപ്പെടുന്നു. ലോകമെങ്ങുമുള്ള സാമ്രാജ്യത്വവിരുദ്ധ പ്രവര്‍ത്തനങ്ങളിലൂടെ സാമ്രാജ്യത്വ ശക്തികള്‍ക്ക് തളര്‍ച്ചയുണ്ടായിട്ടുണ്ട്. എങ്കിലും സാമ്പത്തിക തകര്‍ച്ച നേരിടുന്ന കോര്‍പറേറ്റുകള് പാവങ്ങളുടെ നികുതിപ്പണം കൊണ്ട് പ്രതിസന്ധി അതിജീവിക്കാന് ശ്രമിക്കുന്നു. അതിനാല് സാമ്രാജ്യത്വ വിരുദ്ധ പ്രവര്‍ത്തനംശക്തമായി മുന്നോട്ട് കൊണ്ടുപോകണം.\nപാശ്ചാത്യ രാജ്യങ്ങളില് യുദ്ധവിരുദ്ധ പ്രവര്‍ത്തനങ്ങള് ശക്തമായത് 9/11ന് ശേഷമാണ്. ഈ കാലയളവുകളില് സംസ്കാരങ്ങള് തമ്മില് ആശയ സംവാദങ്ങള്‍ക്ക് ഇടം ലഭിച്ചത് ബോംബുകളേക്കാള് വലിയ സന്ദേശം തീര്‍ത്തു. ഉച്ചത്തില് ശബ്ദിക്കുക, അല്ളെങ്കില് നിശ്ശബ്ദരായിരിക്കുക എന്നതായിരുന്നു പാശ്ചാത്യ ലോകത്തെ മുസ്ലിംകള്‍ക്കു മുന്നിലുണ്ടായിരുന്ന സാധ്യത. സമുദായത്തിനകത്തും സമുദായങ്ങള് തമ്മിലും ഐക്യമുണ്ടാക്കാന് ശ്രമിക്കണമെന്നും അവര് ആവശ്യപ്പെട്ടു.\nഅമേരിക്കന് ചിന്തകനും ആക്ടിവിസ്റ്റുമായ നോര്‍മന് ഫിങ്കല്‍സ്റ്റീന് മുഖ്യ പ്രഭാഷണം നടത്തി. സത്യസന്ധതയാണ് ലോകത്തിന് നേതൃത്വം നല്‍കേണ്ടതെന്ന് അദ്ദേഹം അഭിപ്രായപ്പെട്ടു.\nവ്യത്യസ്ത ആശയഗതികള്‍ക്കും ജനകീയ പ്രസ്ഥാനങ്ങള്‍ക്കും പ്രവര്‍ത്തനങ്ങള്‍ക്കുമിടയില് പൊതു ഇടം രൂപപ്പെടുത്താനാണ് സോളിഡാരിറ്റി ശ്രമിച്ചതെന്ന് സോളിഡാരിറ്റി സംസ്ഥാന പ്രസിഡന്‍റ് പി.ഐ. നൗഷാദ് പറഞ്ഞു. ഇസ്ലാമിന്‍െറ സാന്നിധ്യമായി മാറിയ സോളിഡാരിറ്റി സോഷ്യല് ഓഡിറ്റിങ്ങിന് വിധേയമായാണ് 10ാം വര്‍ഷത്തിലേക്ക് കടന്നത്. സോളിഡാരിറ്റിയുടെ ഇടപെടലുകളോട് മാധ്യമങ്ങളും വിവിധ സംഘങ്ങളും അക്കാദമിക സമൂഹവും സ്വീകരിച്ച നിലപാട് സ്വയം ഓഡിറ്റിങ്ങിന് വിധേയമാക്കണമെന്നും അദ്ദേഹം ആവശ്യപ്പെട്ടു.\nകവി സച്ചിദാനന്ദന്, ജമാഅത്തെ ഇസ്ലാമി അഖിലേന്ത്യാ ഉപാധ്യക്ഷന് പ്രഫ. കെ.എ. സിദ്ധീഖ് ഹസന്, കേരള അമീര് ടി. ആരിഫലി, സോളിഡാരിറ്റി മുന് സംസ്ഥാന പ്രസിഡന്‍റുമാരായ കൂട്ടില് മുഹമ്മദലി, ഹമീദ് വാണിയമ്പലം, പി. മുജീബ് റഹ്മാന് എന്നിവരും സംസാരിച്ചു. സോളിഡാരിറ്റി സംസ്ഥാന ജനറല് സെക്രട്ടറി ടി. മുഹമ്മദ് വേളം സ്വാഗതവും കളത്തില് ഫാറൂഖ് നന്ദിയും പറഞ്ഞു. ലോകത്തെ വിവിധ ഭാഗങ്ങളിലെ ജനകീയ പോരാളികളുടെ പ്രശസ്തമായ സമരപ്പാട്ടുകള് ‘റെവലൂഷന് ബാന്‍ഡ്’ അരങ്ങേറി. അറബ് ലോകത്തെ നാദവിസ്മയമായ മലയാളി ബാലന് നാദിര് അബദുസ്സലാം നേതൃത്വം നല്‍കി.


പ്രേതങ്ങള് പിടികൂടിയ ഇന്ത്യന് തിരഞ്ഞെടുപ്പ് ചിത്രങ്ങള് അഥവാ സഹതാപതരംഗ ചരിത്രം - Boolokam News\nപ്രേതങ്ങള് പിടികൂടിയ ഇന്ത്യന് തിരഞ്ഞെടുപ്പ് ചിത്രങ്ങള് അഥവാ സഹതാപതരംഗ ചരിത്രം\nയുവാവും രണ്ടാംക്ലാസ് പൈലറ്റുംകൂടിയായ ശ്രീ രാജീവ് ഗാന്ധിയുടെ ഭരണത്തില് അതൃപ്തരുടെ എണ്ണം വര്ദ്ധിച്ചുവന്നു, ബോഫോഴ്‌സ് ഉള്‌പ്പെടയുള്ള ആരോപണങ്ങളും. സ്വന്തം മന്ത്രിസഭയില് തുടക്കത്തില് ധനകാര്യവും പിന്നീട് രാജ്യരക്ഷയും കൈകാര്യം ചെയ്തിരുന്ന വി.പി സിങ്ങിനെ പോലെയുള്ളവരാണ് ശക്തരായ എതിരാളികളായി തീര്ന്ന വരില് പ്രമുഖന്.\nലക്ഷങ്ങള് മുടക്കിയാണ് പല സ്വകാര്യ മെഡിക്കല് കോരളേജ്കാരും പ്രേതങ്ങള് (മൃതശരീരങ്ങള്) വിലയ്ക്ക് വാങ്ങുന്നത്, ഇതിനു പിന്നില് ഒരു മാഫിയ തന്നെ പ്രവര്ത്തിവക്കുന്നതായി വാര്ത്തന വായിച്ചതായി ഓര്ക്കു്ന്നു. തിരഞ്ഞെടുപ്പ് രംഗമെടുത്താല് ചില ദേശീയ പാര്ടികള് അവരുടെ സമ്മുന്നതരായ നേതാക്കളുടെ മൃതശരീരം വില മതിക്കാനാകാത്ത അത്രയും വലിയ ആവശ്യങ്ങള്ക്കായാണ് പലപ്പോഴും ഉപയോഗപ്പെടുത്തിയിട്ടുള്ളതെന്നു കാണാം.\n‘പ്രധാനമന്ത്രി ശ്രീമതി ഇന്ദിരാഗാന്ധിയ്ക്ക് വെടിയേറ്റു, സ്വന്തം അംഗരക്ഷകരില് നിന്നാണ് വെടിയേറ്റത്.’ 1984 ഒക്ടോബര് 31നാണ് ആകാശവാണിയിലൂടെ ഡല്ഹിയില് നിന്ന് സുഷമ ഈ വാര്ത്തക വായിച്ചത്. ശ്രീമതി ഗാന്ധിയുടെ വധത്തിനു ശേഷം താമസിയാതെ കോണ്ഗ്രസ്സ് സെക്രട്ടറിയായിരുന്ന ശ്രീ. രാജീവ് ഗാന്ധി ഇന്ത്യന് പ്രധാനമന്ത്രിയായി ചാര്‌ജേറ്റെടുത്തു.\nഅടിയന്താരാവ്സ്ഥയ്ക്ക് ശേഷം 1977 മാര്ച്ചില് നടന്ന തിരഞ്ഞെടുപ്പില് ചരിത്രതിലാദ്യമായി കോണ്ഗ്രസ് പരാജയപ്പെട്ടുവെങ്കിലും അധികം താമസിയാതെ അന്നത്തെ ഭരണ കക്ഷിക്കാര് പല കക്ഷികളായി വിഭജിക്കുകയും പിന്നീട് 1980 ലേ തിരഞ്ഞെടുപ്പില് 350 ലധികം സീറ്റുകളോടെ ശ്രീമതി ഗാന്ധിയുടെ നേതൃത്വത്തില് കോണ്ഗ്രസ്സ് തിരിച്ചുവരികയുമുണ്ടായി. 1984 ജൂണില് നടന്ന ബ്ലൂസ്‌റാര് ഓപരേഷനെ തുടര്ന്നാണ് അവര് കൊല്ലപ്പെടുന്ന സാഹചര്യം ഉണ്ടായത്.\nഅതിന്റെ പേരില് വടക്കേയിന്ത്യയിലെ മിക്കവാറുമിടങ്ങളില് സിക്കുകാര് ആക്രമിക്കപ്പെട്ടു, ആയിരക്കണക്കിന് നിരപരാധികള് കൊല്ലപ്പെടുകയും ചെയ്തു. നാടെങ്ങും സിനിമാ തിയറ്ററുകളില് പോലും ശ്രീമതി ഗാന്ധിയുടെ രാജ്യത്തിനായി ചെയ്ത സേവനങ്ങള് വാഴ്ത്തപ്പെട്ടു. അവരുടെ ചിതാഭസ്മം ഇന്തയിലെ ഒട്ടുമിക്കസ്ഥലങ്ങളിലും എത്തിക്കുകയും അതെല്ലാം വലിയ വാര്ത്താ പ്രാധാന്യത്തോടെ പത്രങ്ങള് കൊണ്ടാടുകയും ചെയ്തു.\nകേരളത്തിലെ ഓരോ റെയില്‍വേ സ്റ്റേഷനുകളിലും ഭസ്മം നിറച്ച കുടം പിടിച്ചുള്ള കോണ്ഗ്രസ്സ് നേതാക്കളുടെ ചിത്രം പത്രങ്ങളുടെ മുന് പേജുകള് കവര്‌ന്നെടുത്തു. ഇന്ത്യയെങ്ങും കണ്ണീരില് കുതിര്ന്നവ തരംഗം ആഞ്ഞുവീശി.\nആഞ്ഞുവീശിയ ശക്തമായ കാറ്റില് പ്രതിപക്ഷ കക്ഷികളുടെ കോട്ടകളെല്ലാം കടപുഴകി വീണു. 1984 ഡിസംബറില് നടന്ന തിരഞ്ഞെടുപ്പില് ബി.ജെ.പിയുടെ സീറ്റ് രണ്ടിലോതുങ്ങി, ഒന്ന് ആന്ധ്രാപ്രദേശിലും മറ്റേത് ഗുജറാത്തിലും. ജനതാപാര്ട്ടി 10 സീറ്റിലോതുങ്ങി, രാമറാവുവിന്റെ തെലുങ്കുദേശം പാര്ടിക അധികം പരിക്കുകളില്ലാതെ 30 സീറ്റില് വിജയിച്ച് ഏറ്റവും വലിയ പ്രതിപക്ഷ കക്ഷിയായി. 404 സീറ്റ് കരസ്ഥമാക്കിക്കൊണ്ടാണ് സഹതാപതരംഗത്തിന്റെ ഗുണം കോണ്ഗ്രസ്സ് പാര്ടി തൊട്ടറിഞ്ഞത്.\nയുവാവും രണ്ടാംക്ലാസ് പൈലറ്റുംകൂടിയായ ശ്രീ രാജീവ് ഗാന്ധിയുടെ ഭരണത്തില് അതൃപ്തരുടെ എണ്ണം വര്ദ്ധിച്ചുവന്നു, ബോഫോഴ്‌സ് ഉള്‌പ്പെടയുള്ള ആരോപണങ്ങളും. സ്വന്തം മന്ത്രിസഭയില് തുടക്കത്തില് ധനകാര്യവും പിന്നീട് രാജ്യരക്ഷയും കൈകാര്യം ചെയ്തിരുന്ന വി.പി സിങ്ങിനെ പോലെയുള്ളവരാണ് ശക്തരായ എതിരാളികളായി തീര്ന്ന വരില് പ്രമുഖന്. വി.സി.ശുക്ലയെപോലെയുള്ളവര് വേറെയും. 1987 ഇല് വി.പി.സിംഗിന്റെ നേതൃത്വത്തില് ജനമോര്‌ച്ചേ രൂപീകരിക്കുകയും അത് വിപുലീകരിച്ച് ജനതാദള് എന്ന കക്ഷിയാകുകയും ചെയ്തു. 1989 ലെ തിരഞ്ഞെടുപ്പില് കൊണ്ഗ്രസ്സിനു കേവല ഭൂരിപക്ഷം ലഭിക്കാത്തതിനാല് ഇടതുപക്ഷത്തിന്റെയും ബി.ജെ.പിയുടെയും പുറത്തുനിന്നുള്ള പിന്തുണയോടെ ജനതാദള് പാര്ടി ശ്രീ വി.പി.സിംഗിന്റെ നേതൃത്വത്തില് മന്ത്രി സഭ രൂപീകരിക്കുകയുമുണ്ടായി. പിന്നോക്ക വിഭാഗങ്ങളുടെ പിന്നോക്കാവസ്ഥ പരിഹരിക്കാനായി മണ്ഡല് കമ്മീഷന് റിപ്പോര്ട്ട് നടപ്പാക്കാന് തീരുമാനിച്ചത് ഈ കാലത്താണ്. ഇത് പ്രതിലോമ ശക്തികളെ പ്രകോപിപ്പിച്ചു. അവര് നാടെങ്ങും സമരങ്ങള് സംഘടിപ്പിച്ചു.അതോടൊപ്പം തങ്ങള് നല്കുങന്ന പിന്തുണ മുതലെടുത്ത് സ്വന്തം വര്ഗീപയ അജണ്ട പുറത്തെടുക്കാനും ബി.ജെ.പി ഈ അവസരം മുതലെടുത്തു. അതിന്റെ ഭാഗമായി അദ്വാനിയുടെ നേതൃത്വത്തില് അയോദ്ധ്യയിലെക്ക് രഥയാത്ര സംഘടിപ്പിക്കുകയും ചെയ്തു. എന്നാല് കവിയും ചിത്രകാരനും അതിലുപരി മതേതര ചിന്തയ്ക്കുടമയുമായവിശ്വനാഥ് പ്രതാപ് സിംഗിന്റെ പാര്ടി രഥയാത്രയെ ബീഹാറില് വെച്ച് തടഞ്ഞു. അതെ തുടര്ന്നുള്ള സംഭാവികാസങ്ങളില് അദ്ദേഹത്തിന് രാജി വെക്കേണ്ടിയും വന്നു.\nഈ അവസരം ശരിക്കും മുതലെടുത്തത് കോണ്ഗ്രസ്സ് ആണ്. ജനതാദളില് നിന്നും വിഘടിച്ച ശ്രീ ചന്ദ്രശേഖറിനെ അവര് പിന്തുണയ്ക്കുകയും അദ്ദേഹത്തിന്റെ നേതൃത്വത്തില് മന്ത്രിസഭ രൂപീകരിക്കുകയും ചെയ്തു. എന്നാല് കോണ്ഗ്രസ്സ് പിന്തുണ പിന്‍വലിച്ചതോടെ മന്ത്രിസഭയുടെ ആയുസ്സ് എഴുമാസമായി ചുരുങ്ങി. ഇലക്ഷന് പ്രഖ്യാപിക്കപ്പെട്ടു.\n1991 മെയ് 20 , 23 , 26 തിയ്യതികളില് തിരഞ്ഞെടുപ്പ് നടത്താന് ഇലക്ഷന് കമ്മീഷന് തീരുമാനിക്കുകയും മെയ് 20 ന് 204 മണ്ഡലങ്ങളില് തിരഞ്ഞെടുപ്പ് നടത്തുകയും ചെയ്തു. ആന്ധ്രയിലെ 17, ബീഹാര് 36 , രാജസ്ഥാന് 15, മധ്യപ്രദേശ് 28, ഉത്തര്‌പ്രെദേശ് 42, എന്നിങ്ങനേയും ഹരിയാന(10 ), ഹിമാചല്‍പ്രദേശ് (4 ) പശ്ചിമബംഗാള് (42 )ഡല്ഹി (7 ) തുടങ്ങിയ സംസ്ഥാനങ്ങളില് മുഴുവന് സീറ്റിലേക്കും മേയ് 20 ന് വോട്ടെടുപ്പ് നടക്കുകയുമുണ്ടായി. എന്നാല് മേയ് 21 ന് ശ്രീ പെരുമ്പത്തൂരിലുണ്ടായ സ്‌പോടനത്തില് ശ്രീ രാജീവ് ഗാന്ധി കൊല്ലപ്പെടുകയും തുടര്ന്നുള്ള തിരഞ്ഞെടുപ്പ് മാറ്റിവയ്ക്കുകയും ജൂണ് മാസത്തോടെ പൂര്ത്തീളകരിക്കുകയും ചെയ്തു.\nരാജീവ് ഗാന്ധിയുടെ വധത്തിനു മുന്നേ വോട്ടെടുപ്പ് നടന്ന സ്ഥലങ്ങളില് കോണ്ഗ്രസ്സ് തുടച്ചുമാറ്റപ്പെടുകയും ജൂണ് മാസം നടന്നയിടങ്ങളിലെ വിജയങ്ങളുടെ അടിസ്ഥാനത്തില് കോണ്ഗ്രസ്സ് ഏറ്റവും വലിയ കക്ഷിയായി തീരുകയും അധികാരത്തിലെത്തുകയും ചെയ്തു. ആന്ധ്രപ്രദേശില് മെയ് 20 ന് 17 സീറ്റുകളിലേക്കാണ് വോട്ടെടുപ്പ് നടന്നത് , ടി.ഡി.പി 13, സിപിഎം 1 , സി.പി.ഐ 1, എം.ഐ.എം 1, ബി.ജെ.പി 1 (മൊത്തം 17 ) കൊണ്ഗ്രസ്സിനു ലഭിച്ചത് 25. സഹതാപ തരംഗത്തിന്റെ മികച്ച ഉദാഹരണമായിരുന്നു ആന്ധ്രാപ്രദേശ് ഫലം. അത് ആന്ധ്രയില് മാത്രമല്ല, ബീഹാര്,31 ജനതാദള് ,6ജെ.എം.എം , രാജസ്ഥാന് ബി.ജെ.പി 12 , ഡല്ഹി ബി.ജെ.പി5, യുപി ബി.ജെ.പി 51, മധ്യപ്രദേശ് ബി.ജെ.പി 12 ബംഗാള് ഇടതുപക്ഷം 37. ഇവയെല്ലാം സഹതാപമേല്ക്കാത്ത വിജയങ്ങളില് പെടുന്നവയാണ്. കൊണ്ഗ്രസ്സിനെ വീണ്ടും അധികാരത്തിലെത്തിച്ചത് രാജീവ്ഗാന്ധിയുടെ ദാരുണമായ വധമായിരുന്നു എന്നതിന്റെ തെളിവുകളാണ് ഈ കണക്കുകള്.\nകേരളത്തില് ഉണ്ടായ സഹതാപ തരംഗത്തില് ഒരു മുന്നണിയ്ക്കുണ്ടായിരുന്ന മേല്‌ക്കൈ യാണ് ഒലിച്ചുപോയത്. 1992 ഇല് കാലാവധി അവസാനിക്കുന്ന സ.നായന്നാരുടെ നേതൃത്വത്തിലുള്ള ഇടതുപക്ഷ സര്ക്കാ ര് 1991 ഏപ്രിലില് നിയമസഭ പിരിച്ചുവിടാന് ശുപാര്ശാ ചെയ്തത് അനുകൂലമായ രാഷ്രീയ കാലാവസ്ഥ മുന്നില് കണ്ട് തന്നെയാണ്. തൊട്ടുമുന്നേ നടന്ന ജില്ലാ കൌണ്‌സിനല് തിരഞ്ഞെടുപ്പില് പതിനാലില് 12 സീറ്റും ലഭിച്ച് സര്ക്കാലരിന്റെ ജനപിന്തുണ വര്ദ്ധി ച്ചുവരുന്ന സമയത്താണ് രാജീവ്ഗാന്ധിയുടെ ദാരുണമായ വധവും അത് ഉപയോഗപ്പെടുത്തിയുള്ള കോണ്ഗ്രസ്സ് പാര്ടിയുടെ സഹതാപ കണ്ണീര്പുഴ നിര്മ്മിതിയും.\nരാഷ്ട്രീയമായി ആകെ തകര്ന്നടിഞ്ഞിരിക്കുമ്പോള് പ്രേതങ്ങള് എങ്ങനെ രക്ഷ്യ്ക്കെത്തും എന്ന് അറിയാവുന്ന ചില ഈര്ക്കിള് പാര്ടികളും ഉണ്ട്. ഇന്ദിരാഗാന്ധിയുടെ കൊലപാതകത്തില് മുഖ്യപ്രതിയുടെ വിധവ പോലും ഇത്തരത്തില് ബഹുഭൂരിപക്ഷത്തിന് ജയിച്ച ചരിത്രം ഇന്ത്യയ്ക്ക് അവകാശപ്പെട്ടതാണ്. മന്ത്രി ടി.എം.ജേക്കബിന്റെ നിര്യാണത്തെ തുടര്ന്നുണ്ടായ തിരഞ്ഞെടുപ്പില് പറവൂരില് അനൂപ് ജേക്കബ് സ്ഥാനാര്ഥിയായതിനു പിന്നിലെ കാരണങ്ങള് തിരഞ്ഞാലും എത്തിച്ചേരുന്നത് സഹതാപത്തിലായിരിക്കും. അതല്ലയെങ്കില് ഭരണപരമായ വിഷയങ്ങള്‌ക്കൊതപ്പം മുല്ലപ്പെരിയാര് ഡാം പൊട്ടാനായി ചങ്കുപൊട്ടി നിന്നിരുന്ന വേളയില് അത്തരമൊരു വിജയം യൂഡിഎഫിന് സാദ്ധ്യമാകുമായിരുന്നില്ല.\nഅരുവിക്കരയിലെ തിരഞ്ഞെടുപ്പില് സ്ഥാനാര്ഥിരയാകാനായി ടീച്ചറുടെ വീട് പലതവണ കോണ്ഗ്രസ് നേതാക്കള് സന്ദര്ശിെച്ചതിനു പിന്നിലും ഈ ചരിത്ര ബോധമാണ്. അതാണ് ടീച്ചര്ക്കാവില്ലെങ്കില്; ഇന്ദുലേഖയല്ലെങ്കില് കല്യാണിക്കുട്ടി ആയാലും മതി, അല്ലെങ്കില് ശബരിനാഥായാലും മതി ഏന്ന് നേതാക്കള് തീരുമാനിക്കാനുണ്ടായ കാരണം. അഴിമതികോഴയിലും ഭരണപരാജയത്തിലും കഴുത്തോളം മുങ്ങി നില്ക്കുന്ന ഒരു സര്ക്കാകരിന്റെ നേതാക്കള് ഒരു കച്ചിതുമ്പെന്ന നിലയ്ക്ക് സഹതാപത്തെ ഉപയോഗപ്പെടുത്തിയ അവരുടെ കുതന്ത്രത്തെ കുറ്റപ്പെടുത്താനാകില്ല. സോളാര്, ഭൂമി തട്ടിപ്പുകളും ബാര്‌കോ്‌ഴ മുതല് സാധാരണ ജനങ്ങള് അനുഭവിക്കുന്ന ഒട്ടനവധി വിഷയങ്ങളെല്ലാം കണ്ണീരാല് കഴുകി കളയാം എന്ന ചിന്ത പഴയതാണെങ്കിലും കൊണ്ഗ്രസ്സിനെപോലുള്ള കക്ഷികള്‍ക്ക് ഇന്നും അതോരാവേശമാണ്. ആ ആവേശ തിമിര്പ്പില് കൂടിയായിരിക്കണം തിരഞ്ഞെടുപ്പ് വിധി മന്ത്രിസഭയുടെ വിലയിരുത്തലായിരിക്കും എന്ന് തുടക്കത്തിലെങ്കിലും പറയാന് മുഖ്യമന്ത്രിയെ പ്രേരിപ്പിച്ചത്.


മുഖ്യമന്ത്രി പാഷാണം വർക്കിയുടെ റോളില് ; പിണറായിയുടെ ഇരട്ടമുഖം ജനം തിരിച്ചറിഞ്ഞു : രമേശ് ചെന്നിത്തല – Jaihind TV\nമുഖ്യമന്ത്രി പാഷാണം വർക്കിയുടെ റോളില് ; പിണറായിയുടെ ഇരട്ടമുഖം ജനം തിരിച്ചറിഞ്ഞു : രമേശ് ചെന്നിത്തല\nതെരഞ്ഞെടുപ്പില് മുഖ്യമന്ത്രി പിണറായി വിജയന് ഇരട്ട മുഖമെന്ന് പ്രതിപക്ഷ നേതാവ് രമേശ് ചെന്നിത്തല. ശബരിമല ഉൾപ്പടെയുള്ള കാര്യങ്ങളിലെ ഇടതുമുന്നണിയുടെ നിലപാട് വ്യക്തമാക്കാൻ മുഖ്യമന്ത്രി തയാറുണ്ടോയെന്നും പ്രതിപക്ഷ നേതാവ് ചോദിച്ചു. അരൂരിൽ തീരദേശ സംരക്ഷണ ജാഥ ഉദ്ഘാടനം ചെയ്ത് സംസാരിക്കുകയായിരുന്നു രമേശ് ചെന്നിത്തല.\nമഞ്ചേശ്വത്ത് ചെന്നപ്പോൾ വിശ്വാസികൾക്കൊപ്പമെന്ന് പറയുന്ന മുഖ്യമന്ത്രി കോന്നിയിലും അരൂരിലും വട്ടിയൂർക്കാവിലും ചെല്ലുമ്പോൾ നവോത്ഥാന നായകന്‍റെ വേഷം കെട്ടുകയാണ്. ഈ വൈരുദ്ധ്യമാണ് കേരളത്തിലെ ജനങ്ങൾക്ക് കാണാൻ കഴിയുന്നത്. മുഖ്യമന്ത്രിയുടെ ഇരട്ടത്താപ്പ് നയമാണ് കേരളത്തിലെ ജനങ്ങൾ മനസിലാക്കി. പാഷാണം വർക്കിയെ പോലെയാണ് മുഖ്യമന്ത്രിയുടെ പെരുമാറ്റമെന്നും ജനങ്ങളെ കബളിപ്പിക്കുകയാണ് മുഖ്യമന്ത്രി ചെയ്യുന്നതെന്നും രമേശ് ചെന്നിത്തല പറഞ്ഞു. തരംതാണ തെരഞ്ഞെടുപ്പ് പ്രവർത്തനം നടത്തുന്നത് താനല്ല, പിണറായി വിജയനാണെന്നും പ്രതിപക്ഷ നേതാവ് തിരിച്ചടിച്ചു.\nവർഗീയ കാർഡിറക്കാനാണ് മുഖ്യമന്ത്രിയുടെ ശ്രമം. യു.ഡി.എഫ് എന്നും വിശ്വാസികൾക്കൊപ്പമാണ്. മുഖ്യമന്ത്രിയുടെ പദവിക്ക് ചേർന്ന നിലപാടല്ല പിണറായി സ്വീകരിക്കുന്നതെന്നും പ്രതിപക്ഷ നേതാവ് പറഞ്ഞു. മണ്ണെണ്ണ സബ്സിഡി മത്സ്യതൊഴിലാളികൾക്ക് നിർത്തലാക്കിയത് ഇടത് സർക്കാരാണ്. യു.ഡി.എഫ് സർക്കാരിന്‍റെ കാലത്ത് 100 കോടി രൂപ തൊഴിലാളികൾക്കായി മാറ്റിവെക്കുമായിരുന്നു. രണ്ട് ദിവസം നീണ്ട് നിൽകുന്ന തീരദേശ ജാഥയ്ക്കാണ് പള്ളിത്തോട്ടിൽ തുടക്കമായത്. ഹൈബി ഈഡൻ എം.പി, ഡൊമിനിക് പ്രസന്‍റേഷൻ, ഷിബു ബേബി ജോൺ തുടങ്ങി നിരവധി നേതാക്കൾ യോഗത്തിൽ പങ്കെടുത്തു. ജാഥയില് നൂറുകണക്കിന് ആളുകള് പങ്കെടുത്തു.


വാസുകി, അനുപമ - വരും തലമുറയ്ക്കുള്ള പാഠപുസ്തകങ്ങൾ | 4PM News\nവാസുകി, അനുപമ - വരും തലമുറയ്ക്കുള്ള പാഠപുസ്തകങ്ങൾ\nസപ്ന അനു ബി ജോർജ്ജ്\nവർഷങ്ങൾക്കുമുന്പ് കളക്ടർ എന്ന സ്ഥാനപ്പേര് മാത്രമാണ് എല്ലാവരും ഉച്ചരിച്ചിരുന്നത്. എന്നാൽ ഇന്ന് വാസുകി മാഡം എന്നും അനുപമ മാഡം എന്നും ജോസ് സർ എന്നും, മുഹമ്മദ് അലി സർ എന്നും ജീവൻ സർ എന്നും പറയാൻ തുടങ്ങിയിരിക്കുന്നു. ഇപ്പോഴത്തെ യുവകളക്ടമാർ നന്മ നിറഞ്ഞവരാണെന്ന് എല്ലാ കേരളത്തിലെ കളക്ടർമാരും തെളിയിച്ചു കഴിഞ്ഞു. കലക്ടർ മാത്രം ആയിട്ടു കാര്യമില്ലല്ലോ, ജനങ്ങളോടും നാടിനോടും, എല്ലാത്തിനും സ്തുത്യാർഹമായ സർവ്വീസിനും ജനങ്ങളുടെ ഹൃദയം നിറഞ്ഞ നന്ദി അവരും പ്രകടിപ്പിച്ചു കഴിഞ്ഞു. ഇപ്പോൾ കേരളത്തിൽ ജനങ്ങൾക്കു വേണ്ടി അതായത് ഐഎഎസ് എന്നതിന്റെ ചുരുക്കം ശരിക്കും പഠിച്ച കുറച്ചു കളക്ടർമാർ ആണുള്ളത്. നമ്മുടെ ഇന്നത്തെ ജനറേഷൻ നിങ്ങളെ അവരുടെ ആദർശ മാതൃകയാക്കട്ടെ. നിങ്ങൾ എന്ന പാഠപുസ്തകങ്ങൾ ഇനി വരുന്ന തലമുറയ്ക്ക് പ്രചോദനങ്ങളാ‍യിത്തീരട്ടെ!\nഇപ്പോൾ തൃശ്ശൂർ ജില്ലാ കളക്ടറായിരിക്കുന്ന റ്റി.വി അനുപമ ജനങ്ങളുടെ മനസ്സിൽ ഇടം നേടിയത് നന്മയുടെ രൂപത്തിലും ഭാവത്തിലുമാണ്. മഴക്കെടുതി ഏറ്റവും കൂടുതൽ ബാധിച്ച ജില്ലയിൽ ഒന്നുകൂടിയായിരുന്നു തൃശ്ശൂർ. ദുരിതാശ്വാസ ക്യാന്പുകളിലേയ്ക്ക് കൊണ്ടു പോകാൻ എത്തിച്ചേർന്നവസ്‌തുക്കൾ സൂക്ഷിക്കാൻ ഹാൾ വിട്ട് നൽകിയില്ല. ദുരിതമനുഭവിക്കുന്നവർക്ക് വേണ്ടി നാട് മുഴുവൻ 24 മണിക്കൂറും പ്രവർത്തുക്കുന്പോഴാണ് ഹാൾ നടത്തിപ്പുകാർ ഇത്തരം ഒരു നടപടി സ്വീകരിച്ചത്. പലതവണ ആവശ്യപ്പെട്ടിട്ടും ഹാൾ തുറക്കാൻ തയ്യാറാവാതിരുന്നപ്പോൾ കലക്ടർ അനുപമയുടെ ഉത്തരവ് പ്രകാരം പൂട്ടു പൊളിക്കുകയായിരുന്നു. ഡിസാസ്റ്റർ മാനേജ്മെന്റ് ആക്ട് പ്രകാരം നോട്ടീസ് നൽകിയ ശേഷമാണ് പൂട്ടു പൊളിച്ചത്. അരിയും മറ്റും സൂക്ഷിച്ച ശേഷം കളക്ടർ വേറെ താഴിട്ട് പൂട്ടി. വിവേക പൂർവ്വം തക്കസമയത്തെടുത്ത തീരുമാനത്തിന് നാടും നാട്ടുകാരും അനുപമയെ അഭിനന്ദിക്കുകയാണ് ചെയ്തത്.\nറ്റി.വി അനുപമ എന്ന ഫിനിക്‌സ് പക്ഷി\nകേരളത്തിലെ യുവ ഐ.എ.എസ് ഉദ്യോഗസ്ഥരിൽ പ്രമുഖയാണ് അനുപമ. നോക്കുകൂലി, പച്ചക്കറികളിലെ കീടനാശിനികളുടെ അമിത സാന്നിദ്ധ്യം, ഭക്ഷ്യ വസ്തുക്കളിലെ മായം കലർത്തൽ എന്നിവയ്ക്കെതിരെ അനുപമ എടുത്ത നടപടികൾ ജനശ്രദ്ധ നേടി. കോഴിക്കോട് അസിസ്റ്റന്റ് കളക്ടർ, കാസർഗോഡ് സബ് കളക്ടർ, തലശ്ശേരി സബ് കളക്ടർ, ആറളം ട്രൈബൽ ഡെവലപ്പ്മെന്റ് മിഷൻ സ്പെഷ്യൽ ഓഫീസർ എന്നീ പദവികൾ വഹിച്ചിട്ടുള്ള അനുപമ നിലവിൽ തൃശ്ശൂർ ജില്ലാ കളക്ടറാണ്. 2002ൽ പൊന്നാനി വിജയമാതാ കോൺവെന്റ് ഹൈസ്കൂളിൽ നിന്നും 10ാം ക്ലാസ് പഠനം പൂർത്തിയാക്കി. തുടർന്ന് തൃശ്ശൂർ സെന്റ് ക്ലെയേഴ്സ് ഹയർ സെക്കണ്ടറി സ്കൂളിൽ നിന്നും പ്ലസ്ടു വിജയിച്ചു. ബിർള ഇൻസ്റ്റിറ്റ്യൂട്ട് ഓഫ് ടെക്നോളജി ആൻഡ് സയൻസ്, ബിറ്റ്സ് പിലാനി, ഗോവയിൽ നിന്ന് 92% മാർക്കോടെ ബി.ഇ (ഓണേഴ്സ്) വിജയിച്ചു. 2009ൽ നാലാം റാങ്കോടെ ഇന്ത്യൻ സിവിൽ സർവ്വീസ് പരീക്ഷയിൽ ഉന്നത വിജയം നേടി. മലപ്പുറം പൊന്നാനി മാറാഞ്ചേരി സ്വദേശിയായ അനുപമ, പോലീസ് ഉദ്യോഗസ്ഥനായിരുന്ന പരേതനായ കെ.കെ ബാല സുബ്രമണ്യത്തിന്റെയും ഗുരവായൂർ ദേവസ്വം ബോർഡ് അസിസ്റ്റന്റ് എഞ്ചിനീയറായ റ്റി.വി രമണിയുടെയും മൂത്ത മകളാണ്. സഹോദരി നിഷ. മാർച്ച് എട്ട് വനിതാ ദിനത്തോട് അനുബന്ധിച്ച് കരുത്തുറ്റ സ്ത്രീത്വത്തെ തിരഞ്ഞെടുക്കാൻ മാതൃഭൂമി ഡോട്ട് കോം നടത്തിയ വോട്ടെടുപ്പിൽ ഒന്നാം സ്ഥാനത്തെത്തി.\nആലപ്പുഴയിലെ കായൽ കയ്യേറ്റവുമായി ബന്ധപ്പെട്ട് ഹൈക്കോടതിയിൽ നിന്നും രൂക്ഷ വിമർ‍ശനം ഏറ്റുവാങ്ങിയ അനുപമ , കവയത്രി നിഖിത ഖില്ലിന്റെ ‘ലൈക്ക് എ ഫിനിക്സ് ഫ്രം ദ ആഷസ്’ എന്ന കവിതയിലെ വരികൾ ഉദ്ധരിച്ചാണ് വിമർ‍ശനത്തിനെതിരെ പ്രതികരിച്ചത്.” നിങ്ങളെ തകർ‍ക്കാനും തോൽ‍പ്പിക്കാനും ചുട്ടെരിക്കാനും, അപമാനിക്കുകയും ഉപേക്ഷിക്കുകയും ചെയ്യാൻ പലരും ധൈര്യപ്പെട്ടു എന്നുവരാം! പക്ഷേ അവർ‍ക്ക് നിങ്ങളെ നശിപ്പിക്കാനാവില്ല, ഫിനിക്‌സ് പക്ഷിയെപ്പോലെ ഉയിർ‍ത്തെഴുന്നേൽക്കുക തന്നെ ചെയ്യും എന്നായിരുന്നു അനുപമയുടെ അന്നത്തെ ഫേസ്ബുക് പോസ്റ്റ്.\nവാസുകിയും, ഭർത്താവ് എസ്. കാർത്തികേയനും കളക്ടർമാരാണ്. വാസുകിയുടെ പങ്കാളി കാർത്തികേയന് ജീവിതത്തിലും,പഠനത്തിലും പലപ്പോഴും വാസുകിയായിരുന്നു പ്രചോദനം. ഇനി ഒരിക്കലും സിവിൽ സർ‍വ്വീസ് എഴുതാൻ സാധിക്കില്ല അഥവാ എഴുതിയാൽ പോലും ഇന്റർവ്യൂന് വിളിക്കില്ലെന്ന ഭയം കാർ‍ത്തികേയനെ അലട്ടിയ സമയത്തെല്ലാം വാസുകി കാർ‍ത്തിയേകന് പിന്തുണ നൽകി ഒപ്പം നിന്നു. വീണ്ടും പരീക്ഷ എഴുതാനായി കാർ‍ത്തിയേകന് അവസരം ലഭിക്കാനായി ഡൽ‍ഹിയിലെ വിദേശകാര്യ, പേഴ്‌സണൽ മന്ത്രാലയങ്ങളിൽ വാസുകി കയറിയിറങ്ങി. അവസാനം അനുമതി കിട്ടി. നാലാം തവണ 2011ൽ കാർത്തികേയന് ഐഎഎസ് ലഭിച്ചു. കാർ‍ത്തികേയൻ കേരളാ കേഡറും, പിന്നീട് വാസുകി മധ്യപ്രദേശ് കേഡറിൽ നിന്നും കേരളാ കേഡറിലേക്കും വന്നു. ഇപ്പോൾ വാസുകി തിരുവനന്തപുരം ജില്ലാ കളക്ടറും കാർ‍ത്തികേയൻ കൊല്ലം ജില്ലാ കളക്ടറുമാണ്.\nപ്രളയ ദുരിതത്തെ അതിജീവിക്കുകയാണ് കേരള ജനത. ഇന്ത്യയും ലോകമൊട്ടുക്കുമുള്ള ജനങ്ങളും ഉറ്റുനോക്കുന്നത് കേരളം എങ്ങനെയാണ് ഈ വൻ ദുരന്തത്തെ അതിജീവിക്കുന്നതെന്നാണ്! തിരുവനന്തപുരം കോട്ടൺ‍ഹിൽ കളക്ഷൻ സെന്ററിൽ സന്നദ്ധസേവന രംഗത്ത് ഒട്ടേറെ പേർ പ്രവർ‍ത്തിക്കുന്നുണ്ട്. ഇവിടെ എത്തിയ ജില്ലാ കളക്ടർ വാസുകി നടത്തിയ ചെറു പ്രസംഗം സോഷ്യൽ മീഡിയ ഏറ്റെടുത്തിരിക്കുകയാണിപ്പോൾ!. രക്ഷാപ്രവർ‍ത്തകർ‍ക്ക് ആവേശം പകരുന്നതായിരുന്നു കളക്ടറുടെ ഓരോ വാക്കുകളും. “നിങ്ങൾ ചരിത്രം രചിക്കുന്നു, നിങ്ങൾ എന്താണ് ചെയ്യുന്നുവെന്നത് നിങ്ങൾ മനസിലാക്കിയിട്ടുണ്ടോ? എന്ന് ചോദിച്ചാണ് വാസുകിഐഎഎസ് തമിഴും മലയാളവും ഇംഗ്ലീഷും ചേർ‍ന്നുള്ള തന്റെ പ്രസംഗം തുടങ്ങിയത്. കേരളത്തിലെ, മലയാളികൾക്ക് എന്തു ചെയ്യാൻ പറ്റുമെന്ന് ലോകത്തിന് കാണിച്ചുകൊടുക്കുകയാണ്. പട്ടാളക്കാരെ പോലെയാണ് നിങ്ങളെല്ലാം. ഇത്രയും സന്നദ്ധസേവന പ്രവർ‍ത്തനങ്ങളും വസ്തുക്കളും കേരളത്തിൽ നിന്നു തന്നെ പോകുന്നുവെന്നത് അന്താരാഷ്ട്ര വാർ‍ത്തയാകുകയാണ്. എന്റെ അഭിപ്രായത്തിൽ സ്വാതന്ത്ര്യത്തിന് വേണ്ടി എങ്ങനെ പോരാടിയോ, അതുപോലെ പട്ടാളക്കാരെ പോലെയാണ് നിങ്ങളെല്ലാം നിൽ‍ക്കുന്നത്. സർ‍ക്കാരിന് ലഭിച്ച ഗുണം അത്ഭുതപ്പെടുത്തുന്നതാണ് നിങ്ങളുടെ പ്രവർ‍ത്തനങ്ങൾ. നിങ്ങളുടെ പ്രവർ‍ത്തനംമൂലം സർ‍ക്കാരിന് ലഭിച്ച ഗുണമെന്താണെന്നുവെച്ചാൽ, തൊഴിലാളികൾ‍ക്ക് നൽ‍കേണ്ടിയിരുന്ന കോടിക്കണക്കിന് രൂപ ലാഭമായി. എന്തിനും ഞാനും നിങ്ങളുടെ കൂടെയുണ്ട്, ഒരുപാട് സമയം നിങ്ങളോടൊപ്പം ചെലവഴിക്കാൻ സാധിക്കാത്തതിനാൽ ഞാൻ ക്ഷമ ചോദിക്കുന്നു. എന്റെ ഉദ്യോഗസ്ഥർ നിങ്ങളെ പിന്തുണക്കാനുണ്ടാകും. ഞാൻ കോേളജിൽ പഠിച്ച സമയത്ത് എന്തെങ്കിലും നല്ല കാര്യങ്ങൾ ചെയ്താൽ ഞങ്ങൾ‍ക്കൊരു ശീലമുണ്ട്. എന്നുവെച്ചാൽ ഞാൻ ‘ഓപ്പോട്’ എന്നു പറയുന്പോൾ നിങ്ങൾ ‘ഓഹോയ്’ പറയണമെന്നും കളക്ടർ പ്രസംഗത്തിന് സമാപനത്തോടെ പറഞ്ഞു. പിന്നീട് കളക്ടർ ഓപ്പോട് എന്ന് ഉറക്കെ പറഞ്ഞപ്പോൾ ക്യാന്പിലുള്ളവർ ഓഹോയ്’ ഏറ്റുവിളിച്ചു. തങ്ങളുടെ ഭാഗത്ത് നിന്ന് എന്തെങ്കിലും തെറ്റുണ്ടായാൽ ക്ഷമിക്കണമെന്ന് പറഞ്ഞാണ് വാസുകി പ്രസംഗം അവസാനിപ്പിച്ചത്. യുവകളക്ടറെ സോഷ്യൽ മീഡിയയും സാധാരണക്കാരും ഇതിനോടകം അംഗീകരിച്ചു കഴിഞ്ഞു.\nഈ പ്രളയ കാലത്ത് ജനങ്ങളുടെ ഒപ്പം നിൽക്കുന്ന നിലപാടുകളിലൂടെ ജനമനസ്സുകളിൽ കുടിയേറിയ ഉദ്യോഗസ്ഥയാണ് തിരുവനന്തപുരം ജില്ലാ കളക്ടർ കെ.വാസുകി. തക്കസമയങ്ങളിൽ വേണ്ട നിർ‍ദേശങ്ങൾ നൽ‍കിയും ആളുകളെ സുരക്ഷിത സ്ഥാനങ്ങളിലേയ്ക്ക് എത്തിച്ചും ക്യാന്പുകളിൽ നിന്ന് ക്യാന്പുകളിലേയ്ക്ക് ഓടി നടന്ന് കാര്യങ്ങൾ വിലയിരുത്തിയും വോളണ്ടിയേഴ്‌സിന് മാതൃകയും ധൈര്യവും നൽ‍കി വാസുകി നടത്തിയ സേവനങ്ങൾ മറക്കാനാവാത്തതാണ്. കയ്യും മെയ്യും മറന്നുള്ള പ്രവർത്തനങ്ങൾക്കിടയിൽ നാട്ടുകാർക്കൊപ്പം, തോളോടു തോൾ ചേർന്ന് നിന്ന് പ്രവർത്തിക്കുകയാണ് വാസുകി. ജന്മം കൊണ്ട് തമിഴ്‌നാട്ടുകാരിയാണെങ്കിലും ഇന്ന് കേരളജനതയുടെ കണ്ണിലുണ്ണിയാണ് വാസുകി. സുനാമി ദുരിതം കണ്ട് മനം മടുത്ത് മെഡിക്കൽ രംഗത്തെ എല്ലാ സുഖങ്ങളും വലിച്ചെറിഞ്ഞു ജനസേവനത്തിനിറങ്ങിയതാണ് ഡോക്ടർ വാസുകി. അവരുടെ ജനങ്ങൾക്കൊപ്പം നിൽക്കുന്ന നിലപാടുകൾ എന്നും പ്രശംസിക്കപ്പെട്ടിരുന്നു. തിരുവനന്തപുരം കളക്ടർ വാസുകിയെപ്പോലെ ദുരന്തമുഖത്തു ആളുകൾക്ക് ഇത്രയും സഹായം ചെയ്ത ഉദ്യോഗസ്ഥയുണ്ടാകില്ല, സത്യം! ഇത്തരം ഉദ്യോഗസ്ഥർ ആണ് ജനങ്ങളുടെ ശക്തി എന്ന് അവർ സ്വയം തെളിയിച്ചു കഴിഞ്ഞു!\nഇന്നത്തെ, മനുഷ്യത്വം അറിഞ്ഞ യഥാർത്ഥ മനുഷ്യരുടെ വേദനയും, സന്തോഷങ്ങളും മനസ്സിലാക്കിയ പുതിയ തലമുറ കളക്ടർമാരെ, നിങ്ങളാണ് ഇന്നിന്റെ മാതൃകൾ. ഇവർ ഒക്കെ കാരണം ഐ.എഎസ്സിനോട് ഒരു ജനങ്ങൾക്ക് ഒരു പ്രത്യേക ഇഷ്ടം തോന്നിത്തുടങ്ങി എന്ന് തോന്നുന്നു. കഷ്ടപ്പെട്ട് പഠിച്ചു നേടുന്ന സ്ഥാനമാനങ്ങളും, പണംകെട്ടിവെച്ചു നേടുന്നതുമായുള്ള അന്തരം വളരെ വലുതാണ്. ഇത്തരക്കാരെ മാതൃകയാക്കാൻ നമ്മുടെ പിൻതലമുറക്കാർ തയ്യാറാകട്ടെ! ഉദാഹരണത്തിനു കണ്ണൂരിന്റെ കളക്ടർ മീർ മുഹമ്മദ് അലി, ആലപ്പുഴ കളക്ടർ സുഹാസ്, പത്തനംതിട്ട കളക്ടർ പി.ബി നൂഹ്, ഇടുക്കി കളക്ടർ ജീവൻ ബാബു എന്നിങ്ങനെ അനവധി പേരുകൾ, ഒരു സംഘർഷാവസ്ഥയിൽ കേരളത്തോട് ഒത്തു ചേർന്നു പ്രവർത്തിച്ചു.\nസപ്ന അനു. ബി. ജോർജ്ജ്\nഎല്ലാം ശരിയാകും !\nസ്ത്രീ സംവരണങ്ങളുടെ കാലം\nനിനക്കായി തോഴി പുനർജ്ജനിക്കാം-...\nജസീല ഷെറീഫ് - നിറങ്ങളുടെ ചിറകിലേറി\nനിമി സുനിൽകുമാർ- ഫുഡ് ബ്ലോഗർ, ഡയറ്റീഷൻ, ഫുഡ് ബുക് ലേഖിക


കറുകയില് ഡയറി: അസ്തമനം കാക്കുന്ന ഇര്ക്കില് പാര്‍ട്ടികള്\nഅസ്തമനം കാക്കുന്ന ഇര്ക്കില് പാര്‍ട്ടികള്\nകഴിഞ്ഞ നിയമ സഭ തിരഞ്ഞെടുപ്പ് ഏറ്റവും കൂടുതല് നഷ്ടങ്ങള് നല്‍കിയത് ഇരു മുന്നണിയിലെയും ഇര്ക്കില് പാര്‍ട്ടികള്‍ക്കാണ്. ആലിപഴം പഴുത്തപ്പോള് വായ് പുണ്ണ് വന്ന പഴയ കാക്കയുടെ അവസ്ഥ ,കപ്പിനും ചുണ്ടിനും ഇടയില് അധികാരം നഷ്ടപെട്ട പ്രാണ വേദനയില് കേഴുകയാണ് ചില കക്ഷികള് . ഒറ്റയ്ക്ക് മത്സരിച്ചാല് ഒരു പഞ്ചായത്ത് മെമ്പര് പോലും ആകാന് കഴിയാത്തവര് മുന്നണിയുടെ സൌജന്യം പറ്റി എം എല് എ യും മന്ത്രിയും ആകാമെന്ന് മോഹിചിരുന്നവര് നഷ്ട സ്വര്‍ഗങ്ങളില് ആണ് . എങ്കിലും കുറഞ്ഞ ഭൂരിപക്ഷം നല്‍കുന്ന അസ്ഥിരതയില് അടുത്ത തിരഞ്ഞെടുപ്പ് ഉടന് ഉണ്ടാവും എന്ന പ്രതീക്ഷയില് ദിവാസ്വപ്നം കണ്ടു കഴിയുകയാണ് .\nതൊണ്ണൂറു കഴിഞ്ഞു മൂന്ന് പേരുടെ പരസഹായത്തോടെ നടക്കുമ്പോഴും ജയിച്ചു മന്ത്രി ആകാം എന്ന ഗൌരി അമ്മുമ്മയുടെ പ്രതീക്ഷയാണ് ചേര്‍ത്തലക്കാരെ രണ്ടാമതൊന്നു ചിന്തിക്കാതെ തിലോത്തമനെ ജയിപ്പിക്കാന് പ്രേരിപ്പിച്ചത് കുറഞ്ഞ പക്ഷം നിയമ സഭയില് തനിയെ എഴുന്നേറ്റു നില്ക്കാന് കഴിവുള്ളവന് ആകണം ഞങ്ങളുടെ പ്രതിനിധി എന്ന് അവിടുത്തുകാര് ചിന്തിച്ചുവെങ്കില് അവരെ എങ്ങനെയാണു കുറ്റം പറയുക . കേരളം മുഴുവന് കൂട്ടിയാലും ഇരുപത്തി അയ്യായിരത്തില് അധികം വോട്ടില്ലാത്ത പാര്‍ട്ടിക്ക് നാല് സീറ്റും കൊടുത്തു മത്സരിപിച്ചിട്ടും ഉപ്പു നോക്കാന് കൂടി ഒരു സീറ്റില് ജയിക്കാന് ആയില്ല എന്നതാണ് ഗൌരി അമ്മയ്ക്കും ജെഎസ് എസ് എന്ന പാര്‍ട്ടിക്കും സംഭവിച്ച ദുര്യോഗം . കൊണ്ഗ്രെസ്സ് കാലുവാരി എന്ന പതിവ് പല്ലവി ഇക്കുറി അധികം പാടി കേട്ടില്ല . മോന്തായം നന്നാകാഞ്ഞാല് കണ്ണാടി തല്ലി പൊട്ടിച്ചിട്ട് കാര്യമില്ലാന്നു നവതി കഴിഞ്ഞ രാഷ്ടീയ ഭീഷ്മാചാര്യക്ക് നന്നായി അറിയാം . ഈ സര്‍ക്കാര് അഞ്ചു കൊല്ലം തികക്കുകയാണെങ്കില് രണ്ടായിരത്തി പതിനാറിലെ അടുത്ത തിരഞ്ഞെടുപ്പ് ഉണ്ടാവു അതുവരെ ഗൌരി അമ്മയോ അവരുടെ പാര്‍ട്ടിയോ കേരള രാഷ്ടീയ ഭൂപടത്തില് ഉണ്ടാവുമോ എന്ന് കണ്ടു അറിയേണ്ടിയിരിക്കുന്നു .\nകൈ വിറയല് മൂലം പേരകുട്ടി വോട്ട് ചെയ്ത എം വി ആറും ജയിചിരുന്നേല് സുപ്രധാനമായ വകുപ്പ് കൈകാര്യം ചെയ്യുന്ന മന്ത്രി ആയേനെ .അങ്ങനെ സംഭാവിക്കാതിരുന്നതിനു നെന്മാറയിലെ ജനങ്ങളോട് കേരളം കടപെട്ടിരിക്കുന്നു .കടുത്ത പാര്‍ക്കിന്‍സണ് രോഗം അലട്ടുമ്പോഴും മത്സരിക്കില്ല എന്ന ഉറപ്പിന്മേല് വാങ്ങിയ സീറ്റില് അധികാരത്തിന്റെ ദുര മൂത്ത് മത്സരിച്ചപ്പോള് കൊഞ്ഞനം കുത്തിയത് പ്രബുദ്ധ കേരളത്തിന്റെ മനസാക്ഷിക്ക് നേരെയാണ് .ഒരാളെ പോലും നിയമ സഭ കാണിക്കാനാവാതെ സി എം പി എന്ന വിപ്ലവ പാര്‍ട്ടി കൂടാരം കയറുമ്പോള് സി പി ജോണ് എന്ന നല്ല നേതാവിന്റെ തോല്‍വി ഒരു നല്ല പാരലമെന്റെരിയന്റെയും ഒരു നല്ല മന്ത്രിയുടെയും നഷ്ടമായി എന്നത് പറയാതെ വയ്യ . സി എം പി യും രാഘവനോടൊപ്പം അനിവാര്യമായ മരണം കാത്തു വെന്റിലെട്ടരില് ആണ് .\nനിയമസഭ കക്ഷി നേതാവും മന്ത്രിയും എല്ലാം ഒരാളായ മൂന്ന് പേര് ഈ സഭയില് ഉണ്ട് . ചവറ വിട്ടു ഒരു വോട്ടില്ലാത്ത രാമകൃഷ്ണപിള്ള കനിഞ്ഞതുകൊണ്ട് ജയിച്ചു മന്ത്രിയായ ഷിബു ബേബി ജോണും ,ഇന്ജോടിഞ്ചു പൊരുതി ജയിച്ച ജേക്കബും ,പൈതൃക അവകാശമായി കിട്ടിയ മന്ത്രി സ്ഥാനത്തില് ഗണേഷ് . ബാലകൃഷ്ണ പിള്ളക്ക് ഇനി ഒരു അങ്കത്തിനു ബാല്യം ഉണ്ടുന്നു തോന്നുന്നില്ല .പിള്ളക്ക് ശേഷം പാര്‍ട്ടിയെ കൊണ്ഗ്രെസ്സില് ലയിപിച്ചിട്ടു പത്തനാപുരത്തിന്റെ സ്ഥിരം എം എല് എ യോ മന്ത്രിയോ ആയി ഗണേഷ് തുടരാനാണ് സാധ്യത .\nരാമചന്ദ്രന് കടന്നപള്ളി ഏതു പാര്‍ട്ടിയില് ആണെന്നത് ഒരു പക്ഷെ അദേഹത്തിന് പോലും രണ്ടു വട്ടം ആലോചിക്കാതെ പറയാന് കഴിയില്ല .പുറത്താക്കലുകളുടെ ഘോക്ഷയാത്രയാണ് ദിവസേന ,പ്രസിഡന്റ് സെക്രടരിയെ പുറത്താക്കുന്നു ,സെക്രറെരി പ്രസിഡന്റിനെ പുറത്താക്കുന്നു ഈ പുരത്താക്കുന്നവരും പുരത്താകുന്നവരും മാത്രമേ ഈ പാര്‍ടിയില് ഉള്ളു എന്ന തിരിച്ചറിവ് ഇവര്‍ക്കില്ലത്തതാണ് എല്ലാത്തിനും കാരണം .ഇടതു മുന്നണിയില് സമ്പൂജ്യന് ആയതു പി സി കൊണ്ഗ്രെസ്സ് ആണ് മാണിയും ജോസെഫും ലയിച്ച മധ്യ തിരുവിതകൂരില് ലയന വിരുദ്ധ മുന്നണിക്ക് ചുക്കാന് പിടിച്ച തോമസിന്റെ അവസര വാദ രാഷ്ടീയം ഇക്കുറി ഉദേശിച്ച ഫലം കണ്ടില്ല .സ്കറിയ തോമസ് ഒഴികെ മറ്റാരും ജയിക്കുന്നതിലും പി സി യ്ക്ക് വലിയ താല്പര്യം ഇല്ലായിരുന്നു .മൂന്ന് മുന്നണിയിലുമായി ഒരു പാട് കളിച്ചിട്ടുള്ള പി സി അടുത്ത തിരഞ്ഞെടുപ്പിന് മുന്‍പ് മാണിയില് നിന്നും പി സി ജോര്‍ജിനെ അടത്തി മധ്യ തിരുവിതാംകൂര് തിരിച്ചുപിടിക്കാന് ഒരു ശ്രമം നടത്താനും സാധ്യത ഉണ്ട് .\nഉമ്മന് ചാണ്ടി ഡെമോക്ളിസിന്റെ വാളിനു കീഴെയാണ് .മന്ത്രി സ്ഥാനം കിട്ടാത്ത അസംതൃപ്തരും മറുകണ്ടം ചാടാന് നില്‍ക്കുന്ന വെള്ളാനകളും ഉള്‍പെട്ട ഭരണത്തില് ഗ്രഹണിയുടെ സമയം ഞാഞ്ഞൂലുകള്‍കള്‍ക്ക് വിഷം വെക്കുന്ന കാലം അതി വിദൂരമല്ല . ഏക കക്ഷി അല്ലെങ്കില് ശക്തരായ ഒന്നോ രണ്ടോ പാര്‍ട്ടികള് മാത്രം അധികാരം പങ്കിടേണ്ട കാലം അതിക്രമിച്ചു കഴിഞ്ഞു .\nPosted by Ajeesh Mathew Karukayil at 9:07 am


ഓൺലൈൻ ഷോപ്പിങ്ങിലൂടെ 10 ലക്ഷം തട്ടിയ ആൾ അറസ്റ്റിൽ | Thiruvananthapuram | Kerala | Deshabhimani | Sunday Oct 24, 2021\nഓൺലൈൻ ഷോപ്പിങ്ങിലൂടെ 10 ലക്ഷം തട്ടിയ ആൾ അറസ്റ്റിൽ\nഓൺലൈൻ ഷോപ്പിങ് സൈറ്റിലൂടെ വ്യാജപരസ്യം നൽകി വള്ളക്കടവ് സ്വദേശിയിൽനിന്ന് 10 ലക്ഷം രൂപ തട്ടിയ കേസിൽ മുഖ്യപ്രതി പിടിയിൽ. പുണെ സ്വദേശി ശൈലേഷ് ശിവറാം ഷിൻഡെ (40)-യെയാണ് സിറ്റി സൈ ബർ ക്രൈം പൊലീസ് അറസ്റ്റ് ചെയ്തത്.\nഇയാളെ റിമാൻഡ് ചെയ്തു. നിരവധി എടിഎം കാർഡുകൾ, പാസ് ബുക്കുകൾ, ലാപ്ടോപ്പുകൾ, മൊബൈൽ ഫോണുകൾ എന്നിവ കണ്ടെടുത്തിട്ടുണ്ട്. Quikr.com- എന്ന സൈറ്റി ൽ ആപ്പിൾ വാച്ച്, മാക്‌ബുക്ക്, ഐഫോ ൺ, സാംസങ് എസ്10 മൊ ബൈൽ തുടങ്ങിയവ വിലക്കുറവിലെ ന്ന വ്യാജപരസ്യം നൽകിയാണ് തട്ടിപ്പ്.\nഉൽപ്പന്നങ്ങൾ കൈമാറുന്ന സമയത്ത് തിരികെലഭിക്കുമെന്ന് പറഞ്ഞ് ക്ലിയറൻസ് ചാർജുകളായും മറ്റുമാണ് പണമാവശ്യ പ്പെട്ടത്.\nവള്ളക്കടവ് സ്വദേശിക്ക് ഇലക്ട്രോണിക് ഉൽപ്പന്നങ്ങൾ ലഭ്യമാക്കാമെന്ന് പറഞ്ഞ് 10 ലക്ഷം രൂപ പ്രതി വിവിധ അക്കൗണ്ടുകളിലേക്ക് നിക്ഷേപിപ്പിക്കുകയായിരുന്നു.\nസിറ്റി പൊലീസ് കമീഷണർ ബൽറാംകുമാർ ഉപാധ്യായയുടെ നിർദേശപ്രകാരം പ്രത്യേക സംഘം രൂപീകരിച്ച് നടത്തിയ അ ന്വേഷണത്തിലാണ് അറസ്റ്റ്. സമാനരീതിയിൽ നിരവധി തട്ടിപ്പ് നടത്തിയ പ്രതി മൾട്ടിനാഷണൽ ഐടി കമ്പനിയിലെ ഉ ദ്യോഗസ്ഥൻ കൂടിയാണ്.\nലക്ഷ്വറി ഫ്ലാറ്റുകളിൽ ആ ഡംബരജീവിതം നയിച്ചുവരികയായിരുന്നു.\nഇയാളുടെ വിവിധ ബാങ്ക് അക്കൗണ്ടുകളും പരി ശോധിച്ചു. സിറ്റി സൈബർ ക്രൈം പൊലീസ് സ്റ്റേഷൻ ഡിവൈഎസ്‌പി ടി ശ്യാംലാൽ, ഇൻസ്പെക്ടർ വി ബി വിനോദ് കുമാർ എന്നിവരുടെ നേതൃത്വത്തിൽ എസ് ഐ ബിജുലാൽ, വിജേഷ്, ആദർശ് എന്നിവരാണ് അറസ്റ്റ് ചെയ്തത്.


CPIM-BJP -Protocol violated\nആൾക്കൂട്ടത്തിന് പുല്ലുവില നൽകി സി പി ഐ എമ്മും ബി ജെ പിയും. ടി പി ആർ 36 കടന്ന തിരുവനന്തപുരത്ത് സി പി ഐ എം ജില്ലാ സമ്മേളനം അടച്ചിട്ട ഹാളിൽ നടത്തി . മാത്രമല്ല ടി പി ആർ 27 കടന്ന തൃശൂരിൽ സി പി ഐഎമ്മിന്റെ തിരുവാതിരയും ബിജെ പിയുടെ പ്രതിഷേധവും നടന്നു. തൃശൂർ തെക്കുംകര വെസ്റ്റ് ലോക്കൽ കമ്മിറ്റി സംഘടിപ്പിച്ച തിരുവാതിരയിൽ 80 ഓളം പേർ പങ്കെടുത്തു. എന്നാൽ ആൾക്കൂട്ട പരിപാടികൾ കോൺഗ്രസ് ഉപേക്ഷിച്ചു.\nതിരുവനന്തപുരത്ത് സിപിഐഎം ജില്ലാ സമ്മേളനത്തിനോടനുബന്ധിച്ച് നടന്ന തിരുവാതിര വിവാദമായത് ദിവസങ്ങൾ മുൻപാണ്. ഇതിന് പിന്നാലെയാണ് വീണ്ടും സിപിഐഎമ്മിനെ പ്രതിരോധത്തിലാക്കി തൃശൂരിലും മെഗാ തിരുവാതിര സംഘടിപ്പിച്ചത്. സംസ്ഥാനത്ത് കൊവിഡ് വ്യാപനം രൂക്ഷമായിരിക്കുന്ന സാഹചര്യത്തിൽ 80 പേരെ പങ്കെടുപ്പിച്ചുകൊണ്ട് വീണ്ടും തിരുവാതിര സംഘടിപ്പിക്കുന്നത് വലിയ വിമർശനങ്ങൾക്കാകും വഴിയൊരുക്കുക.\nRead Also : സിപിഐഎം വിട്ട് മറ്റ് പാര്‍ട്ടിയിലേക്കില്ല; എന്ത് നടപടിയെടുത്താലും അംഗീകരിക്കുമെന്ന് എസ് രാജേന്ദ്രന്\nജില്ലാ സമ്മേളനത്തിനോടനുബന്ധിച്ച് ജനുവരി 13നാണ് സിപിഐഎം തിരുവനന്തപുരത്ത് മെഗാ തിരുവാതിര സംഘടിപ്പിച്ചത്. 550 പേരെ പങ്കെടുപ്പിച്ചുകൊണ്ടായിരുന്നു തിരുവാതിര. സംഭവം വിവാദമായതിന് പിന്നാലെ മെഗാ തിരുവാതിരയിൽ പങ്കെടുത്തവർക്കെതിരെ പാറശാല പൊലീസ് കേസെടുത്തിരുന്നു.\nStory Highlights : CPIM-BJP -Protocol violated\nപൊതുമധ്യത്തില് വനിതാ അഭിഭാഷകയ്ക്ക് ക്രൂരമര്‍ദ്ദനം; മര്‍ദ്ദിച്ചത് ബിജെപി പ്രവര്‍ത്തകന് Must Read


35 രൂപയായിരുന്നു ദിവസ കൂലി, ഇന്ന് എല്ലാമായി; സന്തോഷത്തോടെ കളി മതിയാക്കുന്നുവെന്ന് മുനാഫ് പട്ടേല് - Samakalika Malayalam\n35 രൂപയായിരുന്നു ദിവസ കൂലി, ഇന്ന് എല്ലാമായി; സന്തോഷത്തോടെ കളി മതിയാക്കുന്നുവെന്ന് മുനാഫ് പട്ടേല്\nBy സമകാലിക മലയാളം ഡെസ്‌ക് | Published: 10th November 2018 11:27 AM |\nLast Updated: 10th November 2018 11:27 AM | A+A A- |\n15 വര്‍ഷത്തെ ക്രിക്കറ്റ് കരിയര് അവസാനിപ്പിച്ച് ഇന്ത്യന്\nപേസര് മുനാഫ് പട്ടേല്. ഒരു നിരാശയുമില്ല, എന്നോടൊപ്പം കളിച്ചവരില് എല്ലാവരും കളിക്കളം വിട്ടു കഴിഞ്ഞു, ധോനി ഒഴിച്ച്...വിരമിക്കല് പ്രഖ്യാപിച്ചുകൊണ്ട് മുനാഫ് പട്ടേല് പറഞ്ഞു.\nഅവരെല്ലാം കളി തുടരുമ്പോള് എനിക്ക് മാത്രം കളി നിര്‍ത്തേണ്ടി വന്നാല് അത് എന്ന നിരാശനാക്കിയേനെ, പക്ഷേ അങ്ങിനെയുണ്ടായില്ല. ക്രിക്കറ്റ് അല്ലാതെ മറ്റൊന്നും എനിക്കറിയില്ല. ആ അവസ്ഥയിലാണ് ഞാന് കളി മതിയാക്കുന്നത്. ഇപ്പോള് വിരമിക്കുന്നതിന് പ്രത്യേക കാരണം ഒന്നുമില്ല. ഞാന് കടിച്ചു തൂങ്ങിക്കിടന്നാല് അത് യുവ തലമുറയുടെ അവസരം കളയും.\nഇതില് കൂടുതല് ഞാന് എന്ത് നേടുവാനാണ്. 2011ലെ ലോക കിരീടം ഉയര്‍ത്തിയ ടീമില് ഞാനുണ്ട്. അതില് കൂടുതല് എന്താണുള്ളതെന്ന് മുനാഫ് പട്ടേല് ചോദിക്കുന്നു. ദുബൈയില് നടക്കുന്ന ടി20 ലീഗില് മുനാഫ് കളിക്കും. പിന്നെ കോച്ചായി ഇനിയുള്ള ജീവിതം...\nലോക കപ്പില് ഇന്ത്യയുടെ വിക്കറ്റ് വേട്ടക്കാരില് മൂന്നാമനായിരുന്നു മുനാഫ്. സഹീറിനും യുവിക്കും പിന്നില് 11 വിക്കറ്റ് വീഴ്ത്തി മുനാഫ് പട്ടേലുമുണ്ടായിരുന്നു. ക്രിക്കറ്റ് കളിക്കുമെന്ന് ഞാന് ഒരിക്കലും കരുതിയില്ല. എല്ലാ ഗുജറാത്തികളേയും പോലെ ആഫ്രിക്കയിലെ ഏതെങ്കിലും ഒരു കമ്പനിയില് ഞാനും ജോലി ചെയ്യുന്നുണ്ടായിരുന്നിരിക്കും.\nക്രിക്കറ്റിലേക്ക് എത്തുന്നതിന് മുന്‍പ് ടൈല് ഫാക്ടറിയിലായിരുന്നു മുനാഫിന്റെ ജോലി. എട്ട് മണിക്കൂര് ജോലിക്ക് ദിവസ കൂലി 35 രൂപ. സാമ്പത്തിക ബുദ്ധിമുട്ടിനെ തുടര്‍ന്ന് പഠനത്തിനൊപ്പം ടൈല് ഫാക്ടറിയില് മുനാഫ് ജോലിക്ക് പോയി. ഒരു ചെറിയ ഗ്രാമത്തില് നിന്നും വരുന്ന എന്നെ മനസിലാക്കാന് ആളുകള്‍ക്ക് ബുദ്ധിമുട്ടായിരുന്നു. എന്നാല് എന്നെ മനസിലാക്കാന് അവര്‍ക്ക് സാധിച്ചപ്പോള് അവര് എന്നെ ഇഷ്ടപ്പെടുവാനും തുടങ്ങി. എനിക്ക് എല്ലാം നല്‍കിയത് ക്രിക്കറ്റാണ്. സന്തോഷത്തോടെയാണ് കളി മതിയാക്കുന്നത് എന്നും മുനാഫ് പറയുന്നു.\nധോനി മുനാഫ് പട്ടേല് Munaf Patel World Cup


ചില്ല് കൂട്ടിൽ പൂന്തോട്ടമൊരുക്കാം; വീടിനുള്ളിൽ 'ടെറേറിയം' ഒരുക്കുമ്പോൾ ശ്രദ്ധിക്കേണ്ട കാര്യങ്ങൾ | gardening\nചില്ല് ഭരണിക്കുള്ളിൽ ആരുടെയും ഹൃദയം കവരും പൂന്തോട്ടമൊ രുക്കിയാലോ... ടെറേറിയം എന്ന മിനിയേച്ചർ ഗാർഡൻ ഇന്റീരിയറിന് വേറിട്ട ഭംഗിയേകും. ഫ്ലാറ്റിനുള്ളിലെ ചെറിയ സ്പേസിലും പച്ചപ്പിൽ തീർത്ത അലങ്കാരമാകും ടെറേറിയം.\nമനം കവരും ടെറേറിയം\nചില്ലുഭരണിയുടെ ഭിത്തിക്കുള്ളിലെ ഈ ർപ്പമാണ് ചെടികൾ വളർച്ചയ്ക്ക് ഉപയോഗിക്കുന്നത്. അതുകൊണ്ട് ഇതിനുള്ളിലെ ചെടികൾക്ക് ചെറിയ നന നൽകിയാൽ മതി. കുറഞ്ഞ വിലയിൽ ലഭിക്കുന്ന വസ്തുക്കൾ ഉപയോഗിച്ച് ഒരുക്കാവുന്ന ടെറേറിയത്തിന് വിപണിയിൽ നല്ല ഡിമാ ൻഡും വിലയുമുണ്ട്. ടെറേറിയം രണ്ടു തരമുണ്ട്. മൂടിയോട് കൂടിയ ഗ്ലാസ് ഭരണിയിൽ തയാറാക്കി മുഴുവനായി അടച്ച് സംരക്ഷിക്കുന്ന ടെറേറിയവും പാതി തുറന്ന ചില്ലുപാത്രത്തിൽ ഒരുക്കിയെടുക്കുന്നതും.\nപൂർണമായി അടച്ച ടെറേറിയം പരിപാലിക്കുക അത്ര എളുപ്പമല്ല. ഇതിനുള്ളിലെ ചൂടും ഈർപ്പവും അധികമായതിനാൽ ചെടികൾ പെട്ടെന്ന് കേടു വന്ന് പോകാൻ സാധ്യതയുണ്ട്. പാതി തുറന്നതിനുള്ളിൽ അധികം ഈർപ്പം തങ്ങി നിൽക്കില്ല. വായുസഞ്ചാരം സുഗമമായത് കൊണ്ട് ഉള്ളിലെ ചൂട് അധികമാകില്ല. പൂർണമായി അടച്ച ടെറേറിയത്തിന് കള്ളിച്ചെടികൾ േയാജിക്കില്ല. കുഞ്ഞൻ സസ്യപ്രകൃതമുള്ളതും സാവധാനം വളരുന്നതുമായ അകത്തള ചെടികളാണ് ടെറേറിയം തയാറാക്കാൻ യോജിച്ചത്.\nഒരേ വിധത്തിൽ നനയും സൂര്യപ്രകാശവും വേണ്ട ചെടികളാണ് ഒരു ടെറേറിയത്തിൽ ഒരുമിച്ച് വളർത്തേണ്ടത്. അലങ്കാര ഇലച്ചെടികൾ പ്രത്യേകം മാറ്റിയും കള്ളിച്ചെടികളും സക്യുലെന്റ് ചെടികളും ഒരുമിച്ചും വളർത്താം. ഫിറ്റോണിയ, സിങ്കോണിയം, റിബ ൺ, ഗ്രാസ്, പന്നൽ െചടികളായ ചേബിൾ ഫേൺ, ബോസ്റ്റൺ ഫേൺ ഇവ ഒരേ വിധത്തിൽ നനയും വെളിച്ചവും ആവശ്യമുള്ളവയാണ്. കള്ളിച്ചെടികളായ ഫെറോ കാക്ടസ്, റിപ്സാലിസ്, മാമിലേറിയ, സെക്യുലന്റ് ഇനങ്ങളായ റ്റിലാൻഷ്യ, അലോ അഗേവ്, സാൻസിവേറിയ, ക്രിപ്റ്റാന്തസ് എല്ലാം ഒരുമിച്ചു വളർത്താൻ േയാജിച്ചവയാണ്.\nകാടിന്റെയോ മരുഭൂമിയുടെയോ ചെറിയ പ തിപ്പായാണ് ടെറേറിയം ഒരുക്കുക. ടെറേറിയത്തിൽ തയാറാക്കുന്ന കുഞ്ഞൻ ഉദ്യാനത്തിനും മറ്റ് ഉദ്യാനത്തിലെന്ന പോലെ ലേ ഔ ട്ട് ആവശ്യമാണ്. പ്രത്യേക ആകൃതിയുള്ള ഗ്ലാസ് ഭരണിയാണ് ഈ മിനി ഗാർഡന്റെ മുഖ്യ ആകർഷണം. നന്നായി വെളിച്ചം കടക്കുന്നതും നിറമൊന്നുമില്ലാത്തതുമായ ഗ്ലാസ് ഭരണി തിരഞ്ഞെടുക്കാം. ഉള്ളിലേക്ക് കൈ കടത്തി ടെറേറിയം ഒരുക്കാനുള്ള വായ്‌വട്ടമുണ്ടാകണം. വായ്ഭാഗം ചുവട്ടിൽ നിന്ന് മൂന്ന് ഇഞ്ചെങ്കിലും ഉയരത്തിലായാൽ നന്ന്. എങ്കിൽ മാത്രമേ അത്രയും ഉയരത്തിൽ മിശ്രിതം നിറച്ച് ചെടികളുടെ വേരുഭാഗം ഉറപ്പിക്കാൻ കഴിയൂ.\nകാടും മരുഭൂമിയും വളർത്തുമ്പോൾ\nടെറേറിയത്തിൽ കാടിന്റെ പ്രതീതി കിട്ടാൻ ഇലച്ചെടികൾ തിക്കി നിറച്ച് നടണം. മരുഭൂമി ഒരുക്കാൻ ഏതാനും കളളി ഇനങ്ങളും സക്യുലെന്റ് ചെടികളും മതിയാകും. ചകിരിച്ചോറ് (െകാക്കോപീറ്റ്), ആറ്റുമണൽ അല്ലെങ്കിൽ പെർലൈറ്റ്, മണ്ണിരവളം ഇവ കലർത്തിയെടുത്തതിൽ അൽപം കുമ്മായവും ചേർത്ത് നടീ ൽ മിശ്രിതം ഒരുക്കാം.\nടെറേറിയം തയാറാക്കാൻ ഉപയോഗിക്കുന്ന നടീ ൽ മിശ്രിതവും മറ്റ് അനുബന്ധ വസ്തുക്കളും നന്നായി ഉണക്കി, ആവശ്യമെങ്കിൽ കുമിൾനാശിനിയിൽ ക ഴുകി കീടവിമുക്തമാക്കണം. ചില്ലുഭരണിയുടെഏറ്റവും അടിഭാഗത്ത് വെള്ളാരം കല്ലുകളോ മാർബിൾ ചിപ്പുകളോ ഒന്ന് രണ്ട് അടുക്കായി നിരത്തണം. ഇതിന് മുകളിൽ മരക്കരിയുടെ ചെറിയ കഷണങ്ങൾ ഒരു നിരയായി നിരത്താം. മിശ്രിതത്തിൽ ഉണ്ടാകാവുന്ന വിഷവാതകങ്ങളും വിഷവസ്തുക്കളും ഒരുപരിധി വരെ ആഗിരണം ചെയ്ത് മരക്കരി െചടികളുടെ ആ രോഗ്യകരമായ വളർച്ചയ്ക്ക് സഹായിക്കും. മരക്കരിയുടെ മുകളിലാണ് നടീൽമിശ്രിതം നിറയ്ക്കേണ്ടത്.\nചെടി നടുന്നതിനു മുൻപ് വേരുഭാഗത്തെ മണ്ണ് നീക്കം ചെയ്യണം. ഉണങ്ങിയതും കേട് വന്നതുമായ വേരുകൾ മുറിച്ചു കളയുക. നല്ല നീളമുള്ള വേരുകൾ മുറിച്ചു നീളം കുറയ്ക്കുകയും വേണം. ആവശ്യമെങ്കിൽ ചെടി മുഴുവനായി കുമിൾനാശിനി ലായനിയിൽ കഴുകി അണുവിമുക്തമാക്കാം.\nഅടുത്ത പടിയായി ചെടി മിശ്രിതത്തിലേക്ക് നടാം. ചെടിയുടെ വേരുഭാഗം മുഴുവനായി മിശ്രിതത്തിൽ ഇ റക്കി ഉറപ്പിക്കണം. ചെടി നട്ട ശേഷം ബാക്കിയുള്ള ഭാഗം മാർബിൾ കല്ലുകൾ, ഗ്ലാസ് ബോളുകൾ, ഡ്രിഫ്റ്റ് വുഡ്, വിപണിയിൽ ലഭിക്കുന്ന പല നിറത്തിലെ മണൽ ഇവയെല്ലാം ഉപയോഗിച്ച് അലങ്കരിക്കാം.\nകാടിന്റെ പ്രതീതി ഉളവാക്കാൻ മോസ് സസ്യം നല്ലതാണ്. മതിലിലും വെട്ടുകല്ലിലും മറ്റും സ്വാഭാവികമായി കാണപ്പെടുന്ന മോസ്, വളരുന്ന മണ്ണ് ഉൾപ്പെടെ, വേർപെടുത്തിയെടുത്തു മിശ്രിതത്തിനു മുകളിൽ പ തിപ്പിച്ചു വയ്ക്കാം. ടെറേറിയത്തിലെ ചെടി നട്ടിരിക്കുന്ന മിശ്രിതം ഗ്ലാസ് ഭരണിക്ക് പുറത്തു നിന്നു നന്നായി കാണാൻ കഴിയുമെന്നതിനാൽ മിശ്രിതം വളരെ ശ്രദ്ധയോടും കലാപരമായും വേണം നിറയ്ക്കാൻ.\nഅധിക നനജലം വാർന്നു പോകാൻ ടെറേറിയത്തിൽ ദ്വാരങ്ങൾ ഇല്ല. അതു കൊണ്ട് ശ്രദ്ധിച്ചു നന നൽകണം. മിശ്രിതത്തിലെ ഈർപത്തിന്റെ അളവ് അനുസരിച്ച് മിശ്രിതം മാത്രം നനച്ചു കൊടുക്കുക. ഇ തിനായി സൂചി മാറ്റിയ ഡിസ്പോസിബിൾ സിറിഞ്ച് ഉപയോഗിക്കാം. നന ജലം െചടിയിൽ വീഴരുത്. മുഴുവനായി അടച്ച ടെറേറിയത്തിനുള്ളിലെ ചെടികളിൽ നിന്നുമുള്ള ഈർപം സ്വാഭാവികമായി ഉണ്ടാകുന്നത് കൊണ്ട് നനയുടെ ആവശ്യമില്ല.\nവളം അധികമായാൽ െടറേറിയത്തിലെ ചെടികൾ വളർന്നു തിങ്ങി നിറഞ്ഞ് അനാകർഷകമാകും. വല്ലപ്പോഴുമൊരിക്കൽ വളമിട്ടാൽ മതിയാകും. വെള്ളത്തി ൽ പൂർണമായി ലയിക്കുന്ന എൻപികെ 19:19: 19 രാസവളം രണ്ട് ഗ്രാം ഒരു ലീറ്റർ വെള്ളത്തിൽ ലായനിയാക്കിയത് തളിച്ച് നൽകാം. കേട് വന്നതും പഴയതുമായ ഇലകൾ കാണുമ്പോൾത്തന്നെ നീക്കം ചെയ്തും ഗ്ലാസ് ഭരണിയുടെ പുറംഭിത്തി തുടച്ചു വൃത്തിയാക്കിയും ടെറേറിയം ഭംഗിയായി സൂക്ഷിക്കാം.\nഇലയുടെ അറ്റം കരിയുന്നത് പാത്രത്തിനുള്ളിൽ ചൂട് അധികമായത് െകാണ്ടോ ഉപ്പ് കലർന്ന വെള്ളം നനയ്ക്കാൻ ഉപയോഗിച്ചതിനാലോ ആകാം. പൂർണ മായി അടച്ചു സംരക്ഷിക്കുന്ന ടെറേറിയം തയാറാക്കിയ ശേഷം ഭരണിയുടെ ഗ്ലാസ് ഭിത്തിക്കുള്ളിൽ അധികമായി ഈർപം തങ്ങി നിൽക്കുന്നത് നടീൽ മിശ്രിതത്തിൽ ജലം അധികമായതിന്റെ സൂചനയാണ്. കുപ്പിയുടെ മൂടി കുറേ സമയം തുറന്നു വച്ചോ അല്ലെങ്കിൽ നടീൽ മിശ്രിതം മാറ്റി ഈർപ്പം കുറഞ്ഞതിലേക്കു ചെടികൾ മാറ്റി നടുകയോ വേണം.\n∙ ആവശ്യത്തിന് വളർച്ചയായ ചെടികളാണ് ടെറേറിയത്തിലേക്കു വേണ്ടത്.\n∙ മുറിക്കുള്ളിൽ പരിപാലിക്കുന്ന ടെറേറിയം മാസത്തിലൊരിക്കൽ പാതി തണൽ കിട്ടുന്ന വരാന്ത യിലോ ബാൽക്കണിയിലോ വയ്ക്കുന്നത് ചെടിക്ക് ഉണർവും ആരോഗ്യവുമേകും.\n∙ മുറിക്കുള്ളിലെ പരിമിതമായ വെളിച്ചത്തിൽ ടെറേറിയം തയാറാക്കുമ്പോൾ മുഴുവനായി പച്ച നിറത്തിൽ ഇലകളുള്ള അകത്തളച്ചെടികളോ പച്ചനിറത്തിൽ തണ്ടുകൾ ഉള്ള കള്ളിച്ചെടികളോ തിരഞ്ഞെടുക്കുക.\nബൊഗെയ്ൻവില്ല പൂവിടുന്നില്ല. എന്താണ് പരിഹാരം?\nെബാെഗയ്ൻവില്ല നന്നായി പൂവിടാൻ കൃത്യമായ പരിപാലനം ആവശ്യമാണ്. മഴക്കാലം തുടങ്ങുന്നതിന് മുൻപ് കമ്പുകൾ താഴെ വച്ച് മുറിച്ചു നീക്കണം. പിന്നീട് ഉണ്ടാകുന്ന ഇളംകമ്പുകൾ മഴ കുറയുന്നതേടെ പൂവിട്ട് തുടങ്ങും. ഈ സമയത്ത് ചെടി ചെറുതായി വാടുന്ന അവസ്ഥയിൽ നന നൽകിയാൽ മതി. പൂവിട്ട ചെടിയിൽ പൂക്കൾ കൂടുതൽ ദിവസം നിൽക്കാൻ ആവശ്യത്തിന് നന നൽകണം. വളമായി വേപ്പിൻ പിണ്ണാക്കും കടലപ്പിണ്ണാക്കും പുളിപ്പിച്ചെടുത്തതിന്റെ െതളി നന്നായി നേർപ്പിച്ചതിൽ 18: 18: 18 രാസവളവും ചേർത്ത് നൽകാം. കുത്തനെ മുകളിലേക്കു വളരുന്ന കമ്പുകൾ പൂവിടാറില്ല. അവ മുറിച്ചു കളയണം.


കോവിഡ് പ്രതിരോധം: ആർ.ടി.എക്ക് ഹാർവഡ് യൂനിവേഴ്സിറ്റി പുരസ്കാരം | Covid Defense: RTA Harvard University Award | Madhyamam\ndate_range 21 Jun 2021 2:37 AM GMT\nകോവിഡ് പ്രതിരോധം: ആർ.ടി.എക്ക് ഹാർവഡ് യൂനിവേഴ്സിറ്റി പുരസ്കാരം\nദുബൈയെ പഴയനിലയിലാക്കാൻ ആർ.ടി.എ വഹിച്ച പങ്ക് വിലയിരുത്തിയാണ് പുരസ്കാരം\nദുബൈ മെട്രോയുടെ ഉൾഭാഗത്ത് അണുനശീകരണം നടത്തുന്ന ആർ.ടി.എ ജീവനക്കാർ\nദുബൈ: കോവിഡ് കാലത്തും സുരക്ഷിത യാത്രയൊരുക്കിയ ദുബൈ റോഡ് ആൻഡ് ട്രാൻസ്പോർട്ട് അതോറിറ്റിക്ക് (ആർ.ടി.എ) ഹാർവഡ് യൂനിവേഴ്സിറ്റി ബിസിനസ് കൗൺസിലിെൻറ പുരസ്കാരം. ഡയമണ്ട് ലെവൽ പുരസ്കാരമാണ് ആർ.ടി.എ സ്വന്തമാക്കിയത്.\nദുബൈയെ പഴയനിലയിലേക്ക് തിരിച്ചെത്തിക്കാനും ടൂറിസം മേഖല സജീവമാക്കാനും ആർ.ടി.എ വഹിച്ച പങ്ക് വിലയിരുത്തിയാണ് പുരസ്കാരം. കോവിഡ് കാലത്ത് സുരക്ഷ ഉറപ്പുവരുത്തി സഞ്ചാരം സുഗമമാക്കിയതും ജീവനക്കാരെ സംരക്ഷിച്ചതും അവാർഡ് സമിതി പരിഗണിച്ചു. ഗുണനിലവാരവുമായി ബന്ധപ്പെട്ട് ലോകത്തിലെ ഏറ്റവും മികച്ച പുരസ്കാരങ്ങളിലൊന്നാണ് ഹാർവഡ് യൂനിവേഴ്സിറ്റി അവാർഡ്.\nകോവിഡ് മൂലം ലോക്ഡൗൺ തുടങ്ങിയ 2020 മാർച്ചിൽ ആർ.ടി.എ പ്രത്യേക സംഘം രൂപവത്കരിച്ചിരുന്നു. ഓരോ സംഭവവികാസവും വിലയിരുത്തിയത് ഈ സമിതിയാണ്.\nജീവനക്കാരെയും യാത്രക്കാരെയും പൊതുജനങ്ങളെയും സംരക്ഷിക്കുക എന്നതിനായിരുന്നു പ്രാഥമിക പരിഗണന നൽകിയതെന്ന് ആർ.ടി.എ കോഓപറേറ്റിവ് ഗവേണൻസ് സി.ഇ.ഒ നാസിർ ബു ഷെഹബ് പറഞ്ഞു. പൊതുഗതാഗതം നിർത്തിവെക്കാതെ സേവനങ്ങൾ തുടരുന്നതിനായിരുന്നു ശ്രമം. ഈ നയങ്ങൾ വിജയം കണ്ടതിെൻറ തെളിവാണ് പുരസ്കാരം. ഡിജിറ്റൽ ചാനലുകളും വെബ്സൈറ്റും വഴിയായിരുന്നു ക്രമീകരണങ്ങൾ ഒരുക്കിയതെന്നും അദ്ദേഹം കൂട്ടിച്ചേർത്തു. കോവിഡ് സുരക്ഷയൊരുക്കിയതിന് കഴിഞ്ഞ വർഷം നോർവീജിയൻ ഡി.എൻ.വി.ജി.എല്ലിെൻറ അന്താരാഷ്ട്ര പുരസ്കാരവും ആർ.ടി.എ നേടിയിരുന്നു.\nTAGS:Covid Defense RTA Harvard University Award\nNews Summary - Covid Defense: RTA Harvard University Award


'പാകിസ്താനെ പേടിച്ച് കോലി ഒളിച്ചോടുകയായിരുന്നു'- പരിഹാസവുമായി മുന് പാക് താരം | Tanvir Ahmed says Virat Kohli scared of Pakistan\nSep 23, 2018, 06:17 PM IST\nപാക് താരത്തിന് ഗംഭീര് മറുപടി നല്‍കി\nPhoto Courtesy: Twitter, Getty Images\nമുംബൈ: ഏഷ്യാ കപ്പില് നിന്ന് വിട്ടുനിന്ന ഇന്ത്യന് ക്യാപ്റ്റന് വിരാട് കോലിയെ പരിഹസിച്ച് മുന് പാക് താരം തന്‍വീര് അഹമ്മദ്. പാകിസ്താനെതിരെ കളിക്കുന്നത് പേടിച്ചാണ് കോലി കളിയില് നിന്ന് വിട്ടുനിന്നതെന്നായിരുന്നു തന്‍വീറിന്റെ പരിഹാസം.\nകോലി നടത്തിയത് ഒളിച്ചോട്ടമാണ്. ഇംഗ്ലണ്ട് പര്യടനത്തിലെ എല്ലാ മത്സരങ്ങളിലും കോലി കളിച്ചിരുന്നു. ഇംഗ്ലണ്ടിനെതിരായ ഏകദിന പരമ്പരയ്ക്കിടെ പുറംവേദന കൂടിയിട്ടും കോലി കളി തുടര്‍ന്നു. ടെസ്റ്റ് പരമ്പരയിലും കളിത്തു. ഇംഗ്ലണ്ടിനെതിരെ പുറംവേദന അവഗണിച്ച് കോലി കളിച്ചെങ്കില് ഏഷ്യാ കപ്പിലും അദ്ദേഹം കളിക്കേണ്ടതായിരുന്നു. ഫൈനല് ഉള്‍പ്പെടെ പാകിസ്താനെതിരേ മൂന്നു മത്സരങ്ങളാണ് ഇന്ത്യ കളിക്കേണ്ടത്. ഇത് മനസ്സിലാക്കിയ കോലി ഒളിച്ചോടുകയായിരുന്നു. ഒരു ടെലിവിഷന് പരിപാടിക്കിടെയായിരുന്നു തന്‍വീറിന്റെ പരാമര്‍ശം.\nഇതേ പരിപാടിയില് ഭാഗമായിരുന്ന ഗൗതം ഗംഭീര് ഒട്ടും സമയം കളയാതെ തന്‍വീറിന് മറുപടി നല്‍കി. ഏകദിനത്തില് 35 സെഞ്ചുറികള് സ്വന്തം പേരിലുള്ള താരമാണ് കോലി. തന്‍വീര് 35 രാജ്യാന്തര മത്സരങ്ങള് കളിച്ചിട്ടുണ്ടോ എന്നുപോലും ഉറപ്പില്ല. ഇതായിരുന്നു ഗംഭീറിന്റെ മറുപടി. മുപ്പത്തിയൊൻപതുകാരനായ തന്‍വീര് പാകിസ്താനുവേണ്ടി അഞ്ച് ടെസ്റ്റുകളും രണ്ട് ഏകദിനങ്ങളും ഒരു ടി ട്വന്റി മല്‍സരവും മാത്രമേ കളിച്ചിട്ടുള്ളൂ. ആകെ സമ്പാദ്യം 20 വിക്കറ്റുകളും.\nContent Highlights: Tanvir Ahmed says Virat Kohli scared of Pakistan


കോഴിക്കോട് തെക്കേ കടല്‍പാലം തകര്‍ന്നു; 13 പേര്‍ക്ക് പരിക്ക് | Azchavattom Online USA\nകോഴിക്കോട് തെക്കേ കടല്‍പാലം തകര്‍ന്നു; 13 പേര്‍ക്ക് പരിക്ക്\nകോഴിക്കോട്: സൗത്ത് ബീച്ചിലെ കടല്‍പാലം ഭാഗികമായി തകര്‍ന്ന് 13 പേര്‍ക്ക് പരിക്കേറ്റു. ചൊവ്വാഴ്ച രാത്രി 7.45 ഓടെയാണ് അപകടം. സായാഹ്നം ആസ്വദിക്കാന് ബീച്ചിലെത്തിയ തിരുവനന്തപുരം വെള്ളങ്ങാട്ട് സുമേഷ് (29), പുതുപ്പാടി മേലത്ത് ഹൗസില് എല്‍ദോ ജോസ് (23), മലപ്പുറം പാണ്ടിക്കാട് റിയാസ് മമ്ബാടന് (25), ചെര്‍പ്പുളശ്ശേരി അനസ് (25), ഒറ്റപ്പാലം പട്ടിത്തറ ശില്‍പ മോഹന്‍ദാസ് (24), ജിബീഷ് (29), കൊണ്ടോട്ടി തരുവര ആഷര് (24), പാലക്കാട് കാരക്കുറിശ്ശി സ്വരാജ് (22), വണ്ടൂര് ആലിപറമ്ബില് ഫാസില് (21), റംഷാദ് (27), മുക്കം പുതുക്കോട്ട് കുഴിയില് ഫാസില് (24), മലപ്പുറം കടുങ്ങാപുരം അബ്ദുല് അലി (35), കാളികാവ് സ്വദേശി നസൂദ് (24) എന്നിവര്‍ക്കാണ് പരിക്കേറ്റത്.\nഎല്ലാവരെയും ആദ്യം ബീച്ച് ജനറല് ആശുപത്രിയില് പ്രവേശിപ്പിച്ചെങ്കിലും അബ്ദുല് അലി, എല്‍ദോ ജോസ്, സ്വരാജ്, നസൂദ്, ഫാസില് എന്നിവരെ പിന്നീട് മെഡിക്കല് കോളജ് ആശുപത്രിയിലേക്ക് മാറ്റി. ഇവര്‍ക്ക് തലക്കും നട്ടെല്ലിനും സാരമായ പരിക്കുണ്ട്. വിവിധ ജില്ലകളില്‍നിന്ന് ഒന്നിച്ച് ബീച്ച് കാണാനെത്തിയ എട്ടുപേരാണ് അപകടത്തില്‍പ്പെട്ടവരില് ഒരു സംഘം. അരയിടത്തുപാലത്തെ റെഡ് ടീം ഹാക്കര് ഇന്‍സ്‌റ്റിറ്റ്യൂട്ടിലെ മൂന്ന് വിദ്യാര്‍ഥികളും ഇവിടെനിന്ന് പഠിച്ചിറങ്ങിയവരും സൈബര് പാര്‍ക്കിലെ രണ്ട് ജീവനക്കാരും ഇതിലുണ്ട്.\nബീച്ചിലെത്തിയവര് വീഴാറായ പാലത്തിനുമുകളില് കയറിയതാണ് അപകടത്തിന് കാരണം. യുവാക്കള് കയറിയതോടെ പാലത്തിെന്‍റ കടലിലേക്കുള്ള ഭാഗത്തെ സ്ലാബ് നിലംപൊത്തുകയും ആളുകള് പലഭാഗത്തേക്കായി തെറിച്ചുവീഴുകയുമായിരുന്നു. പരിക്കേറ്റവരെ സമീപത്തുണ്ടായിരുന്നവര് ആശുപത്രിയിലെത്തിച്ചെങ്കിലും തകര്‍ന്ന അരഅടിയിലേറെ കനമുള്ള വലിയ സ്ലാബിനുള്ളില് ഒരാള് ഉള്‍പ്പെട്ടിട്ടുണ്ടെന്ന സംശയം ബലപ്പെട്ടു. ഇതിനിടെ കടല്‍വെള്ളത്തിലേക്ക് സ്ലാബിനുള്ളില്‍നിന്ന് രക്തം കണ്ടെന്ന് ചിലര് പറഞ്ഞതും സ്ലാബിനുള്ളില് ആള് കുടുങ്ങിക്കിടക്കുന്നുവെന്ന സംശയം ബലപ്പെട്ടു. വലിയ സ്ലാബ് മാറ്റാന് ശ്രമിച്ചെങ്കിലും കഴിയാതെവന്നതോെട സ്ഥലത്തെത്തിയ ബീച്ച് ഫയര്‍ഫോഴ്സ് യൂനിറ്റും ടൗണ് പൊലീസും കോണ്‍ക്രീറ്റ് കട്ടര് െകാണ്ടുവന്ന് സ്ലാബ് പൊട്ടിക്കാന് ശ്രമിച്ചു.\nമണിക്കൂറിലേറെ ശ്രമിച്ചിട്ടും പൂര്‍ണവിജയം കാണാത്തതോടെ ബീച്ചിലെ മണലിലൂടെ വരാന് കഴിയുന്ന ചെയിന് ബെല്‍റ്റുള്ള എക്സ്കവേറ്റര് എത്തിക്കാന് ശ്രമം തുടങ്ങി. എന്നാല്, എക്സ്കവേറ്റര് പെെട്ടന്ന് ലഭിക്കാത്തത് പ്രതിസന്ധിയായി. ഇതിനിെട മേയര് തോട്ടത്തില് രവീന്ദ്രന്, ജില്ല കലക്ടര് എസ്. സാംബശിവ റാവു, നഗരസഭ ഹെല്‍ത്ത് ഒാഫിസര് ഡോ. ആര്.എസ്. ഗോപകുമാര് എന്നിവര് എത്തി നഗരത്തിലെ വിവിധ കണ്‍സ്ട്രക്ഷന് സ്ഥാപനങ്ങളുമായി ബന്ധപ്പെട്ടു. രാത്രി ൈവകിയും തകര്‍ന്ന സ്ലാബ് മാറ്റാനുള്ള ശ്രമം തുടരുകയാണ്.\nPreviousവാതുവെപ്പ് നടത്തിയവര് ഇന്നും കളിക്കുന്നുണ്ട് ; തെളിവ് സഹിതം ഇവരെ കാണിച്ച് തരാന് സാധിക്കും ; പക്ഷെ ഞാനത് ചെയ്യില്ല – ശ്രീശാന്ത്\nNextഡോണള്‍ഡ് ട്രംപിനെ ഇംപീച്ച് ചെയ്യുമോ? നിലപാട് കടുപ്പിച്ച് പ്രതിനിധി സഭ


നടന്നു നീങ്ങുന്ന കൂറ്റൻ കെട്ടിടം; 7000 ടൺ ഭാരമുള്ള സ്കൂൾ കെട്ടിടത്തെ മാറ്റി സ്ഥാപിക്കുന്നു.! വീഡിയോ - OMF Media Live\nViral Viral Topics നടന്നു നീങ്ങുന്ന കൂറ്റൻ കെട്ടിടം; 7000 ടൺ ഭാരമുള്ള സ്കൂൾ കെട്ടിടത്തെ മാറ്റി സ്ഥാപിക്കുന്നു.! വീഡിയോ\nനടന്നു നീങ്ങുന്ന കൂറ്റൻ കെട്ടിടം; 7000 ടൺ ഭാരമുള്ള സ്കൂൾ കെട്ടിടത്തെ മാറ്റി സ്ഥാപിക്കുന്നു.! വീഡിയോ\nചില കാഴ്ചകൾ പലപ്പോഴും നമ്മെ അത്ഭുതപ്പെടുത്താറുണ്ട്. ഇപ്പോഴിതാ അത്തരത്തിൽ ഒരു കാഴ്ചയാണ് സമൂഹമാധ്യമങ്ങളിൽ ഏറെ ശ്രദ്ധ നേടുന്നത്. 7000 ടൺ ഭാരമുള്ള ഒരു കെട്ടിടത്തെ ഒരു സ്ഥലത്ത് നിന്നും മറ്റൊരു സ്ഥലത്തേക്ക് നടത്തി കൊണ്ടുപോകുന്ന ചിത്രങ്ങളാണ് സമൂഹമാധ്യമങ്ങളിൽ വൈറലാകുന്നത്. ചൈനയിൽ നിന്നുള്ള ദൃശ്യങ്ങളാണ് സമൂഹമാധ്യമങ്ങളിൽ ശ്രദ്ധ നേടുന്നത്.\nപൊതുവെ പഴയ വലിയ കെട്ടിടങ്ങളെ മറ്റ് സ്ഥലങ്ങളിലേക്ക് മാറ്റി സ്ഥാപിക്കുമ്പോൾ സ്ലൈഡിങ് റെയിൽ അടിത്തറയിൽ ഘടിപ്പിച്ചാണ് കെട്ടിടങ്ങൾ നിരക്കി നീക്കുന്നത്. എന്നാൽ ഈ സ്കൂൾ കെട്ടിടത്തിന്റെ പഴക്കവും ആകൃതിയും കണക്കിലെടുത്താണ് സ്ലൈഡിങ് റെയിലിന്റെ പകരം റോബോട്ടിക് കൈകൾ ഉപയോഗിച്ച് കെട്ടിടത്തെ നടത്തി നീക്കിയത്.\n200 റോബോട്ടിക് കൈകൾ ഉപയോഗിച്ചാണ് ഈ സ്കൂൾ കെട്ടിടത്തെ നീക്കി സ്ഥാപിച്ചത്. ഏകദേശം 18 ദിവസം എടുത്താണ് ഈ പഴയ സ്കൂൾ കെട്ടിടത്തെ പുതിയ സ്ഥലത്തേക്ക് മാറ്റിയത്. പുതിയ സ്ഥലത്ത് സ്ഥാപിച്ച ശേഷം കെട്ടിടത്തെ പുതുക്കി നിർമിക്കുകയും മാറ്റങ്ങൾ വരുത്തുകയും ചെയ്തുകൊണ്ടിരിക്കുകയാണ്.\nPrevious article93-ാം വയസ്സില് ഹൈസ്‌കൂള് ഡിപ്ലോമ നേടിയ മുത്തശ്ശി;\nNext articleന്യൂസിലന്‍ഡിലെ മന്ത്രിസഭയില് ആദ്യമായി ഇന്ത്യന് സാന്നിധ്യം; മലയാളിയായ പ്രിയങ്ക രാധാകൃഷ്ണന്


ഊബർ ടാക്സി ഇനി വാട്സ്ആപ്പ് വഴി ബുക്ക് ചെയ്യാം; ഈ ആഴ്ച്ച മുതൽ പുതിയ സേവനം ലഭ്യമാകും – Sathyam Online\nഊബർ ടാക്സി ഇനി വാട്സ്ആപ്പ് വഴി ബുക്ക് ചെയ്യാം; ഈ ആഴ്ച്ച മുതൽ പുതിയ സേവനം ലഭ്യമാകും\nഅമേരിക്കൻ ഓൺലൈൻ ടാക്സി സേവനമായ ഊബർ കേരളമടക്കം പല ഇന്ത്യൻ സംസ്ഥാനങ്ങളിലും പ്രവൃത്തിക്കുന്നുണ്ട്. പരമ്പരാഗത ടാക്സി സങ്കൽപ്പങ്ങളെ മാറ്റിമറിച്ചാണ് ഊബർ ഇന്ത്യയിലെത്തിയത്. ആപ്പ് ഡൗൺലോഡ് ചെയ്ത് എവിടെ ടാക്സി വരണം എങ്ങോട്ട് പോവണം എന്ന വിവരം നൽകിയാൽ മതി മിനിറ്റുകൾക്കുള്ളിൽ വണ്ടിയെത്തും.\nഎന്നാൽ ഊബർ ആപ്പ് ഡൗൺലോഡ് ചെയ്യാതെ തന്നെ ഊബർ ടാക്സി ബുക്ക് ചെയ്താൽ കൊള്ളാമെന്നുണ്ടോ? അതിനുള്ള സൗകര്യവും റെഡി. നിങ്ങളുടെ സ്മാർട്ട്ഫോണിൽ വാട്സ്ആപ്പ് ഉണ്ടായിരിക്കണമെന്ന് മാത്രം. ഊബർ വാട്സ്ആപ്പ് ചാറ്റ്‌ബോട്ട് വഴി ഊബർ റൈഡ് ബുക്ക് ചെയ്യാനുള്ള സംവിധാനമാണ് പുതുതായി അവതരിപ്പിച്ചിരിക്കുന്നത്.\n“ഈ ആഴ്ച മുതൽ, ഔദ്യോഗിക ഊബർ വാട്സ്ആപ്പ് ചാറ്റ്‌ബോട്ട് വഴി ഉപഭോക്താക്കൾക്ക് ഊബർ റൈഡ് ബുക്ക് ചെയ്യാനുള്ള അവസരം നൽകുന്ന ഒരു പുതിയ സേവനം ഞങ്ങൾ അവതരിപ്പിക്കുകയാണ്. റൈഡർമാർ ഇനി ഊബർ ആപ്പ് ഡൗൺലോഡ് ചെയ്യുകയോ ഉപയോഗിക്കുകയോ ചെയ്യേണ്ടതില്ല.\nരജിസ്‌ട്രേഷൻ, റൈഡ് ബുക്കിംഗ് തുടങ്ങി യാത്ര ചെയ്തതിന്റെ ബിൽ ലഭിക്കുന്നത് വരെ ഇനി വാട്സ്ആപ്പ് ചാറ്റ് ഇന്റർഫേസിനുള്ളിൽ നിയന്ത്രിക്കാം,” ഊബർ പത്രക്കുറിപ്പിൽ പറഞ്ഞു. ആദ്യം ലക്‌നൗവിലാണ് ഈ സംവിധാനം ഊബർ അവതരിപ്പിക്കുക. പിന്നീട് ന്യൂഡൽഹിയിലെ ഉപയോക്താക്കൾക്കും അടുത്ത വർഷം കേരളമടക്കം ഇന്ത്യയിലുടനീളം ഈ സംവിധാനം അവതരിപ്പിക്കാനുമാണ് ഊബർ പദ്ധതിയിടുന്നത്.\nവാട്ട്‌സ്ആപ്പ് ഉപയോക്താക്കൾക്ക് മൂന്ന് ലളിതമായ വഴികളിലൂടെ യൂബർ റൈഡ് ബുക്ക് ചെയ്യാം. ഒന്നുകിൽ യൂബറിന്റെ ബിസിനസ് അക്കൗണ്ട് നമ്പറിലേക്ക് (+91 7292000002) മെസേജ് അയക്കാം. അല്ലെങ്കിൽ QR കോഡ് സ്കാൻ ചെയ്യാം. അതുമല്ലെങ്കിൽ ഊബർ വാട്സ്ആപ്പ് ചാറ്റ് തുറക്കാൻ നേരിട്ട് ഒരു ലിങ്ക് ക്ലിക്ക് ചെയ്യാം. തുടർന്ന് പിക്കപ്പ്, ഡ്രോപ്പ് ലൊക്കേഷനുകൾ നൽകാൻ ഉപഭോകതാക്കളോട് ചാറ്റ്ബോട്ട് ആവശ്യപ്പെടും.\nഉപയോക്താക്കൾക്ക് മുൻകൂറായി വാടക, വാഹനം ഏത്തൻ എടുക്കുന്ന സമയം തുടങ്ങിയ സൂചനകൾ നൽകും. ഊബർ ആപ്പ് വഴി നേരിട്ട് ബുക്ക് ചെയ്യുന്നവർക്ക് ലഭിക്കുന്ന അതേ സുരക്ഷാ ഫീച്ചറുകളും ഇൻഷുറൻസ് പരിരക്ഷകളും വാട്സ്ആപ്പ് വഴി ബുക്ക് ചെയ്യുന്ന ഉപഭോക്താക്കൾക്കും ലഭിക്കും. ബുക്കിങ് ചെയ്യുമ്പോൾ ഡ്രൈവറുടെ പേരും ഡ്രൈവറുടെ ലൈസൻസ് പ്ലേറ്റും അവരെ അറിയിക്കും. പിക്കപ്പ് പോയിന്റിലേക്കുള്ള വഴിയിൽ ഡ്രൈവറുടെ ലൊക്കേഷൻ ട്രാക്ക് ചെയ്യാനും സാധിക്കും.


ഇത് സ്ത്രീധനം സീരിയലിലെ മത്തി സുകുവിന്റെ ഭാര്യ ശാന്തയോ....? സീരിയല്ല ജീവിതം, ഗ്ലാമര് ലോകത്തോടു കട്ടു പറഞ്ഞ് കവിത ഇപ്പോള് തട്ടുകടയില് ദോശ ചുടുന്നു\nPosted by Farsana Jaleel, 09 Oct, 2017\nഈ മുഖം മലയാളികള്‍ക്ക് സുപരിചിതം. ഏഷ്യാനെറ്റിലെ സ്ത്രീധനം എന്ന കുടുംബ പരമ്പരയില് മത്തി സുകുവിന്റെ ഭാര്യയായി വേഷമിട്ട ശാന്തയെ മലയാളികള് അത്ര പെട്ടെന്ന് മറക്കില്ല. കവിതയുടെ മുഖത്ത് ഇപ്പോള് ചായങ്ങളോ ചമയങ്ങളോ ഒന്നുമില്ല. കണ്ടാല് പലരും തിരിച്ചറിയില്ല. റോഡരികിലെ തട്ടുകടയില് കവിത തകൃതിയായി ദോശ ചുട്ടുകൊണ്ടിരിക്കുകയാണ്.\nഇത് സ്ത്രീധനത്തിലെ മത്തി സുഗുവിന്റെ ഭാര്യ ശാന്തയോ എന്ന് പലരും ചോദിക്കുന്നുണ്ടെങ്കിലും കവിത ലക്ഷ്മിയുടെ ശ്രദ്ധ ദോശയിലാണ്. തനിക്ക് മുന്നിലിരിക്കുന്നവരെ കവിത ഊട്ടുമ്പോഴും ദോഷ ചുടുമ്പോഴും പണപ്പെട്ടിയില് വീഴുന്ന ഓരോ നോട്ടിലും അവര് മകനെ മാത്രമാണ് കണ്ടത്. മകന്റെ പഠിപ്പും ഭാവിയും മാത്രമാണ് താന് ചുട്ടുകൂട്ടുന്ന ദോശയില് കണ്ടത്. കവിത ദോശ ചുട്ടു കിട്ടുന്ന പണം കൊണ്ടാകണം മകന് ചെന്നുപെട്ട വിദേശ കെണിയില് നിന്നും കരകയറാന്. ഒപ്പം മകന്റെ പഠിപ്പ് പൂര്‍ത്തിയാക്കാനും.\nവിദേശത്ത് പഠിക്കുന്ന മകന് ഫീസ് കണ്ടെത്താന് കഴിയാത്തതിനെ തുടര്‍ന്നാണ് ഗ്ലാമര് ലോകം ഉപേക്ഷിച്ച് കവിത തട്ടുകട തുടങ്ങിയത്. ഏതാനും ദിവസങ്ങള് മാത്രമെ ആയുള്ളു കവിത തട്ടുകട തുടങ്ങിയിട്ട്. ഒരു ട്രാവല് ഏജന്‍സിക്കാരുടെ വാക്ക് വിശ്വസിച്ച് കൈയ്യിലെ മുഴുവന് കാശും കൊടുത്ത് മകനെ വിദേശത്ത് പഠിക്കാനയച്ചു. എന്നാല് അവിടെ ഫീസ് കണ്ടെത്താന് കഴിയാതെ കുടുങ്ങുപോയിരിക്കുകയാണ് മകന്.\nമകന് പറ്റിയ ചതിയില് നിന്നും കരകയറാന് പഠനത്തിനായുള്ള പണം സമ്പാദിച്ചേ മതിയാകൂ...അതിനായി സീരിയല് അഭിനേതാക്കളുടെ സംഘടനയുടേതടക്കം പല വാതിലുകളും മുട്ടിയെങ്കിലും എവിടെ നിന്നും കാര്യമായ സഹായം കവിതയ്ക്ക് ലഭിച്ചില്ല. തന്നെ ബാങ്ക് ചതിച്ചതായും കവിത പറയുന്നു. എല്ലാ ബാങ്കുകളിലും പോയെങ്കിലും സ്വന്തം പേരില് സ്ഥലമില്ലാത്തതിനാല് ആരും ലോണ് തന്നില്ലെന്നും കവിത പറയുന്നു. കെകെ രാജിവിന്റെ അയലത്തെ സുന്ദരി എന്ന സീരിയലിന്റെ ചിത്രീകരണത്തിനിടെയുള്ള സമയമാണ് കവിത തട്ടുകടയിലെ ജോലികള്‍ക്കായി മാറ്റിവെച്ചിരിക്കുന്നത്.


തകര്‍ന്ന പള്ളികള് പുനര്‍നിര്‍മ്മിക്കണം | All damaged mosques should be reconstructed by Gujarat Government - Malayalam Oneindia\nതകര്‍ന്ന പള്ളികള് പുനര്‍നിര്‍മ്മിക്കണം\nദില്ലി: ഗുജറാത്ത് കലാപത്തില് തകര്‍ന്ന മുസ്ലിം പള്ളികളും ദര്‍ഗകളും അതേ സ്ഥലത്തു തന്നെ പുനര്‍നിര്‍മ്മിക്കണമെന്ന് ദേശീയ ന്യൂനപക്ഷകമ്മീഷന് ഗുജറാത്ത് സര്‍ക്കാരിനോട് ആവശ്യപ്പെട്ടു. ഗുജറാത്ത് ചീഫ് സെക്രട്ടറിയടക്കമുള്ളവരെ ദില്ലിയില് വിളിച്ചുവരുത്തി നടത്തിയ തെളിവെടുപ്പിലാണ് കമ്മീഷന് ഈ ആവശ്യമുന്നയിച്ചിരിക്കുന്നത്.\nപലതവണ ആവശ്യപ്പെട്ടിട്ടും ഗുജറാത്തില് നിന്നും കലാപം സംബന്ധിച്ച വിവരങ്ങള് ലഭിക്കാതിരുന്നതിനെ തുടര്‍ന്നാണ് ചീഫ് സെക്രട്ടറിയെ ദില്ലിയിലേക്ക് വിളിച്ചുവരുത്തിയത്. കലാപത്തില് ഗുജറാത്തില് നൂറുകണക്കിന് പള്ളികളും ദര്‍ഗകളും തകര്‍ന്നിട്ടുണ്ട്. അഹമ്മദാബാദിലും പരിസരത്തും മാത്രം 70 ഓളം ആരാധനാലയങ്ങള് തകര്‍ന്നു.\nദുരിതാശ്വാസക്യാമ്പില് നിന്നും പഴയ സ്ഥലങ്ങളിലേക്ക്മടങ്ങാന് ബുദ്ധിമുട്ടാണെന്ന് ന്യൂനപക്ഷ സമുദായക്കാര് അറിയിച്ച സാഹചര്യത്തില് അവര്‍ക്കു പുതിയ താമസസ്ഥലം കണ്ടെത്തണമെന്നും കമ്മീഷന് നിര്‍ദേശിച്ചു.\nഗുജറാത്ത് സര്‍ക്കാര് കലാപം കൈകാര്യം ചെയ്ത രീതിയില് കമ്മീഷന് ചെയര്‍മാന് ജസ്റിസ് മുഹമ്മദ് ഷമീം അതൃപ്തി പ്രകടിപ്പിച്ചു. ന്യൂനപക്ഷ സമുദായത്തിന്റെ ഭയാശങ്കകള് അകറ്റി സംസ്ഥാനത്ത് സാധാരണനില പുന:സ്ഥാപിക്കണമെന്നും കലാപം പടരുന്നതു തടയാന് അടിയന്തരനടപടികളെടുക്കണമെന്നും കമ്മീഷന് സംസ്ഥാനസര്‍ക്കാരിനോട് ആവശ്യപ്പെട്ടു.


രാജ്യത്തിന്‍റെ സാമ്പത്തികനില അതീവ ഗുരുതരം, കൊവിഡും തിരിച്ചടിയാകുമെന്ന് മന്‍മോഹന് സിംഗ് | manmohan sing reaction\nരാജ്യത്തിന്‍റെ സാമ്പത്തികനില അതീവ ഗുരുതരം; മെച്ചപ്പെടുത്താന് നിര്‍ദ്ദേശങ്ങളുമായി മന്‍മോഹന് സിംഗ്\nDelhi, First Published 6, Mar 2020, 12:38 PM\nകലാപം, സാമ്പത്തിക പ്രതിസന്ധി, കൊവിഡ് 19 ഭീതി എന്നിവയുടെ പശ്ചാത്തലത്തിലാണ് സാമ്പത്തിക വിദഗ്ദന് കൂടിയായ മന്‍മോഹന് സിംഗിന്‍റെ പ്രതികരണം.\nദില്ലി: രാജ്യത്തിന്‍റെ നിലവിലെ സാമ്പത്തിക സ്ഥിതി അതീവ ഗുരുതരമാണെന്നും പ്രതിസന്ധികള് മറികടക്കാന് കഴിയുമെന്ന് പ്രധാനമന്ത്രി നരേന്ദ്രമോദി വാക്കുകളിലൂടെയല്ല പ്രവര്‍ത്തികളിലൂടെ തെളിയിക്കണമെന്നും മുന് പ്രധാനമന്ത്രി മന്‍മോഹന് സിംഗ്. കലാപം, സാമ്പത്തിക പ്രതിസന്ധി, കൊവിഡ് 19 ഭീതി എന്നിവയുടെ പശ്ചാത്തലത്തിലാണ് സാമ്പത്തിക വിദഗ്ദന് കൂടിയായ മന്‍മോഹന് സിംഗിന്‍റെ പ്രതികരണം.\nസാമ്പത്തികസ്ഥിതി മെച്ചപ്പെടുത്തുന്നതിനായി ചില നിര്‍ദ്ദേശങ്ങളും മുന് പ്രധാനമന്ത്രി മുന്നോട്ട് വെച്ചു. കൊവിഡ്19 രാജ്യത്തിൻറെ സാമ്പത്തിക രംഗത്തിനു കനത്ത പരിക്കേൽപ്പികാൻ ഇടയുണ്ട്. അതിനെ നേരിടാൻ തയാറെടുപ്പ് നടത്തണം. രാജ്യം പൂര്‍ണമായും രോഗ വിമുക്തമാകണം. ഇതിന് വേണ്ടി പ്രവര്‍ത്തിക്കണം. രാജ്യത്ത് ഐക്യം നിലനിൽക്കേണ്ടത് അനിവാര്യമാണ്. അത് കൊണ്ട് പൗരത്വ നിയമം പിന്‍വലിക്കുകയോ ഭേദഗതി ചെയ്യുകയോ വേണം. ഇതോടൊപ്പം സാമ്പത്തിക രംഗം പുനഃരുജീവിപ്പിക്കാൻ ധനഉത്തേജക പാക്കേജ് വേണം. രാജ്യത്തെ സ്ഥിതിഗതികള് പ്രധാനമന്ത്രി ജനങ്ങളെ പ്രവര്‍ത്തികളിലൂടെ ബോധ്യപ്പെടുത്തണമെന്നും അദ്ദേഹം ആവശ്യപ്പെട്ടു.\nLast Updated 6, Mar 2020, 1:16 PM\nസാമ്പത്തികനില അതീവ ഗുരുതരം\nസാമ്പത്തിക രംഗത്ത് തകര്‍ച്ച


പ്രധാനമന്ത്രിയുടെ ലേയിലെ ആശുപത്രി സന്ദര്‍ശനം: പ്രചാരണങ്ങള് ദൗര്‍ഭാഗ്യകരമെന്ന് കരസേന | Unfortunate| malicious: Army slams critics for doubting treatment of injured soldiers at Leh\nJul 4, 2020, 05:01 PM IST\nന്യൂഡല്‍ഹി: അതിര്‍ത്തിയിലെ ഇന്ത്യ-ചൈന സംഘര്‍ഷത്തില് പരിക്കേറ്റ സൈനികരെ ലേയിലെ ആശുപത്രിയിലെത്തി പ്രധാനമന്ത്രി നരേന്ദ്ര മോദി സന്ദര്‍ശിച്ചതുമായി ബന്ധപ്പെട്ട വിവാദങ്ങളില് വിശദീകരണവുമായി കരസേന. പ്രധാനമന്ത്രി സന്ദര്‍ശിച്ച ചികിത്സാകേന്ദ്രവുമായി ബന്ധപ്പെട്ട് ചില കോണുകളില്‍നിന്ന് ഉയരുന്ന ആരോപണങ്ങള് അടിസ്ഥാനരഹിതവും അപകീര്‍ത്തികരവുമാണെന്ന് കരസേന വ്യക്തമാക്കി.\nസൈനികര്‍ക്ക് നല്‍കുന്ന ചികിത്സ സംബന്ധിച്ച് ഉയര്‍ന്ന പ്രചാരണങ്ങള് ദൗര്‍ഭാഗ്യകരമാണ്. സായുധ സേനാംഗങ്ങള്‍ക്ക് സാധ്യമായ മികച്ച ചികിത്സയാണ് നല്‍കുന്നതെന്നും കരസേന വിശദീകരിച്ചു. കോവിഡ് സാഹചര്യത്തില് പ്രത്യേകമായി സജ്ജീകരിച്ച സ്ഥലത്താണ് പരിക്കേറ്റ സൈനികര്‍ക്ക് ചികിത്സ നല്‍കുന്നത്. ലേയിലെ ജനറല് ആശുപത്രി കോംപ്ലക്‌സിന്റെ ഭാഗമാണിത്. ആശുപത്രിയിലെ ചില വാര്‍ഡുകള് കോവിഡ് പ്രോട്ടോകോള് പ്രകാരം ഐസലേഷന് വാര്‍ഡുകളാക്കി മാറ്റിയിരുന്നു. അതുകൊണ്ടാണ് പരിശീലനഹാളായി ഉപയോഗിച്ചിരുന്ന കേന്ദ്രം സൈനികരുടെ ചികിത്സയ്ക്കായി പ്രത്യേകമായി സജ്ജീകരിച്ചതെന്നും കരസേന വിശദീകരിച്ചു.\nസംഘര്‍ഷത്തില് പരിക്കേറ്റ സൈനികര് ഇവിടേക്ക് എത്തിയത് മുതല് ഈ പ്രത്യേക കേന്ദ്രത്തിലാണ് ചികിത്സ നല്‍കുന്നത്. നേരത്തെ കരസേന മേധാവി ജനറല് എംഎം നര്‍വണെയും കമാണ്ടര്‍മാരും പരിക്കേറ്റ സൈനികരെ ഇവിടെ തന്നെയാണ് സന്ദര്‍ശനം നടത്തിയതെന്നും കരസേന വ്യക്തമാക്കി.\ncontent highlights: Unfortunate, malicious: Army slams critics for doubting treatment of injured soldiers at Leh\nആരേയും നേരിടാന് ഇന്ത്യ സുസജ്ജം; ലഡാക്കില് സൈന്യത്തെ പ്രകീര്‍ത്തിച്ച് മോദി


വീണ്ടും ഓക്സിജന് കിട്ടാതെ മരണം; ഹരിയാനയില് മരിച്ചത് നാല് പേര് | Metro Journal Online\nരാജ്യത്ത് വീണ്ടും ഓക്‌സിജന് കിട്ടാതെ മരണം. ഹരിയാനയില് പ്രാണവായു കിട്ടാതെ ഇന്ന് നാല് പേര് മരിച്ചെന്നാണ് വാര്‍ത്താ ഏജന്‍സിയായ പിടിഐ റിപ്പോര്‍ട്ട് ചെയ്തത്. ഹരിയാനയിലെ റെവാരിയിലെ സ്വകാര്യ ആശുപത്രിയിലാണ് സംഭവം.\n“തീവ്രപരിചരണ വിഭാഗത്തില് പ്രവേശിപ്പിച്ച മൂന്ന് രോഗികളും വാര്‍ഡിലുണ്ടായിരുന്ന ഒരു രോഗിയുമാണ് മരിച്ചത്. നമുക്ക് ലഭ്യമായ ഓക്സിജന് വളരെ കുറവാണ്. കാലിയായ ഓക്സിജന് സിലിണ്ടറുകള് നിറയ്ക്കാനായി കൊടുത്തുവിട്ടിരുന്നു. രാവിലെ മുതല് ഓക്സിജന് ക്ഷാമത്തെ കുറിച്ച് അധികൃതരെ അറിയിച്ചതാണ്”- ആശുപത്രി ജീവനക്കാരന് മാധ്യമങ്ങളോട് പറഞ്ഞു.\nഎന്നാല് മരണ കാരണം എന്തെന്ന് അന്വേഷണത്തിന് ശേഷമേ വ്യക്തമാകൂ എന്ന് ഡിസിപി അജയ് കുമാര് പറഞ്ഞു- “റെവാരിയിലെ സബ്ഡിവിഷണല് മജിസ്ട്രേറ്റും ചീഫ് മെഡിക്കല് ഓഫീസറും മറ്റ് ഉദ്യോഗസ്ഥരും ആശുപത്രിയിലേക്ക് പോയിട്ടുണ്ട്. ആശുപത്രി ജീവനക്കാര് പറയുന്നത് ഓക്സിജന് ലഭിച്ചില്ലെന്നാണ്. പക്ഷേ അധികൃതര് പറയുന്നത് ഓക്സിജന് വിതരണം ഉറപ്പ് വരുത്തിയിട്ടുണ്ടെന്നാണ്. എന്താണ് സംഭവിച്ചതെന്ന് അന്വേഷണത്തിന് ശേഷമേ വ്യക്തമാകൂ”.\nരാജ്യത്ത് കോവിഡ് രണ്ടാം വ്യാപനത്തിനിടെ ഓക്‌സിജന് കിട്ടാതെ മരിച്ചവരുടെ എണ്ണം 55 കടന്നു. ഡല്‍ഹിയിലാണ് ഏറ്റവും കൂടുതല് പേര് പ്രാണവായു കിട്ടാതെ മരിച്ചത്. ഓക്സിജന് ക്ഷാമത്തെ തുടര്‍ന്ന് രാജ്യത്ത് 551 ഓക്സിജന് പ്ലാന്റുകള് സ്ഥാപിക്കുമെന്ന് കേന്ദ്ര സര്‍ക്കാര് അറിയിച്ചു.\n← കവചം: ഭാഗം 2\nവാക്‌സിൻ വേണോ പണം വേണം; 18 വയസിന് മുകളിലുള്ളവർ വാക്‌സിന് പണം നൽകണം →


Plantronics K100 in-car speakerphone - Tiny speaker, foraloud conversation! | പ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! ഇന്ത്യൻ വിപണിയിലെ വില കൂടാതെ മറ്റു സവിശേഷതകളും | Digit Malayalam\nപ്ലാട്രോണിക്സ് K100 in-car speakerphone - Tiny speaker, ഇതിനായിaloud...\nപ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation!\nRelease Date : 14 Mar, 2011\nപ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! Price in India: ₹ 4,699 (onwards) Available at Store\nCurrent Best Price of പ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! is ₹ 4699\nOut of Stock ₹ 4,699 Buy Now\nപ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! Specs\nപ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! Brief Description\nപുതിയ പ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! ഇപ്പോൾ പുറത്തിറക്കിയിരിക്കുന്നു 14 Mar, 2011 ഇന്ത്യയിൽ . ഈ ഉത്പന്നങ്ങളെക്കുറിച്ചുള്ള കൂടുതൽ വിവരങ്ങൾ അറിയാം ഓഡിയോ വീഡിയോ പ്രോഡക്റ്റ് . ഇപ്പോൾ പ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! ഇന്ത്യൻ വിപണിയിൽ ഇത് ലഭ്യമാകുന്നതാണു്\nപ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! Price in India updated on 13th Nov 2017\nപ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! Price In India Starts From Rs.4699 The best price of പ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation! is Rs.4699 on Amazon.\nUser Reviews of പ്ലാട്രോണിക്സ് K100 in-car speakerphone - Tiny speaker, ഇതിനായിaloud conversation!


TBS Online Bookstore > Odyssey (Novel) | TBS Words & Beyond\nബി.സി. 1050-നും 900-നും ഇടയ്ക്ക് ഗ്രീസില് ജീവിച്ചിരുന്ന അന്ധകവിയാണ് ഹോമര്. ഭാരതീയര്‍ക്ക് രാമായണവും മഹാഭാരതവും പോലെയാണ് പാശ്ചാത്യര്‍ക്ക് 'ഇലിയഡും ഒഡീസിയും.' ഇംഗ്ലണ്ടില് ആദ്യം ഉണ്ടായ അച്ചടിശാല കാക്സ്റ്റന്റേതാണ് (Caxton's Printing Press) അവിടെ ആദ്യം അച്ചടിച്ചത് ഹോമര് കൃതികളാണ്. ഇലിയഡ് ലോകോത്തരമായ സമരകഥയും ഒഡീസി ലോകോത്തരമായ സഞ്ചാരകഥയും. യൂറോപ്യന് സാഹിത്യത്തിന്റെ തുടക്കം കുറിക്കുന്നതും ഹോമര് തന്നെ.\nപത്തുവര്‍ഷം നീണ്ടുനിന്ന ട്രോജന്‍യുദ്ധം ജയിച്ച് വിജയോന്മത്തരായി പിറന്ന നാട്ടിലേക്കു മടങ്ങിയ ഒഡീസിയൂസും കൂട്ടരും പല ദ്വീപുകളിലും എത്തിപ്പെട്ട് പലവിധ ദുരിതങ്ങള് അനുഭവിച്ച് പത്തുവര്‍ഷംകൂടി കഴിഞ്ഞാണ് സ്വഗൃഹത്തിലെത്തിയത്. ആ സഞ്ചാരത്തിന്റെ കഥ 'ഒഡീസി' നിങ്ങളോടു പറയുന്നു. ലോകസാഹിത്യത്തിലെ ആദ്യത്തെ സഞ്ചാരകൃതിയും ഒഡീസിയാണ്. കുട്ടികള്‍ക്കും മുതിര്‍ന്നവര്‍ക്കും ഒന്നുപോലെ ആസ്വാദ്യായ കൃതി.\nISBN: 978-81-300-1050-2, 9788130010502


Muthoot Employees strike | പണയം എടുക്കാൻ വരുന്നവർ പൊലീസ് സ്‌റ്റേഷനിൽ ചെന്ന് പൊലീസിനെ കൂടി കൂട്ടിക്കൊണ്ടു വരണം! സ്വർണം പണയം വച്ചവർക്ക് മുത്തൂറ്റിൽ നിന്നുള്ള അറിയിപ്പ് ലഭിച്ചത് ഇങ്ങനെ; പൊലീസിനെയും കൂട്ടി ബ്രാഞ്ചിൽ ചെന്ന് സമയത്ത് പണയം എടുത്തില്ലെങ്കിൽ അമിത പലിശ നൽകേണ്ടി വരുമോ എന്ന് ഭയന്ന് ഇടപാടുകാർ; മാനേജ്‌മെന്റ് അനങ്ങാതായതോടെ മുത്തൂറ്റ് സമരം തുടരുന്നു - MarunadanMalayali.com\nപണയം എടുക്കാൻ വരുന്നവർ പൊലീസ് സ്‌റ്റേഷനിൽ ചെന്ന് പൊലീസിനെ കൂടി കൂട്ടിക്കൊണ്ടു വരണം! സ്വർണം പണയം വച്ചവർക്ക് മുത്തൂറ്റിൽ നിന്നുള്ള അറിയിപ്പ് ലഭിച്ചത് ഇങ്ങനെ; പൊലീസിനെയും കൂട്ടി ബ്രാഞ്ചിൽ ചെന്ന് സമയത്ത് പണയം എടുത്തില്ലെങ്കിൽ അമിത പലിശ നൽകേണ്ടി വരുമോ എന്ന് ഭയന്ന് ഇടപാടുകാർ; മാനേജ്‌മെന്റ് അനങ്ങാതായതോടെ മുത്തൂറ്റ് സമരം തുടരുന്നു\nNovember 18, 2016 | 11:34 AM IST | Permalink\nതിരുവനന്തപുരം: നോട്ട് പ്രതിസന്ധി ഒരു വശത്ത് ആളുകളെ നട്ടം തിരിക്കുമ്പോൾ മുത്തൂറ്റിൽ സ്വർണം പണയം വച്ചവർക്ക് നെഞ്ചിടിക്കുന്നു. വേതന വർദ്ധനവ് ആവശ്യപ്പെട്ട് തൊഴിലാളികൾ നടത്തിവന്ന സമരം 16 ദിവസം പിന്നിടുമ്പോൾ പണയം വച്ച സ്വർണം തിരിച്ചെടുക്കാൻ സാധിക്കാത്ത ഉപഭോക്താക്കൾ പ്രതിസന്ധിയിലാണ്. നോട്ട് മാറി വാങ്ങിയ ശേഷം പണയം തിരിച്ചെടുക്കാൻ ശ്രമിക്കുമ്പോൾ തന്നെ സമരം കാരണം അതിന് സാധിക്കുന്നില്ല. മിക്ക ബ്രാഞ്ചുകളും സമരം കാരണം അടഞ്ഞു കിടക്കുന്ന അവസ്ഥയാണുള്ളത്. ഈ സാഹചര്യത്തിൽ പണയം എടുക്കാൻ വരുന്നവരോട് പൊലീസിനെ കൂട്ടി വരാനാണ് മുത്തൂറ്റ് മാനേജ്‌മെന്റ് നിർദേശിച്ചിരിക്കുന്നത്. ഇക്കാര്യം ആവശ്യപ്പെട്ടു കൊണ്ടുള്ള സന്ദേശങ്ങൾ മിക്ക മാനേജ്‌മെന്റുകൾക്കും ലഭിച്ചു.\nഎന്നാൽ, സ്വർണപ്പണയം എടുക്കണമെങ്കിൽ പൊലീസിനെയും കൂട്ടി വരണമെന്ന നിർദ്ദേശം എല്ലാവരെയും ബുദ്ധിമുട്ടിച്ചിട്ടുണ്ട്. ഇതോടെ സമരം കഴിഞ്ഞ് പണയം എടുക്കാമെന്ന് വച്ചാൽ വലിയ തോതിൽ അമിത പലിശ നൽകേണ്ടി വരുമോ എന്ന ആശങ്ക ഉപഭോക്താക്കൾക്കിടയിൽ ശക്തമാണ്. അതുകൊണ്ട് തന്നെ ഇതുമായി ബന്ധപ്പെട്ട് മുത്തൂറ്റിന്റെ നിർദ്ദേശം പാരയായി മാറിയിരിക്കയാണ്. ചില ബ്രാഞ്ചുകൾ തുറക്കുന്നുണ്ടെങ്കിലും ജീവനക്കാർ കസ്റ്റമേഴ്‌സിനെ കടത്തി വിടുന്നില്ലെന്നാണ് മുത്തൂറ്റ് മാനേജ്‌മെന്റിന്റെ പരാതി. ഇത്രയൊക്കെ ആയിട്ടും ജീവനക്കാരുടെ സമരം പരിഹരിക്കാൻ യാതൊരു ശ്രമവും മാനേജ്‌മെന്റ് നടത്തിയിട്ടില്ല.\nകേരളത്തിന് പുറത്തേക്ക് സ്ഥലം മാറ്റിയവരെ തിരിച്ചു കൊണ്ടുവരും; അച്ചടക്ക നടപടികൾ പിൻവലിക്കും; സസ്‌പെൻഡ് ചെയ്യപ്പെട്ടവർക്ക് 25 ശതമാനം ശമ്പളം നൽകും; ജീവനക്കാർക്കെതിരെയുള്ള കേസുകൾ പിൻവലിക്കാൻ നടപടി എടുക്കും; കോടികളുടെ നഷ്ടം ഉണ്ടായതോടെ മുത്തൂറ്റ് ജോർജ് പിടിവാശി ഉപേക്ഷിച്ചു; 17ാം ദിവസം സമരത്തിന് വിരാമം\nപതിനാറ് ദിവസത്തെ സമരത്തിലൂടെ മുതലാളിക്ക് നഷ്ടമായത് ആയിരക്കണക്കിന് കോടി രൂപയുടെ കച്ചവടമാണ്. അതുകൊണ്ട് തന്നെ സാമ്പത്തിക നിയന്ത്രണത്തിന്റെ കാലത്ത് ചർച്ചകളിലൂടെ തൊഴിൽ സമരത്തിന് അവസാനമുണ്ടാക്കാൻ മുതലാളി തന്നെ മുന്നിലെത്തുമെന്നായിരുന്നു പ്രതീക്ഷയുണ്ടായിരുന്നു. എന്നാൽ ഇഗോ കാരണം അതിന് എം ജോർജും കുടുംബവും തയ്യാറല്ല. ഇതോടെ മുത്തൂറ്റ് ഫിനാൻസിൽ ആഭരണം പണയം വച്ച സാധാരണക്കാരാണ് വലയുന്നത്.\nരാജ്യത്തെ ഏറ്റവും വലിയ സ്വകാര്യ ധനഇടപാട് സ്ഥാപനങ്ങളുടെ പട്ടികയെടുത്താൽ ബാങ്കിതര സ്ഥാപനമെന്ന നിലയിൽ ഒന്നാം സ്ഥാനത്താണ് മലയാളികളുടെ ഉടമസ്ഥതയിലുള്ള മുത്തൂറ്റ് ഫിനാൻസ്. 95 ലക്ഷത്തോളം ഇടപാടുകളും കാൽ ലക്ഷത്തോളം ജീവനക്കാരുമുള്ള വൻകിട സ്ഥാപനം പിടിവാശിയുമായി ഒരു വശത്ത് തുടരുമ്പോൾ കേരളത്തിലെ ഏറ്റവും പ്രബലമായ തൊഴിലാളി യൂണിയന്റെ നേതൃത്വത്തിൽ സമരത്തിനിറങ്ങിയ മൂവായിരത്തോളം ജീവനക്കാർ മറുവശത്തുമായി നിൽക്കുമ്പോൾ കടുത്ത പ്രതിസന്ധിയാണ് ഉടലെടുത്തിരിക്കുന്നത്. സമരം പതിനാല് ദിവസം പിന്നിട്ടു. കഴിഞ്ഞ ദിവസം നടന്ന ചർച്ചയിൽ എല്ലാം പരിഹരിക്കപ്പെടുമെന്നായിരുന്നു പ്രതീക്ഷ. രണ്ട് ന്യായമായ ആവശ്യങ്ങളായിരുന്നു ജിവനക്കാർക്കായി തൊഴിലാളി സംഘടന മുന്നോട്ട് വച്ചത്. സമരക്കാർക്കെതിരായ കേസ് പിൻവലിക്കുക, അന്യായ സ്ഥലം മാറ്റം റദ്ദാക്കുകയെന്നിവയായിരുന്നു ഇത്. ജീവനക്കാരുടേയും ഇടപാടുകാരുടേയും വേദനയ്ക്ക് ആശ്വാസമെത്തിക്കാനായിരുന്നു ഇത്. എന്നാൽ മുത്തൂറ്റ മുതലാളി ഇതിന് പോലും വഴങ്ങിയില്ല.\nഏകപക്ഷീയമായി സമരം പിൻവലിച്ച് ജീവനക്കാർ ജോലിക്ക് കയറുക. വേതന വർദ്ധനവ് അടക്കമുള്ള വിഷയങ്ങളിലും ഈ നിഷേധാത്മ നിലപാടിലാണ് മുത്തൂറ്റ് ഫിനാൻസിന്റെ മുതലാളിമാർ. ഇതോടെ സമരം ശക്തമാക്കാനാണ് തൊഴിലാളി സംഘടനകളുടെ നിലപാട്. മൂത്തൂറ്റ് ഫിനാൻസ് പൂട്ടിപോയാലും കുഴപ്പമില്ലെന്നും ഒത്തുതീർപ്പിന് തയ്യാറല്ലെന്നുമാണ് മൂത്തൂറ്റ് മാനേജ്‌മെന്റിന്റെ നിലപാട്. പാവപ്പെട്ടവരുടെ പണത്തിലാണ് മുത്തൂറ്റ് നിലനിന്നു പോകുന്നത്. അതുകൊണ്ട് തന്നെ സ്ഥാപനത്തിന് എന്തുപറ്റിയാലും ഒന്നുമില്ലെന്നാണ് മുതലാളി പറയുന്നതെന്ന് തൊഴിലാളി സംഘടനകൾ പറയുന്നു. സമരവുമായി ബന്ധപ്പെട്ട വിശദീകരണത്തിന് മാനേജ്‌മെന്റ് തയ്യാറാകുന്നതുമില്ല. നേരത്തെ കള്ളക്കണക്കുകളുമായി മുത്തൂറ്റ് നൽകിയ പത്രപര്യം ഏറെ വിവാദമുണ്ടായിരുന്നു. പരസ്യത്തിലെ അവകാശ വാദങ്ങൾ തെറ്റാണെന്ന് മറുനാടൻ തെളിവ് സഹിതം വാർത്ത പുറത്തുവിടുകയും ചെയ്തു.\nഇന്ത്യയിൽ എമ്പാടും മുത്തൂറ്റിന്റെ സ്ഥാപനങ്ങൾ പ്രവർത്തിക്കുന്നുണ്ടെങ്കിലും കേരളത്തിൽ തന്നെയാണ് മുത്തൂറ്റിന്റെ പ്രധാന ബിസിനസ് നടക്കുന്നത്. പ്രധാനമായും സ്വർണ്ണപ്പണയമാണ് നടക്കുന്നത്. തൊഴിലാളി സമരം കൊണ്ട് മുത്തൂറ്റ് ശാഖകൾ അടഞ്ഞു കിടക്കുമ്പോൾ പണ്ടങ്ങളുമായി പണയം വെക്കാൻ എത്തുന്നവർ തന്നെ വിരളമാണ്. സമരം ഒത്തുതീർപ്പാക്കാതെ മുത്തൂറ്റ് മാനേജ്‌മെന്റ് കടുംപിടുത്തം തുടരുമ്പോൾ ഏറ്റവും വട്ടം ചുറ്റുന്നത് ഇടപാടുകാർ തന്നെയാണ്. താൽക്കാലിക ആവശ്യങ്ങൾക്കായി സ്വർണം പണയം വച്ചവർക്ക് ഇപ്പോൾ പണ്ടം തിരികെ എടുക്കാൻ കഴിയാത്ത അവസ്ഥയിലാണ്. മുത്തൂറ്റ് സമരം വിനയായത് മറ്റൊരു കൂട്ടർ പ്രവാസികളാണ്്. വിദേശത്തുള്ള മലയാളികൾ നാട്ടിലേക്ക് പണമയക്കാൻ ഉപയോഗിക്കുന്ന മാർഗ്ഗം മൂത്തൂറ്റിന്റെ മണി എക്‌സ്‌ചേഞ്ചാണ്.\nഒരാഴ്‌ച്ച മുമ്പ് നാട്ടിലെ ആവശ്യങ്ങൾക്കായി പണം അയച്ചിട്ടും സമരം കാരണം പണം എടുക്കാൻ കഴിയാക്ക അവസ്ഥയിലാണ് വിദേശത്തു നവിന്നും പണം അയച്ചവരുടെ ബന്ധുക്കൾ. മുത്തൂറ്റിന്റെ പ്രധാന വരുമാന മാർഗ്ഗങ്ങളിൽ ഒന്നുകൂടിയാണ് വിദേശനാണ്യ വിനിമയം. 25,000 കോടിയുടെ വിറ്റുവരവുള്ള കമ്പനിയായിട്ടും പണിയെടുക്കുന്നതിന്റെ കൂലി തൊഴിലാളികൾക്കു നൽകുന്നതിൽ മുഖം തിരിച്ചിരിക്കുകയാണു മാനേജ്‌മെന്റ്. നേരത്തെ മൂന്നു ദിവസം പണിമുടക്കിയിട്ടും തൊഴിലാളികളോട് അനുഭാവപൂർണമായ നടപടി സ്വീകരിക്കാൻ മാനേജ്‌മെന്റ് തയ്യാറായില്ല. തൊഴിലാളികളുടെ പരാതി തൊഴിൽ വകുപ്പിനു ലഭിച്ചതോടെ ഒടുവിൽ മന്ത്രി വരെ ഇടപെടുകയുണ്ടായി. എന്നിട്ടും മാനേജ്‌മെന്റ് കടുംപിടുത്തം തുടർന്നു. ഇതോടെയാണ് അനിശ്ചിതകാല പണിമുടക്കിലേക്ക് നീങ്ങിയത്.\nപിരിച്ച് വിട്ട 51 ജീവനക്കാരെയും തിരിച്ചടുക്കും വരെ സമരം തുടരുമെന്ന് തന്നെയാണ് യൂണിയന്റെ നിലപാട്. മാനേജ്‌മെന്റിന്റെ പ്രവണതകൾക്ക് എതിരെ പ്രാദേശിക സിഐടിയു നേതാക്കൾക്കും മുത്തൂറ്റ് ജീവനക്കാരുടെ സംഘടനയായ കേരള സ്റ്റേറ്റ് പ്രൈവറ്റ് ചിറ്റ്‌സ് ആൻഡ് ഫിനാൻസ് എംപ്ലോയീസ് യൂണിയൻ എന്നിവരും ചേർന്നാണ് ഇപ്പോൾ വിവിധ ബ്രാഞ്ചുകളിൽ സമരം നടത്തുന്നത്.


‘‘എന്റെ മോൻ കൊല്ലപ്പെട്ടത് കമ്മ്യൂണിസ്റ്റ് ആയതുകൊണ്ട്, നിങ്ങളുടെ സഹായം ആവശ്യമില്ല’’ ‐ ഹിന്ദു ഹെൽപ്പ്‌ലൈൻ പ്രവർത്തകർക്ക് അഭിമന്യുവിന്റെ അച്ഛന്റെ മറുപടി | Kerala | Deshabhimani | Thursday Jul 5, 2018\n‘‘എന്റെ മോൻ കൊല്ലപ്പെട്ടത് കമ്മ്യൂണിസ്റ്റ് ആയതുകൊണ്ട്, നിങ്ങളുടെ സഹായം ആവശ്യമില്ല’’ ‐ ഹിന്ദു ഹെൽപ്പ്‌ലൈൻ പ്രവർത്തകർക്ക് അഭിമന്യുവിന്റെ അച്ഛന്റെ മറുപടി\nവട്ടവട > അഭിമന്യുവിന്റെ മരണത്തിൽ വർഗീയ മുതലെടുപ്പിന് ശ്രമിച്ച് സംഘപരിവാർ സംഘടനകളും രംഗത്ത്. എന്നാൽ മുതലെടുപ്പിനായി അഭിമന്യുവിന്റെ ഇടുക്കി വട്ടവടയിലെ വീട്ടിലെത്തിയ ഹിന്ദു ഹെൽപ്പ്ലൈൻ പ്രവർത്തകർക്ക് ഇളിഭ്യരായി മലയിറങ്ങേണ്ടിവന്നു. അഭിമന്യുവിനെ കൊന്നയാൾ മുസ്ലീമാണെന്നും കൊല്ലപ്പെട്ടത് ഹിന്ദുവായതു കൊണ്ടാണെന്നും പറഞ്ഞ് ‘ഹിന്ദുക്കളെ ആപത്തിൽ സഹായിക്കാനെന്ന’ വ്യാജേനയായിരുന്നു രംഗപ്രവേശം.\nഎറണാകുളം മഹാരാജാസ് കോളേജിൽ എസ്‌ഡിപിഐ തീവ്രവാദികള് പൈശാചികമായി കൊലപ്പെടുത്തിയ ഇരുപതുകാരനായ അഭിമന്യുവിന്റെ വീട്ടിൽ സമൂഹത്തിന്റെ വിവിധ തലങ്ങളില്‍പ്പെട്ട നൂറുകണക്കിനാളുകളാണ് കഴിഞ്ഞ രണ്ട് ദിവസമായി വന്നു പോയിക്കൊണ്ടിരിക്കുന്നത്. മകന്റെ വിയോഗത്തിൽ ഉള്ളുനീറിക്കഴിയുന്ന ആ അച്ഛനെയും അമ്മയെയും ഒന്നാശ്വസിപ്പിക്കാനാണ് അവരൊക്കെ അവിടെയെത്തുന്നത്.\nഅതിനിടെയാണ് ഇന്നലെ ആ രക്ഷിതാക്കളെ തേടി, വർഗീയതക്കെതിരെ അചഞ്ചലമായി നിലകൊണ്ടതിന്റെ പേരിൽ കൊലചെയ്യപ്പെട്ട ആ രക്തസാക്ഷി ജനിച്ചുവളർന്ന വീട്ടിലേക്ക് കയറിച്ചെല്ലാൻ വർഗീയ മുതലെടുപ്പ് മാത്രം ലക്ഷ്യമായ ഒരു കൂട്ടം ധൈര്യപ്പെട്ടത്. ‘സേവാ വാഹിനി’ എന്നെഴുതിയ വാഹനത്തിലാണ് അവർ എത്തിയത്. ഹിന്ദു ഹെല്‍പ്പ് ലൈനിന്റെ സഹായത്തിനായി ബന്ധപ്പെടാൻ ഫോണ്‍നമ്പര് അടങ്ങുന്ന ഒരു നോട്ടീസും ആ അച്ഛനു നേർക്ക് അവർ നീട്ടി.\nഹിന്ദു ഹെൽപ്പ്‌ലൈൻ പ്രവർത്തകർ അഭിമന്യുവിന്റെ വീട്ടിലെത്തിയ വാഹനവും അവർ നൽകിയ ലഘുലേഖയും\nഎന്നാല് അഭിമന്യുവിന്റെ കർഷകത്തൊഴിലാളിയായ അച്ഛൻ മനോഹരൻ അവർക്ക് നൽകിയ മറുപടി വ്യക്തമായിരുന്നു. “എന്റെ മകൻ കൊല്ലപ്പെട്ടു. സംഭവിക്കാനുള്ളത് സംഭവിച്ചു. ഞാൻ ജനിച്ചത് സിപിഐ എം ആയിട്ടാണ്. എന്റെ മോൻ കൊല്ലപ്പെട്ടതും ഈ പാർട്ടിക്ക് വേണ്ടിയാണ്. എന്റെ പാർട്ടിയാണ് എനിക്കെല്ലാം. മകൻ പോയതുകൊണ്ട് ഈ പാർട്ടിയെ എനിക്ക് വേണ്ടാ എന്ന് പറയാൻ പറ്റില്ല. ഇപ്പൊ ഒരു സഹായവും വേണ്ട… നന്ദി..” ‐ മനോഹരൻ പറഞ്ഞു. മകൻ മരിച്ച വൈകാരികതയിൽ നിൽക്കുമ്പോഴും വർഗീയതയെ അകറ്റി നിർത്താനുള്ള ജാഗ്രത ആ അച്ഛനുണ്ടായി. ആ മറുപടി മുതലെടുപ്പിനായി മല കയറിയ ഹിന്ദു ഹെൽപ്പ്‌ലൈൻകാരെ മാത്രമല്ല അവിടെയുണ്ടായിരുന്ന മറ്റുള്ളവരെയും അമ്പരപ്പിച്ചു.\nതങ്ങളുടെ കുടുംബത്തിന്റെ ഏക പ്രതീക്ഷയായിരുന്ന മകന് നഷ്ടപ്പെട്ട തീരാദുഃഖത്തില് ക‍ഴിയുന്ന അച്ഛനമ്മമാരെ അവരുടെ ദാരിദ്ര്യം മുതലെടുത്ത് വര്‍ഗീയ പ്രചരണത്തിന് ഉപയോഗിക്കാം എന്ന് കരുതി മലകയറി വന്നവര്‍ക്ക് അഭിമന്യൂവിന്റെ അച്ഛന്റെ ഉറച്ച മറുപടിക്കുമുൻപില് മറുവാക്ക് പോലും പറയാനില്ലാതെ ഇളിഭ്യരായി മലയിറങ്ങേണ്ടിവന്നു.\nവർഗീയ ചെളിക്കുണ്ടിലെ താമര\nവർഗീയതയ്‌ക്കെതിരെ ചിന്തിക്കാൻ പഠിപ്പിച്ചത‌് വിദ്യാഭ്യാസം: കെ ജെ തോമസ‌്\n‘‘പ്രസംഗവേദികളില് പോകുന്നത് ഭജന പാടാനോ?’’‐വർഗീയ പരാമർശത്തിൽ വിശദീകരണം തേടിയ തെരഞ്ഞെടുപ്പ് കമ്മീഷന് യോഗി ആദിത്യനാഥിന്റെ പരിഹാസം


ഇന്ത്യയുടെ 'കൊവാക്‌സിന്' ഫെബ്രുവരിയോടെ തയ്യാറാകും: ശാസ്ത്രജ്ഞന് രജനീകാന്ത് - ഇ വാർത്ത | evartha India-Made COVID-19 Vaccine Could Be Launched in February\nഇന്ത്യയുടെ ‘കൊവാക്‌സിന്’ ഫെബ്രുവരിയോടെ തയ്യാറാകും: ശാസ്ത്രജ്ഞന് രജനീകാന്ത്\nഇന്ത്യയിൽ കൊവിഡിനെതിരെ ഭാരത് ബയോടെക് നിര്‍മ്മിക്കുന്ന വാക്സിനായ ‘കൊവാക്‌സിന്’ ഫെബ്രുവരിയോടെ തയ്യാറാകുമെന്ന് ഐസിഎംആര് ശാസ്ത്രജ്ഞന് രജനീകാന്ത്. അടുത്ത വര്‍ഷം മാര്‍ച്ചില് വാക്‌സിന് തയ്യാറാകുമെന്നാണ് നേരത്തെ അറിയിച്ചിരുന്നത്.\nരണ്ടാം ഘട്ടത്തിന് ശേഷമുള്ള മൂന്നാംഘട്ട പരീക്ഷണം ഉടന് തന്നെ ആരംഭിക്കുമെന്നും ഇതുവരെയുള്ള പരീക്ഷണങ്ങള് വിജയകരമായി പൂര്‍ത്തിയാക്കിയെന്നും സീനിയര് ഐസിഎംആര് ശാസ്ത്രജ്ഞനായ രജനീകാന്ത് വാര്‍ത്താഏജന്‍സിയായ റോയിട്ടേഴ്‌സിനോട് പറയുകയുണ്ടായി.\nഇന്ത്യയില് പ്രവര്‍ത്തിക്കുന്ന സ്വകാര്യസ്ഥാപനമായ ഭാരത് ബയോടെക് ഐസിഎംആറുമായി സഹകരിച്ചാണ്\nഈ വാക്‌സിന് വികസിപ്പിക്കുന്നത്. നിലവില് വാക്‌സിന് നല്ല ഫലമാണ് കാണിക്കുന്നതെന്നും അദ്ദേഹം പറഞ്ഞു.\nഇന്ത്യന് കൊവിഡ് ടാസ്‌ക് ഫോഴ്‌സിലെ അംഗമാണ് രജനികാന്ത്. ഈ പ്രസ്താവനയോട് ഭാരത് ബയോടെക് ഔദ്യോഗികമായി പ്രതികരിച്ചിട്ടില്ല.